
Forord 


Denne boka er et resultat av forskningsprosjektet Pärorende, politi og 
bekymring. Handtering og forebygging av radikalisering og voldelig ekstre- 
misme, som ble gjennomfort ved Nasjonalt kunnskapssenter om vold 
og traumatisk stress (NKVTS) mellom 2016 og 2018. NKVTS har siden 
2014 vert ett av flere forskningsmiljoer som pa regjerningens oppdrag 
utvikler kunnskap i trad med Handlingsplan mot radikalisering og volde- 
lig ekstremisme. NKVTS konkretiserte selv prosjektet denne boka bygger 
pa innenfor rammene av handlingsplanen. Värt fokus ble pa hvordan tje- 
nestene, og da særlig politiet, forstår og håndterer sine oppgaver gitt iden 
samme handlingsplanen. 

Prosjektet ble ledet av forsker II ved NKVTS, Arnfinn J. Andersen, 
og gjennomført sammen med Kristin Engh Førde, da forsker II ved 
NKVTS og forsteforfatter på denne boka. Forsker II Per Moum Hellevik 
har bidratt i omarbeiding av rapport til bokmanus, da særlig i kapittel 2 
og 3. Boka er en omarbeidet versjon av rapporten Bekymringsarbeidet. 
Dilemmaer og muligheter i lokal forebygging av radikalisering og volde- 
lig ekstremisme i Norge (2018). Kapittel 4 i denne boka er tidligere publi- 
sert i en omarbeidet versjon i antologien Forebygging av radikalisering og 
voldelig ekstremisme. Norske handlemåter i møtet med terror, utgitt på 
Gyldendal Akademisk (Førde & Andersen, 2019), og er her gjengitt med 
tillatelse. Et utvalg av poengene og funnene i kapittel 7 er tidligere publi- 
sert på engelsk i en mer spesifikk teoretisk ramme i Førde og Andersen 
(2021), Nordisk Tidsskrift for Kriminalvidenskab. 

Takk til alle informanter, som generøst har delt sin tid, sine historier 
og sine refleksjoner med oss. Takk også til Politidirektoratet, for imøte- 
kommende bistand og støtte i de innledende fasene av prosjektet, og som 
også har kommet med innspill i bearbeidelsen til bok. En stor takk til 
sosiolog og daværende forsker II ved NKVTS Ole Kristian Hjemdal, og til 

kriminolog og professor emerita Liv Finstad som kommenterte og hoynet 
kvaliteten pa den opprinnelige rapporten med innsiktsfulle og konstruk- 
tive forslag. Takk ogsa til var redaktor Ann Kristin Gresaker i Cappelen 
Damm Akademisk for imøtekommenhet og gode innspill til bade prosess 


og produkt. 


KAPITTEL 1 


Innledning 


Etter at Anders Behring Breivik gjennomførte tidenes verste terrorangrep 
i Norge, kom det fram at han hadde gått «under radaren», det vil si at han 
var ukjent for Politiets sikkerhetstjeneste (PST) og andre med ansvar for 
terrorforebygging. Dette til tross for at han hadde forberedt angrepet over 
tid, og lagt igjen klare spor av en såkalt radikaliseringsprosess på inter- 
nett. «Med en bedre arbeidsmetodikk og et bredere fokus kunne PST ha 
kommet på sporet av gjerningsmannen før 22/7», lod en av hovedkonklu- 
sjonene til kommisjonen som fikk i oppdrag gjennomgå og trekke lærdom 
fra angrepet på regjeringskvartalet og massakren på Utøya 22. juli 2011 
(NOU 2012: 15). 

To ar etter denne konklusjonen lanserte regjeringen en omfattende 
handlingsplan mot radikalisering og voldelig ekstremisme, med tilho- 
rende milliardbevilgninger. Planen innebar en formidabel innsats, der 
ikke bare justissektoren, men store deler av det offentlige apparatet var 
involvert. Et nytt element, viderefort fra den mer beskjedne handlings- 
planen fra 2010, var at innsatsen ikke bare rettet seg mot 4 avverge terror 
og ekstremistisk vold per se, men ogsa tok sikte pa a hindre spredning av 
ideene som antas a motivere slik vold, gjerne omtalt som radikalisering? 
Et annet element i dette «nye» forebyggende arbeidet var at sivilsamfun- 
net ble engasjert. Regjeringens handlingsplan omfattet ikke bare offent- 
lige etater, men tok ogsa mal av seg a mobilisere venner, familie, naboer 
og kolleger. Regjeringen lanserte nettstedet www.radikalisering.no, der 
alle kunne finne informasjon om antatte tegn til radikalisering og om 
hvor man kunne henvende seg dersom man var bekymret for noen i sine 


1 Kommisjonen understreket videre at den ikke hadde grunnlag for å påstå at PST kunne og burde 
ha avverget angrepene. 

2 Regjeringen beskriver radikalisering som «en prosess der en person i økende grad aksepterer 
bruk av vold for å nå sine politiske mål» (Justis- og beredskapsdepartementet, 2014). 

omgivelser. Med andre ord: Alle var invitert med, til 4 skaffe seg kunn- 
skap om temaet, til å holde øynene åpne for tegn på at noen kan være i 
ferd med å utvikle seg til voldelig ekstremist, og slik sett bistå politiet med 
å oppdage faren og intervenere i god tid før terror inntreffer. 

Da Norge igjen ble rammet av et høyreekstremt angrep åtte år seinere, 
hadde nettopp slike kanaler sikret at gjerningsmannen ikke hadde gått 
«under radaren», i hvert fall ikke helt. 21 år gamle Phillip Manshaus fra 
Bærum hadde vært kjent for både lokalt politi og sikkerhetstjenesten i 
over et år, da han i august 2019 angrep Al-Noor-moskeen etter å ha gjen- 
nomført et rasistisk motivert drap på sin yngre søster. Sommeren 2018 ble 
Politiets sikkerhetstjeneste kontaktet av en privatperson som var bekym- 
ret for holdningene til Manshaus og det faktum at han var medlem av 
en skyteklubb og hadde tilgang på våpen. Seinere kom det også fram at 
medelever på folkehøyskolen der Manshaus gikk fram til noen måneder 
før angrepet hadde «meldt bekymring» til ledelsen ved skolen (Ogre & 
Jensen, 2019). Manshaus’ egen familie hadde også vært svært urolige over 
hans eskalerende ekstremisme og avvikende atferd, og stemoren besluttet 
samme dag som angrepet å varsle politiet om det de observerte, men rakk 
det altså ikke før det var for seint (Stoksvik, 2020). 

Alle disse opplysningene utløste spørsmål i offentligheten: Hvorfor 
ble ikke Manshaus stoppet hvis politiet visste om han? Mistet 17-årige 
Johanne Zhangjia Ihle-Hansen livet fordi noen ikke gjorde jobben sin? 
Kan befolkningen stole på at myndighetene gjør det de kan for å holde 
potensielle terrorister under oppsikt og hindre dem i å gjennomføre 
angrep? 

Knappe tre år seinere ble de samme spørsmålene stilt på nytt, i kjøl- 
vannet av angrepet i Oslo under Pride-markeringen i juni 2022. Få timer 
etter at Zaniar Matapour angivelig ropte «Allahu akbar» idet han åpnet 
ild i Oslo sentrum natt til 25. juni 2022 (Hatlo et al., 2022), kom det fram 
at Politiets sikkerhetstjeneste hadde hatt «bekymring» for ham siden 
2015. Matapour etterlot seg to drepte og 21 skadede bargjester den nat- 
ten. Måneden før det som sikkerhetstjenesten selv allerede dagen etter 
betegnet som et islamistisk terrorangrep, var Matapour i samtaler med 
sikkerhetspolitiet, utløst av hans tilsynelatende «interesse for markerin- 
ger og ytringer som oppleves som krenkelse av islam». Samtalene førte 

imidlertid ikke til noen inngripen fra sikkerhetstjenestens side. «Vi har 
ikke vurdert ham som en av de vi er mest bekymret for, med andre ord 
at vi sann sett ikke har ligget tett pa med tiltak rundt ham», opplyste 
PST-sjef Roger Berg til VG dagen etter angrepet (Andersen et al., 2022). 
Det meste av det som har kommet fram om saken siden, antyder at man 
burde ligget adskillig tettere pa. 

Ogsa i tilfellet Phillip Manshaus har det kommet fram at Politiets sik- 
kerhetstjeneste hadde gjort undersøkelser, men besluttet å ikke opprette en 
forebyggings- eller etterforskningssak. De registrerte den dog med såkalt 
«restbekymring», og overlot videre oppfølgning til Oslo politidistrikt. Da 
politiets innsats seinere ble evaluert, kom det fram at en misforståelse 
mellom sikkerhetstjenesten og Oslo politidistrikt om hvem som hadde 
ansvaret førte til at ingen av partene foretok seg noe i saken etter februar 
2019 (Evalueringsutvalget, 2020). Tilfeldigheter, og kanskje menneskelig 
feil, spilte altså en viss rolle for det fatale utfallet. Men det er verdt å notere 
seg at i begge tilfeller, både i Matapour- og Manshaus-saken, oppfattet 
verken sikkerhetstjenesten eller Oslo politidistrikt risikoen som spesielt 
høy, basert på den informasjonen de hadde. Politiets sikkerhetstjeneste 
(2020, s. 14) anså det som «ikke hensiktsmessig» å innkalle Manshaus 
til en såkalt bekymringssamtale, og begrunnet det i at utfallet av en slik 
samtale kan bli en «intensivert radikaliseringsprosess, særlig dersom den 
som utsattes for slike samtaler opplever at de blir urettmessig mistenkt 
eller overvåket». Det lå altså også bevisste vurderinger rundt Manshaus’ 
kapasitet til og intensjon for vold bak ikke-intervensjonen. Ettersom 
Manshaus fortsatte sin ideologiske ferd i høyreekstrem retning, og til 
slutt gjennomførte et terrorangrep, kan man i ettertidens lys stille spørs- 
mål ved vurderingen som ble gjort. 

Evalueringsutvalget (2020, s. 16) mener riktignok at det ikke er sann- 
synlig at en annen tipshåndtering fra sikkerhetstjenesten og lokalt politi 
ville frambrakt informasjon som kunne avverget angrepet. Utvalget skri- 
ver også at en bekymringssamtale med Manshaus kunne fått både posi- 
tive og negative utslag, og at det dermed ikke er gitt at utfallet ville blitt 
et annet dersom sikkerhetstjenesten hadde intervenert på denne måten. 
Utfallene i Manshaus- og Matapour-sakene har likevel av noen blitt lest 
som uttrykk for isolerte feil, eller som generell inkompetanse hos politiet. 

Dette til tross for at etaten har «forbedret sin arbeidsmetodikk og anlagt 
et bredere fokus», i trad med 22. juli-kommisjonens implisitte anbefa- 
ling? Denne boka tar mal av seg a vise fram det som trolig er en viktigere 
omstendighet for at ingen av dem ble stoppet, nemlig hvor vanskelig og 
motsetningsfylt forebygging av ekstremistisk vold er. Vi byr pa et nær- 
bilde av dette uhyre komplekse og krevende arbeidsfeltet, som vi kaller 
for bekymringsarbeidet. I korte trekk går det ut på å skille mellom «reell» 
og «ubegrunnet» bekymring for radikalisering og voldelig ekstremisme, 
og å avgjøre hva som eventuelt er en hensiktsmessig form for intervensjon 
dersom risikoen vurderes å være «reell». I tråd med strategien i hand- 
lingsplanen, får både Politiets sikkerhetstjeneste og lokale politidistrikter 
hvert år et stort antall meldinger, fra helsevesenet, skoleverket, Nav, pårø- 
rende, naboer eller andre, der det uttrykkes bekymring for at individer 
eller miljøer kan være eller står i fare for å være ekstremistiske og volde- 
lige. De fleste av disse utgjør ingen slik fare. Men i bunken av meldinger 
kan det finnes en Phillip Manshaus, en Zaniar Matapour eller en Anders 
Behring Breivik, og en mulighet til å forhindre død og skade, smerte og 
frykt - ikke bare for noen få involverte, men for hele samfunnet. 

Skal man foreta seg noe eller ikke? Vurderingene stiller politiet overfor 
vanskelige dilemmaer. Dels knytter utfordringene seg til det pragmatiske 
eller taktiske spørsmålet om effekten av tilgjengelige forebyggingsinter- 
vensjoner. Som vi har sett i tilfellene Breivik og Manshaus, kan det få 
katastrofale følger dersom de som skal forebygge undervurderer risikoen 
og gjør for lite for å minimere den. Samtidig må politiet også vokte seg 
for å overvurdere faren og gjøre for mye. Forskningen viser at selv «myke» 
forebyggingstiltak kan ha skadelige bivirkninger - som i ytterste kon- 
sekvens kan forsterke de effektene man forsøker å forebygge, slik som 
sosial marginalisering og mistro mot demokratiet og rettsstaten (Bjørgo 
& Gjelsvik, 2015, s. 12; Ellefsen & Sandberg, 2022). Som nevnt over spilte 
nettopp denne risikoen inn i sikkerhetstjenestens beslutning om å ikke 
kalle Phillip Manshaus inn til en samtale. 


3 Det høres med til bildet at politiets arbeid på dette feltet først blir synlig når det mislykkes. 
Forebyggings- og avvergingsstrategier som lykkes, det vil si terrorangrep og ekstremistisk vold 
som ikke skjer, og personer i risiko som aldri utvikler seg til voldelige ekstremister takket være 
innsats fra politiet eller andre, får vi som samfunn selvfølgelig høre lite om. 

Men ikke minst blir forebyggingsarbeidet krevende fordi det berorer 
sterke overordnede spenninger og avveininger. 22. juli-kommisjonens 
rapport beskriver disse som «balansen mellom apenhet og sikkerhet, 
mellom tillit og kontroll, og mellom storsamfunnets behov for over- 
vaking og enkeltpersoners frihet og individuelle rettigheter» (NOU 
2012: 14, S. 450). Forebyggingsarbeidet innebærer å utøve kontroll overfor 
individer og grupper som antas å være en risiko eller kan tenkes å bli det. 
Samtidig har disse som borgere i et demokratisk samfunn med ytrings- 
og trosfrihet rett til både å ha og uttrykke disse oppfatningene. Det er i 
denne gråsonen mellom legitime meninger, ytringer og tro og illegitim 
vold bekymringsarbeidet skal utføres, og de som skal gjøre dette arbeidet 
må håndtere kompliserte dilemmaer i sitt daglige virke: Hva er forhol- 
det mellom ekstreme holdninger og ytringer og ekstremistisk vold? Hvor 
går grensene mellom konservative og ekstreme former for religion? Når 
blir det riktig for politiet å intervenere overfor folk som (ennå?) ikke har 
begått lovbrudd? 

Denne boka tar for seg hvordan store spørsmål kommer til uttrykk 
og håndteres i det «små»: i det daglige arbeidet til noen av de som skal 
hindre et nytt 22. juli, et nytt rasistisk motivert drap, moskeangrep eller 
en ny Pride-skyting. 

KAPITTEL 2 


Bakgrunn, problemstillinger og metode 


Forskningsfeltet «radikalisering og voldelig ekstremisme» er sam- 
mensatt og komplekst. Det er tverrfaglig, omhandler ulike fenomener 
og former for ekstremisme, omfatter relativt sett sma grupper og er, 
relativt sett, ikke hyppig forekommende pa nasjonalt niva (Politiets 
sikkerhetstjeneste, 2022; Ravndal et al., 2022). Terror, politisk vold og 
ekstremisme er i tillegg fenomener som ofte er knyttet til eksisterende 
konfliktlinjer i et samfunn, og mye av forskningen knytter seg tett opp 
til disse spesifikke kontekstene. Denne boka er ikke ment som et bidrag 
til forskningen som beskriver eller forklarer volden eller de voldelige 
grupperingene; vart tema er norske myndigheters forebygging av disse 
fenomenene. 

I dette kapittelet vil vi diskutere eksisterende forskning som pa ulike 
mater har relevans for diskusjonene i boka. Vi vil først se nærmere pa 
begrepene «radikalisering» og «voldelig ekstremisme» og si noe om 
hvordan vi forstår og forholder oss til disse. Dette inkluderer en gjen- 
nomgang av sentrale bidrag i debatten tilknyttet begrepsbruk innenfor 
forskningsfeltet. Vi vil så presentere et utvalg sentrale radikaliserings- 
modeller og -teorier, med vekt på bidrag som har vært med på å forme 
tilnærmingen i den nasjonale forebyggingen av radikalisering og volde- 
lig ekstremisme. Dette inkluderer også en gjennomgang av forskningen 
i Norge. Vi går så over til forskning på forebygging og beskriver noen av 
de sentrale funnene på feltet. Deretter vil vi redegjøre for vår tilnærming 
og våre problemstillinger, med vekt på «bekymring» som rammeverk for 
våre analyser, før vi avslutningsvis presenterer hvordan vi har gått fram 
for å undersøke disse empirisk. 

Hva skal problemet hete? 


Var studie er bade del av og tar utgangspunkt i den norske regjeringens 
Handlingsplan mot radikalisering og voldelig ekstremisme (Justis- og 
beredskapsdepartementet, 2014, 2020; Justis- og politidepartementet, 
2010). Begrepene «radikalisering» og «voldelig ekstremisme» har gatt 
inn i dagligspraket i de fleste land, og det tas ofte for gitt hva de refererer 
til. Men som vi skal se, er særlig radikalisering etter hvert blitt et svært 
omstridt begrep, og blant de som forsker på feltet er det stor uenighet - 
både om hvordan begrepet skal forstås og om det i det hele tatt bør brukes. 
Diskusjonen om begreper er langt fra bare av akademisk interesse. Det 
dreier seg også om en praktisk utfordring: å identifisere, beskrive og forstå 
det som etter manges oppfatning er vår tids største globale sikkerhetstrus- 
sel, på en måte som setter oss i stand til å beskytte oss på best mulig måte 
(Borum, 2011). Og selv om begrepet radikalisering har blitt hverdagslig og 
i mange sammenhenger oppfattes som en nøytral beskrivelse, skal vi se at 
noen mener begrepet bærer i seg noen premisser som kan være problema- 
tiske. Utfordringene kobler seg også direkte til sentrale spørsmål i denne 
studien: I et forebyggingsøyemed et det selvsagt avgjørende å ha klart for 
seg hva det er som skal forebygges, og problembeskrivelsen som ligger 
implisitt i begrepsbruken vil ha stor betydning for hvordan forebyggingen 
legges opp. Dette kommer vi tilbake til i neste kapittel. 

Begrepet radikalisering slik det gjerne brukes i dag, har i stor grad 
erstattet en diskurs om terror (Sedgwick, 2010). Begrepet vokste fram 
i kjølvannet av, og er nært forbundet med, terrorangrepene på USA 
11. september 2001 (Githens-Mazer, 2012; Kundnani, 2012; McCauley & 
Moskalenko, 2017; P. R. Neumann, 2013). Begrepet ble utviklet som del av 
amerikanske myndigheters forsøk på å forstå, forutsi og, i siste instans, 
avverge terrorangrep fra grupper som Al Qaida; og ble allemannseie gjen- 
nom arbeidet mot såkalt «home-grown terrorism» (Malthaner, 2017). Nå 
brukes det, både i dagligtale, av politikere og av en del forskere, om pro- 
sessen som man forestiller seg leder fram til voldelig ekstremisme. Mange 
forskere er imidlertid kritiske til måten det forstås og brukes av myndig- 
hetene i vestlige land, herunder også Norge. Forskere er også kritiske til 
hvordan forskningsfeltet selv har tilnærmet seg begrepet. For eksempel 

skriver Jonathan Githens-Mazer og Robert Lamberts (2010) at «radika- 
lisering er et forskningstema plaget av antakelse og intuisjon, ulykkelig 
dominert av ‘konvensjonell visdom” snarere enn systematisk vitenska- 
pelig og empirisk basert forskning» (s. 889, var oversettelse). Lignende 
utfordringer ser også ut til å påvirke systematiseringen av forskningen pa 
feltet (Vergani et al., 2018). 

For noen er det sentrale problemet at begrepet bidrar til å forflate 
vår forståelse av fenomenet det skal beskrive. I en kritikk av skole- 
materialet til det europeiske nettverket RAN (Radicalization Awareness 
Network), som også Norge er tilknyttet, hevder for eksempel Mattsson 
et al. (2016) at radikaliseringsbegrepet slik det brukes av RAN funge- 
rer sterkt individualiserende. Radikalisering skrives her fram som en 
prosess som foregår inne i individet, løsrevet fra samfunnet, samti- 
dig som det kan sette samfunnet i fare. Disse forfatterne er blant flere 
som etterlyser en bevissthet om hvordan prosesser og relasjoner i sam- 
funnet bidrar til ekstremisme, med referanse til termer som rasisme, 
fattigdom, diskriminering, maskulinitet, kjønn, klasse, inklusjon og 
eksklusjon. I forskning hvor man har sett direkte på norske skolers 
arbeid med forebygging av radikalisering har det blitt framsatt lig- 
nende kritikk (Sjøen, 2020). 

Mark Sedgwick (2010) er inne på noe av det samme når han skriver at 
radikaliseringsbegrepet fokuserer på individet, og til en viss grad gruppa 
og ideologien, mens konteksten for voldelige handlinger blir mindre 
vektlagt. Stefan Malthaner (2017) framhever at definisjoner av radika- 
lisering overser aspekter som sosiale bevegelser, politisk miljø og mer 
overordnet samfunnstilstand. Individfokuserte forklaringer, hvor radi- 
kalisering tilknyttes psykisk helse og kognitive og ideologiske prosesser, 
kan dermed legge for stort ansvar for radikaliseringsprosessen hos indi- 
videt selv (Crone, 2016). Lignende kritikk har blitt rettet mot for eksem- 
pel den danske forebyggingen av radikalisering og voldelig ekstremisme, 
hvor det blant annet hevdes at man overser mer overordnede samfunns- 
aspekter som er med på å legge grunnlaget for et radikaliseringsforløp 
(Hemmingsen, 2015). 

En del forskere trekker i tvil om radikaliseringsbegrepet overho- 
det bidrar til vår forståelse av prosessene rundt terror og politisk vold. 

Randy Borum (2011, 2012) papeker at begrepet er lite empirisk fundert. 
Vi vet altsa ikke om det faktisk er slik at ekstremister flest gar gjennom 
en gradvis endring av holdninger, der endestasjonen er vold dersom pro- 
sessen ikke blir avbrutt. Andre forskere er opptatt av at begrepets tette 
sammenkobling med vestlige myndigheter generelt og «krigen mot ter- 
ror» spesielt gjor det til et hoyst politisk begrep, som ikke bor brukes 
som teoretisk/analytisk begrep (se for eksempel Jensen i Bakken, 2015). 
Forskere har ogsä sett pä den sosiale konstrueringen av radikalisering 
som begrep og hvordan ulike samfunnsinstitusjoner - som mediene, 
myndighetene og akademia - produserer forståelser av hva radikalise- 
ring betyr (McNeel et al., 2022). Andre forskere igjen har problematisert 
begrepets sammenknytning av radikale posisjoner med vold, og påpekt 
at å være radikal er å avvise status quo, ikke nødvendigvis å støtte terror 
eller politisk vold (Bartlett & Miller, 2012). En slik kobling, hevdes det, 
kan bidra til å kaste mistenksomhet over radikale, men ikke-voldelige, 
standpunkter og bevegelser. Rommet for hva som er legitimt å mene og 
si blir dermed innskrenket, noe som kan være problematisk i et demo- 
kratisk perspektiv. 

Sedgwick (2010) påpeker i en lignende kritikk at begrepet radikalise- 
ring brukes på tre veldig ulike arenaer: sikkerhet, integrering og uten- 
rikspolitikk. Disse tre arenaene, argumenterer Sedgwick, har helt ulike 
agendaer. Bruken av radikalisering på tvers av dem er en kilde til for- 
virring og sammenblanding, fordi begrepet betyr ulike ting på de ulike 
arenaene. Den sikkerhetspolitiske diskursen trekker grensen mellom 
moderat og radikal i lys av bekymring for direkte og indirekte trusler 
mot staten eller statens innbyggere. Integreringsdiskursen trekker den 
samme grensen med ideer om medborgerskap som bakteppe. «Radikal» 
kan i denne konteksten bety at noe eller noen truer bestemte forståel- 
ser av medborgerskap, uten at det er snakk om noen sikkerhetstrussel 
(for eksempel svært konservative religiøse miljøer). Innenfor den uten- 
rikspolitiske agendaen defineres radikalisering med bakgrunn i uten- 
rikspolitiske interesser og allianser mellom land. I dette tilfellet blir 
«radikal» definert med utgangspunkt i nasjonale interesser, der indi- 
vider for eksempel reiser til krigssoner, blir medlem av organisasjoner 
og deltar i militære styrker som oppfattes å være i «krig» med nasjonen. 

Overlapping av disse tre agendaene, hevder Sedgwick, bidrar dermed til 
en oppblasing av trusselen mot vestlig sikkerhet. En risiko implisert her 
er at trusselen faktisk oker, ved at grupper som stemples som radikale i 
trad med medborgerskapsdiskursen, blir ekskludert fra normale politiske 
og offentlige prosesser, og dermed kan bli mer motiverte til å bli radikale 
i den sikkerhetspolitiske betydningen. Som vi skal se, er dette en risiko 
mange forebyggere i feltet er bevisste på. Sedgwick mener begrepet må 
forlates i sin absolutte betydning. «Radikal» og «radikalisering» kan etter 
hans mening bare være nyttig brukt som relative begreper, der man spe- 
sifiserer hvilket kontinuum man plasserer seg langs, og hva man mener 
er det moderate i dette kontinuumet. Det finnes altså ikke personer eller 
politikk som er radikale eller radikaliserte i seg selv, de kan bare være 
det i forhold til noe annet. Og det er dette andre som ifølge Sedgwick må 
klargjøres før begrepene har noen egentlig mening. 

En annen hyppig kritikk av radikaliseringsbegrepet er at det i hoved- 
sak brukes i forbindelse med islamistisk terror, og mye sjeldnere i forbin- 
delse med andre former for ekstremisme. Flere har påpekt faren for at et 
overdrevet fokus på islam og muslimer i forbindelse med radikalisering 
og ekstremisme kan ha uønskede effekter på integrering og rettferdighet 
mellom grupper (Akbar, 2015). En overfokusering kan bidra til islamofobi 
og til og med til økt oppslutning om høyreekstrem ideologi (Abbas & 
Awan, 2015). Arun Kundnani (2012, 2014) trekker kritikken enda lenger. 
Han mener begrepet radikalisering, snarere enn å bringe forståelse og 
innsikt inn i problematikken det tar opp, tjener myndighetenes og poli- 
tiets behov for å forklare og håndtere terrortrusselen og den muslimske 
befolkningen på en bestemt måte. Kundnani hevder videre at begrepet, 
slik det har vært definert av forskere som Marc Sageman (2004, 2008) 
og slik det brukes av myndighetene i vestlige land, konsekvent under- 
spiller rollen politikk spiller for forekomsten av terror og politisk vold. I 
stedet impliseres det at det er radikale ideer i seg selv, eller mer spesifikt 
radikal islamsk teologi, som er den underliggende årsaken til ekstremis- 
tisk vold. Å stoppe sirkulasjonen av slike ideer i den muslimske befolk- 
ningen blir dermed målet for forebyggingsarbeidet. Som konsekvens 
mener Kundnani (2012) at hele den muslimske befolkningen i vestlige 
land blir konstruert som «suspect communities», og dermed ofre for 

stigmatisering og menneskerettighetsbrudd. Samtidig unnlater man a 
diskutere og forsta betydningen av de politiske konfliktene vestlige regje- 
ringer er involvert i. 

Begrepet radikalisering, som i mange sammenhenger har fatt sta- 
tus som en noytral betegnelse pa prosesser som forer til voldelig 
ekstremisme, har altså ifølge mange forskere sider - både politiske og 
teoretiske - som ikke synliggjøres eller problematiseres i den offentlige 
samtalen, og som vi skal se heller ikke i særlig grad i regjeringens offisielle 
dokumenter om temaet. 


Om vår begrepsbruk 


De faglige uenighetene tatt i betraktning er det neppe overraskende at forskere 
ikke har klart å enes om noen definisjon på radikalisering. For vårt formål er det 
heller ikke nødvendig med en slik klar definisjon. Vi tar ikke mål av oss om å 
utforske hva radikalisering og ekstremisme er, hvordan det oppstår, eller hvor- 
dan det bekjempes, for den saks skyld. Delvis med bakgrunn i en erkjennelse 
av svakhetene disse begrepene har som analytiske verktøy, har vi valgt å nærme 
oss feltet uten noen klar formening om hva radikalisering eller voldelig ekstre- 
misme er. I stedet vil vi - via en utforsking av bekymring - indirekte si noe om 
hvordan radikalisering og voldelig ekstremisme konstrueres av dem som har fått 
i oppdrag å forebygge. På samme bakgrunn er vi svært varsomme med å bruke 
radikalisering og voldelig ekstremisme som analytiske begreper. Framfor alt vil 
de derfor opptre i boka som det som innen antropologien kalles emiske begreper, 
det vil si begreper som er i bruk i det empiriske universet som undersøkes. 


Det andre sentrale begrepet i forskningsfeltet - og i regjeringens hand- 
lingsplan - er voldelig ekstremisme. Dette begrepet er mindre omdis- 
kutert og problematisert enn radikalisering, og ekstremisering har blitt 
foreslått som alternativ til radikalisering, i et forsøk på å avvikle den pro- 
blematiske koblingen til radikale ideer og posisjoner (Gule, 2015). Peter R. 
Neumann (2013) påpeker imidlertid at også ekstremisme innebærer en 
viss tvetydighet i den forstand at det kan bety både avvikende holdninger 
og vilje til vold som politisk virkemiddel. I neste kapittel, som handler om 
regjeringens handlingsplan, skal vi se at denne uavklartheten også kan 
gjenfinnes slik begrepet brukes politisk og — videre i boka - praktisk i 
forebyggingsarbeidet. 

Trapper og tunneler: radikaliseringsteorier 
og -modeller 


En annen problemstilling i dette forskningsfeltet - som star i äpenbar for- 
bindelse med debatten om radikaliseringsbegrepet - har vært hvordan 
radikalisering som prosess konkret skal beskrives og forstas. Sporsmälet er 
selvsagt ogsa relevant for forebyggingen, pa den maten at slike forstäelser 
vil kunne hjelpe en i a velge riktig tidspunkt for intervensjon, og kanskje 
ogsa riktig form for intervensjon. Et tidlig og innflytelsesrikt bidrag i denne 
debatten kom fra psykologen Fathali M. Moghaddam (2005). Moghaddam 
tok mal av seg a forsta forholdet mellom fattigdom og undertrykking og 
ekstremisme. Rasjonale i denne modellen er at det skjer en avskalling av 
individer i ulike trinn mot økt radikalisering. Svært mange har opplevd 
urettferdighet, men få av disse går til voldelige handlinger. Moghaddam 
ser for seg at avskallingen skjer i fem trinn. På trinn 1 finner man de som 
opplever at de står i en urettferdig situasjon som de ikke finner en løsning 
for. Ønsket om å kjempe for å forbedre sin situasjon bringer dem til trinn 2, 
der de etablerer fiendebilder av andre. Moghaddam omtaler dette som for- 
skyving av aggresjon. Trinn 3 er neste steg, hvor aktører søker til andre som 
deler felles tanker med dem, og hvor det også i gruppa aksepteres at vold er 
et middel for å nå sitt mål. Trinn 4 innebærer at gruppa isolerer seg og eta- 
blerer et bilde av oss mot dem, og trinn 5 er at hemninger omgås og at vold 
faktisk utøves og anerkjennes. Det sentrale poenget er at trinnene kommer 
i en bestemt rekkefølge og at de forutsetter hverandre. 

En lignende, men mer psykologisk orientert modell er Quintan 
Wiktorowicz «kognitive åpning» (2005). Wiktorowicz, som spesifikt 
søker å forstå islamistisk vold, identifiserer fire prosesser som øker risi- 
koen for at en person vil trekkes til radikal islam og til slutt bli overbevist 
om å bidra til terror. Den første av disse er en såkalt kognitiv åpning, 
en tilstand av særlig sårbarhet og mottakelighet, gjerne forårsaket av en 
krise, traumatisk hendelse eller ubehagelig opplevelse, på individnivå 
eller som mer kollektiv erfaring. En slik åpning vil ofte sette i gang fase 
nummer to: en søken etter mening, ofte religiøst rettet. Tredje fase kalles 
frame alignment og innebærer at det aktuelle individet fatter interesse 
for en radikal gruppe og opplever at gruppas verdensbilde gir mening. 

Den fjerde og siste fasen kan ifolge Wiktorowicz bare inntreffe etter at 
personen har gått gjennom de andre fasene. Her blir personen sosialisert 
inn i den ekstreme organisasjonen, via religiøs opplæring og aktiviteter 
som tilrettelegger for indoktrinering. 

Disse og andre såkalte lineære modeller, altså modeller som søker å 
fastslå hendelsesforløpet i radikaliseringsprosesser, har imidlertid blitt 
utfordret og kritisert i forskningen. En kritikk dreier seg om at modellene, 
i likhet med radikaliseringsbegrepet, har svak kobling til empirien. Få 
av modellene har blitt undersøkt vitenskapelig eller systematisk (Borum, 
2011). Det er ikke mulig å påvise de påståtte fasene og sammenhengen 
mellom dem empirisk, og det finnes mange eksempler på at individer 
ikke har gått gjennom de påståtte fasene (Borum, 2011; Githens-Mazer, 
2012; Horgan, 2008; Kundnani, 2012; Sedgwick, 2010). 

En annen kritikk av de lineære modellene at de legger for mye vekt på 
kognitive prosesser i forhold til sosiale, og sånn sett overvurderer ideer 
som drivkraft i ekstremistisk vold (Borum, 2011; Costanza, 2015). Det 
er vanlig å forstå radikalisering som prosessen som gjør at en person 
eller gruppe i økende grad aksepterer vold som politisk middel. Men hva 
er sammenhengen mellom aksept av vold og bruk av vold? Flere forskere 
har påpekt at det ikke kan tas for gitt at det er ideene som motiverer 
individer til å tilslutte seg ekstreme grupper og begå ekstremistisk vold. 
Sageman (2004, 2008) har i det som har blitt referert til som hans bunch 
of guys theory hevdet at sosiale bånd spiller en større rolle enn ideologisk 
forpliktelse når det kommer til rekruttering. Konkret viser han til at de 
sosiale båndene gjerne eksisterer i forkant av organiseringen, for eksempel 
ved at det som er et vennenettverk utvikler seg til et terrornettverk, eller 
at individer blir rekruttert til voldelige grupper av en venn eller slektning. 

Også Sageman har imidlertid blitt kritisert for å forstå transforma- 
sjonen av enkeltindivider til terrorister som en grunnleggende sett psy- 
kologisk prosess. For å problematisere en slik ofte implisitt og tatt for 
gitt kausalitet mellom radikale ideer og voldelige handlinger, har flere 
forskere pekt på at kognitiv ekstremisme bare er en av mange veier inn 
i ekstremistiske aktiviteter. Borum (2011) har foreslått begrepet action 
pathways for å beskrive prosessen med å delta i terrorisme og/eller ekstre- 
mistisk vold. Dette for å skille fra radikalisering, som beskriver prosessen 

med ä utvikle ekstrem ideologi og oppfatninger. Arsaksforholdet mellom 
disse to prosessene er ikke gitt, ifolge Borum, og det er heller ikke sikkert 
at de sammenfaller i tid. Tore Bjorgo og John Horgan (2009) har lan- 
sert et konseptuelt svar pa denne problemstillingen. De foreslar begreps- 
parene radikalisering/deradikalisering og engagement/disengagement* for 
å klargjøre den løse sammenhengen mellom endringer i holdninger og 
endringer i handlinger. I denne inndelingen begrepsfester radikalisering 
prosessen der holdningen til vold som politisk virkemiddel endres, mens 
engagement refererer til endret atferd, for eksempel deltakelse i voldelige 
aktiviteter. De respektive motpolene deradikalisering og disengagement 
peker tilsvarende på de motsatte prosessene. Deradikalisering innebærer 
synkende aksept for bruk av vold i politisk øyemed, og disengagement en 
avvikling av voldelig atferd. Poenget til forfatterne er at disse prosessene 
ikke nødvendigvis verken følger eller forårsaker hverandre; en ekstre- 
mist kan slutte å bruke vold uten å kvitte seg med sin ekstreme ideologi. 
Tilsvarende gir Bjørgo og Horgan eksempler på at individer fortsetter 
med ekstremistisk vold selv om holdningene endrer seg. Viktig her er 
også at det ikke er gitt at ekstreme holdninger forårsaker ekstremistisk 
vold eller deltakelse i ekstreme grupper, slik man har en tendens til å ta 
for gitt og som begrepet radikalisering gjerne impliserer slik det brukes i 
mange sammenhenger. Bjørgo og Horgan (2009) påpeker at årsaksforhol- 
det like gjerne kan være motsatt: at man blir radikalisert som følge av sin 
deltakelse. Ved å snakke om disse aspektene med ulike begreper, får man 
etter disse forfatternes mening en mer presis diskusjon. 

Peter R. Neumann (2013) hevder at denne kritikken fra blant andre 
Bjørgo og Horgan er lite treffende, fordi ingen forskere i feltet vil hevde 
at det er et direkte årsaksforhold mellom det kognitive og det atferds- 
messige. Det er en alvorlig feil å konseptuelt skille de politiske ideene fra 
volden, fordi det bidrar til å avpolitisere terror, hevder Neumann. I tillegg 
er skillet i praksis vanskelig å opprettholde. På dette grunnlaget forsvarer 
Neumann det han kaller et holistisk radikaliseringsbegrep, der man hel- 
ler enn å skille det kognitive og det atferdsmessige, tar høyde for hvordan 


4 Ettersom verken forfatterne eller vi har forslag til en tilstrekkelig presis norsk oversettelse av 
dette begrepsparet beholder vi de engelske termene. 

slike prosesser forholder seg til hverandre, alltid med et blikk for den his- 
toriske og politiske konteksten ekstremismen oppsto og eksisterer i - en 
kontekst som lett forsvinner dersom volden skal forstås løsrevet fra de 
politiske ideene. Debatten mellom Neumann og Bjørgo/Horgan kaster et 
interessant lys over utfordringer informantene til denne studien håndte- 
rer i jobben sin: Hvorvidt det er slik at ekstreme ideer forårsaker ekstre- 
mistisk vold eller ikke, vil selvfølgelig være avgjørende for når, hvordan 
og hvorfor det er riktig og virkningsfullt å gripe inn overfor individer og 
grupper som uttrykker ekstreme holdninger, men som ikke har begått 
voldelige handlinger. 

En stor forskningsinnsats er også lagt inn i såkalte profileringsstudier, 
det vil si en identifisering av trekk og faktorer som er felles for indivi- 
der som ender opp som terrorister. En svakhet ved empiriske studier på 
hendelsesforløpet som leder fram til at noen blir voldelige ekstremister 
er at de med nødvendighet har måttet skje i retrospekt, når man allerede 
vet utkommet (at de faktisk begår vold). Slike tilbakeskuende studier har 
potensial til å identifisere årsaker, men vil imidlertid ikke nødvendig- 
vis bidra til å identifisere forskjeller i nåtid - eller i framtid - mellom 
individer som ender opp med å begå politisk vold og de som ikke gjør 
det. En annen grunn til at forsøkene på å identifisere en terroristprofil 
har mislyktes, er trolig at årsaksforholdene er for komplekse og strekker 
seg langt forbi individuelle egenskaper og biografi (Borum, 2011; Horgan, 
2008; Horgan & Braddock, 2010). Flere litteraturgjennomganger har slått 
fast at individene det gjelder blant annet har variert bakgrunn, opprin- 
nelse, tro og sosial status (Campelo et al., 2018). I tillegg viser litteraturen 
at politisk, religiøs, sosial og kulturell kontekst spiller en så stor rolle at 
det er vanskelig å ta erfaringer fra en kontekst og overføre til en annen 
(McGilloway et al., 2015). Det som kjennetegner en framtidig terrorist 
i den ene sammenhengen, trenger altså ikke være det samme som i en 
annen sammenheng. Horgan (2008) er blant dem som skarpt kritiserer 
profileringsstudiene: 

Much of the thinking about the terrorist is still rooted inn assumptions about 

profiling, while [...] no terrorist profile has yet been found - not only between 


members of different terrorist movements but also among members of the same 
particular movement. (Horgan, 2008, s. 83) 

Om man skulle lykkes i 4 identifisere en terroristprofil, mener Horgan 
dessuten at det er lite trolig at denne ville være meningsfull og praktisk 
for dem som har bruk for en slik profil, nemlig de som skal forebygge. 
En lignende kritikk har kommet fra den norske forskeren Rita Augestad 
Knudsen, som har gjennomgått såkalte måleverktøy for individers radi- 
kaliserings-, ekstremisme- og terrorismerisiko, brukt i fengsler (Knudsen, 
2018). Hun mener disse verktøyene har begrenset verdi i forebyggingsar- 
beidet, og knytter dette både til måten de er utviklet (basert på erfaringer 
med faktisk terrordømte) og begrepene de baserer seg på, for eksempel 
radikalisering. 

Alle disse problemene knyttet til å forstå årsakssammenhenger og 
prosesser som leder fram til ekstremistisk vold vil også ha relevans for 
spørsmålene som behandles i denne boka. Ikke fordi vi tar mål av oss å 
undersøke disse sammenhengene, men fordi forestillinger om for eksem- 
pel forholdet mellom holdning og handling vil ha betydning for hvordan 
forebyggingsarbeidet legges opp, og teoretiske og analytiske svakheter 
ved problemforståelsen vil også gjenspeile seg i det praktiske arbeidet. 
Forskningens utfordringer med å finne klare svar på spørsmål om årsaker 
og risikofaktorer skaper dessuten som vi skal se en utfordrende situasjon 
for de som skal gjøre risikovurderinger i møte med virkelige mennesker, 
det vil si avgjøre hvem som står i fare for å bli voldelige ekstremister og 
hvem som ikke gjør det. 


Forskning på radikalisering og voldelig 
ekstremisme i Norge 


Temaet voldelig ekstremisme i Norge har fått økende oppmerksomhet fra 
forskningen over de siste tre tiårene. De første forskningsarbeidene på 
norske forhold konsentrerte seg om framvoksende nynazistiske miljøer 
på 1990-tallet (Bjørgo, 1997; Fangen, 1999). Flere av forskerne var dessuten 
direkte involvert i prosjekter som skulle forebygge, stoppe og reversere 
utvikling av høyreekstreme grupperinger ulike steder i Norge (Bjørgo & 
Carlsson, 1999; Carlsson, 1995; Carlsson & Lippe, 1997, 1999). En viktig 
innsikt fra disse forskningsarbeidene, som har preget myndighetenes 
forebygging siden, var at politikk og ideologi ikke nødvendigvis var den 

sentrale drivkraften, verken nar ungdom sluttet seg til hoyreekstreme 
miljger eller nar de forlot dem. Som konsekvens tok forskerne til orde 
for en mer nyansert tilnærming til ekstremisme, som tok høyde for både 
lokale sosiale forhold og for de psykososiale aspektene ved individenes 
motivasjon. 

Seinere har Bjørgo lansert sin innflytelsesrike typologi, som behand- 
ler ulike former for motivasjon som ligger bak rekruttering til ekstre- 
misme, et spørsmål som også indirekte berører forebyggingen (Bjørgo, 
2011). Bjørgo skisserer opp fire typiske varianter av høyreekstremister. 
«Den ideologiske» er politisk skolert og dedikert, og ideologi er en viktig 
motiverende kraft. Han er ofte ressurssterk og har muligheter på andre 
arenaer. «Medløperen» søker først og fremst tilhørighet og vennskap, og 
får sjelden en ledende posisjon i gruppa. «Eventyreren» er tiltrukket av 
vold og våpen, og av muligheten til å delta i noe han anser som heroisk. 
«Den sosialt frustrerte» har ofte en bakgrunn med marginalisering, vold, 
kriminalitet og rus og problemer på arbeidsmarkedet. 

En implikasjon av at ikke alle ekstremister er motivert av ideologi og 
politikk, men havner i ekstremisme av psykososiale og/eller sosioøkono- 
miske årsaker, er at forebyggingen må foregå på bred front, med aktiv 
involvering av offentlige tjenester utenfor justissektoren, slik regjeringens 
handlingsplan fra 2014 legger opp til. 

En bredere offentlig diskusjon om høyreekstremismens vesen og 
årsaker etter terrorangrepene 22. juli 2011 må også antas å ha virket inn 
på forebyggingsagendaen. Det har blitt skrevet en rekke bøker om ter- 
roristen Anders Behring Breivik, hans ideologi og liv, rettssaken mot 
han og det politiske landskapet han utviklet seg i, både av journalister 
(Borchgrevink, 2012; Seierstad, 2013; Skoglund, 2013; Strømmen, 2011) og 
forskere (Bangstad, 2014; Bjørgo et al., 2016; Ravndal, 2012a, 2012b, 2018). 
Disse arbeidene tematiserte ikke forebygging eksplisitt, men berørte 
temaet indirekte. Et tilbakevendende tema i denne litteraturen har vært 
psykososiale forhold i Breiviks utvikling og motiver, og ikke minst spørs- 
målet om hans psykiske helse Var det ideologi som var drivende for 


5 Flere har påpekt tendensen til at høyreekstrem vold — som oftest utført av hvite, vestlige menn - 
blir forstått som et uttrykk for individuelt avvik, som må forklares individualpsykologisk og 
ikke politisk. Til sammenligning blir islamistisk vold og terror gjerne forstått som primært 

volden, eller hadde den sin arsak i hans vanskelige barndom og spesielle 
psykologiske sarbarhet? I forlengelsen blir sporsmalet - for 4 sette det 
pa spissen - hva som er mest avgjorende for a avverge og forebygge slik 
vold i framtiden; å bekjempe Breiviks ideologi eller å styrke innsatsen 
overfor barn og unge i risiko for å utvikle psykisk uhelse.* Også Phillip 
Manshaus’ radikaliseringsprosess har etter rettssaken blitt tema for jour- 
nalistiske bøker (Bitsch, 2022; Hammer, 2022). På et mer overordnet 
nivå har Senter for ekstremismeforskning (C-REX) ved Universitetet i 
Oslo - opprettet i 2016 — publisert viktig forskning på temaene høyre- 
ekstremisme, hatkriminalitet og politisk vold i en norsk kontekst. Blant 
annet har temaer som hatkriminalitet (Høy-Petersen & Fangen, 2018), 
trusler mot politikere (Bjørgo & Silkoset, 2018; Jupskås, 2021), håndtering 
av hjemvendte fremmedkrigere (Christensen & Bjørgo, 2017) blitt belyste. 
Senteret har vært en viktig bidragsyter til vår forståelse av radikalisering 
og ekstremisme, med hovedvekt på høyreekstremisme. 

Også islamistisk ekstremisme har fått mye oppmerksomhet de siste 
årene. Både Syria-krigen og fremmedkrigervirksomheten i den forbin- 
delse og alvorlige terroraksjoner i vestlige land har trolig bidratt til dette. 
Flere journalister og forskere har beskrevet og søkt å forstå framvekst av 
jihadisme i den norske konteksten (Akerhaug, 2013; Lia & Nesser, 2016; 
Linge, 2013; Sveen & Wigen, 2013). Fremmedkrigervirksomhet i Norge fra 
2012 i kjølvannet av Syria-konflikten har vært tema for en rekke utgivel- 
ser. Også i dette tilfellet var journalister og forfattere først ute (Akerhaug, 
2015; Arntsen, 2016; Seierstad, 2016; Solberg, 2022; Vitanza, 2017). Blant 
annet fordi forskningsetikken setter noe strengere rammer enn jour- 
nalistikken, spesielt med tanke på personvern, har flere av disse også 
hatt bedre tilgang til informasjon rundt enkeltpersoner og miljøer enn 


ideologisk, politisk og religiøst motivert. Det skal imidlertid påpekes at det kom flere bøker i 
årene etter 2011 som forsto 22. juli-angrepene som høyreekstrem terror i en bestemt historisk og 
politisk kontekst, og påpekte forbindelsene til ideologiske og politiske strømninger i Norge og 
Europa mer generelt (Indregard, 2012; Jupskås, 2017; Sørensen et al., 2012). 

6 Hva forskningen kan fortelle om forholdet mellom psykisk helse og terror og ekstremistisk vold 
mer generelt er utforsket i en kunnskapsoppsummering fra NKVTS, der to av denne bokas 
forfattere er medforfattere (Grønnerød et al., 2016). Noen av studiene diskutert i kunnskaps- 
oppsummeringen mener å ha funnet større omfang av psykiske lidelser blant terrorister. Disse 
funnene gjelder terrorister som handler på egen hånd, såkalte solo-terrorister, mens terrorister 
som opererer i gruppe ikke ser ut til å ha mer psykiske lidelser enn den generelle populasjonen. 

forskere i feltet. Bokene utgjor derfor sentrale kilder til detaljer om disse 
forholdene, også for forskere. Etter hvert har det imidlertid også kom- 
met til forskning på fremmedkrigere i Norge (se for eksempel Andersen 
& Sandberg, 2018; Andersson et al., 2018; Christensen & Bjørgo, 2018; 
Hegghammer, 2013, 2014; Lia & Nesser, 2014, 2016). Et gjennomgående 
funn i denne litteraturen er en sterk kobling mellom rekruttering til 
fremmedkrigervirksomhet og psykososiale forhold, særlig sosial eksklu- 
sjon og marginalisering. I 2016 publiserte Politiets sikkerhetstjeneste en 
rapport om bakgrunnen til personer som frekventerer ekstreme islamis- 
tiske miljøer i Norge. En gjennomgang av et utvalg av de som til da hadde 
vært i sikkerhetstjenestens søkelys, bekreftet et bilde av ekstrem isla- 
misme i Norge som et multietnisk fenomen, preget av unge menn med lav 
utdannelse, mye kriminalitet og løs tilknytning til arbeidslivet. Flertallet 
kan slik sett sies å tilhøre kategorien «sosialt mistilpassede» i Bjørgo og 
Nessers typologier, som vi diskuterte ovenfor. Som konsekvens anbefa- 
ler Politiets sikkerhetstjeneste at forebyggingstiltak skal følge generelle 
prinsipper for kriminalitetsforebygging. Som vi skal se i neste kapittel, er 
dette en tankegang som også er framtredende i regjeringens handlings- 
plan. Koblingen mellom ekstremisme og marginalisering støttes også av 
annen nyere ekstremismeforskning, både på høyreekstremisme og isla- 
mistisk ekstremisme (se for eksempel Bjørgo, 2013; Guribye & Grødum, 
2018; Lia & Nesser, 2014; Pedersen et al., 2017; Vestel, 2016, 2018). Som vi 
skal se har denne forståelsen også sterkt fotfeste innenfor det praktiske 
forebyggingsarbeidet. 


Forskning på forebygging 


Med unntak av de nevnte studiene av forebygging av nynazisme på 
1990-tallet fikk forebygging lenge liten oppmerksomhet i forskningsfel- 
tet på radikalisering og voldelig ekstremisme. På oppdrag fra Barne-, 
likestillings- og inkluderingsdepartementet ga Politihøgskolen i 2015 ut 
en kunnskapsstatus om forskning på forebygging av radikalisering og 
voldelig ekstremisme (Bjørgo & Gjelsvik, 2015). Betegnende nok er det 
svært lite av forskningen i denne gjennomgangen som har forebygging 
som tema. 

I takt med at mange land har okt forebyggingsinnsatsen, har imidler- 
tid også forskningen fattet økende interesse for temaet i mange vestlige 
land, inkludert i Norge (Ellefsen, 2021; Haugstvedt, 2021; Heath-Kelly, 
2013; Hellevik et al., 2022; Herz, 2016; Lid & Heierstad, 2019; Mattsson 
et al., 2016; Ranstorp & Hyllengren, 2013; Sjøen, 2020; Walker, 2018). Ikke 
minst har Danmark hatt aktive forskningsmiljøer som har studert myn- 
dighetenes forebyggingsarbeid (Agerschou, 2014; Bertelsen, 2015, 2018; 
Dalgaard-Nielsen, 2013; Lindekilde, 2010). I Norge har det i løpet av de 
siste årene blitt igangsatt flere studier på forebygging av radikalisering 
og voldelig ekstremisme. Vår studie skriver seg inn i en voksende littera- 
tur som undersøker forebyggingsarbeidet initiert og finansiert av norske 
myndigheter, slik det har vokst fram og tatt form i kjølvannet av hand- 
lingsplanene (se for eksempel Bråten & Sønsterudbråten, 2017; Carlsson, 
2018; Fangen & Carlsson, 2013; Guribye & Grødum, 2018; Haugstvedt, 
2021; Lid et al., 2016; Lid & Heierstad, 2019; Overland et al., 2018; Sjøen, 
2020; Sunde, 2013; Winsvold et al., 2017). Forsvarets forskningsinstitutt og 
Fafo har gjennomført et prosjekt fra 2014 til 2018 i samarbeid med Århus 
universitet (Forsvarets forskningsinstitutt, 2018). Tenketanken Minotenk 
har utgitt en antologi med bidrag fra både forskere og praktikere, der fore- 
bygging er tema for mange av bidragene (Reiss & Noor, 2018). Stian Lid 
og Geir Heierstad har invitert en rekke forskere til å skrive om det nor- 
ske forebyggingsarbeidet i boka Forebygging av radikalisering og voldelig 
ekstremisme: Norske handlemåter i møtet med terror (Lid & Heierstad, 
2019). I boka belyses temaer som skolens rolle i forebygging, kommune- 
nes tilnærming til forebygging, muslimske trossamfunns rolle i arbeidet 
mot radikalisering, samhandling mellom ulike instanser og oppfølgin- 
gen av personer dømt for terrortilknytning, alle temaene underbygget av 
nyere nasjonal forskning. Gjennom boka beskrives hvordan forebyggin- 
gen av radikalisering og voldelig ekstremisme i Norge inkluderer et bredt 
mangfold av tiltak, instanser, aktører og nivåer, noe som medfører stor 
kompleksitet og en rekke utfordringer. Samtidig framheves denne brede 
tilnærmingen som avgjørende for at tiltakene skal lykkes. 

I en nylig fullført doktorgrad har Håvard Haugstvedt (2021) sett nær- 
mere på hvordan sosialarbeidere i Norge opplever, og reflekterer rundt, 
sin rolle i forebyggingen av radikalisering og voldelig ekstremisme. 

Kort oppsummert viser Haugstvedt hvordan dette arbeidet kan medfore 
en opplevelse av konflikt, utlost av motstridende forventninger og mulig- 
heter, blant annet pa grunn av utfordringer med forholdet til klientene pa 
ene siden og politi og sikkerhetstjenesten pa andre siden. For sosialarbei- 
derne medfører dette flere etiske dilemmaer. Haugstvedt belyser videre 
ulike tiltak sosialarbeiderne benytter i håndteringen av disse utfordrin- 
gene, blant annet emosjonshåndtering og sosial støtte. I en annen dok- 
torgradsavhandling har Martin Sjøen (2020) utforsket muligheter og 
utfordringer rundt skolens rolle i forebyggingsarbeid og hvordan diskur- 
ser forbundet med det mer globale forebyggingsarbeidet påvirker dette 
(Sjøen, 2020). Sjøen argumenterer for at inkluderende, elevsentrerte og 
støttende utdanningsrelasjoner kan være med på å forebygge radikalise- 
ring og voldelig ekstremisme. Samtidig finner han at ekstremisme blant 
ungdom ser ut til å være lite utbredt i norske skoler, men at i de tilfellene 
dette finner sted, benytter lærerne seg av forebyggingsstrategier som er 
i overensstemmelse med mer internasjonale diskurser rundt radikalise- 
ring og terror. Dette kan medføre pedagogiske utfordringer med tanke på 
integrering og stigmatisering. I en helt fersk doktoravhandling behandler 
Elisabeth Myhre Lie (2022) det forebyggende dialogarbeid som utføres av 
Dialogpolitiet, radikaliseringskontaktene og Politiets sikkerhetstjeneste, 
og utforsker forebyggernes blikk på eget arbeid i spenningen mellom å 
være «annerledespoliti» og «skikkelig politi». 

I tillegg til disse doktorgradsavhandlingene er det de siste årene pro- 
dusert en rekke masteroppgaver på temaet radikalisering og voldelig 
ekstremisme. Blant temaene undersøker i disse er skolens rolle i forebyg- 
gingsarbeid (Kvistad, 2021), forholdet mellom offentlig og tredjesektor i 
forebygging (Tufte, 2021), utilsiktede og negative konsekvenser av fore- 
byggingstiltak (Nybø, 2020), informasjonsdeling mellom forebyggende 
instanser i Skandinavia (Bråthen, 2021), og forebyggingsarbeid i spesi- 
fikke kommuner (Tømmermo, 2021). 

Et tilbakevendende tema i forskningen er at forebyggingen er i en kom- 
petanseutviklingsfase, og at det er uklarhet rundt hvordan arbeidet best 
bør organiseres, hvem som skal være målgruppa for forebyggingen og, 
ikke minst, hvordan man skal nå disse gruppene. I en større kvalitativ 
studie av kommunenes rolle i det forebyggende arbeidet (Lid et al., 2016) 

fant forskerne at et sentralt sporsmal i mange kommuner var hvorvidt 
disse utfordringene kan og bor loses innenfor samarbeidsstrukturene 
som allerede eksisterer (for eksempel Samordning av lokale rus og kri- 
minalitetsforebyggende tiltak (SLT)), eller om det bør bygges opp sær- 
egne instanser, ivaretatt av folk med spesialkompetanse på området. 
Forskerne fant også at radikalisering og voldelig ekstremisme er en tema- 
tikk som skaper betydelig engstelse og utrygghet blant mange ansatte i 
førstelinjetjenestene. Dels er dette knyttet til det potensielt omfattende 
skadeomfanget av terror, ekstremismens ytterste konsekvens. Dels er det 
uro knyttet til det grunnleggende usikre ved dette forebyggingsarbeidet; 
å identifisere individer i risiko og å vurdere trusselen de representerer slik 
at man verken undervurderer faren eller overreagerer (og dermed risike- 
rer å forsterke problemet) (Lid et al., 2016). 

Med denne studien, som tar utgangspunkt i bekymring, går vi på 
mange måter videre inn i uroen beskrevet i studien til Lid et al. (2016). Vi 
vil nå gå over til å diskutere det vi anser som vårt bidrag inn i forsknings- 
litteraturen om forebygging av voldelig ekstremisme. 


Forebygging og «bekymring» - vår inngang og 
problemstilling 


I sin kunnskapsoppsummering tegner Bjørgo og Gjelsvik (2015) grovt 
opp to ulike normative orienteringer som preger forskningen på dette 
feltet. Den ene er det som ofte refereres til som critical terrorism studies 
(CTS). Denne retningen ser som sin primære oppgave å rette et kritisk 
blikk på myndigheters politikk rundt terror, politisk vold og ekstre- 
misme, og mange av kritikerne av radikaliseringsbegrepet som vi referer 
til ovenfor kan sies å tilhøre CTS. Et viktig poeng ved denne kritikken er 
nettopp analyse og dekonstruksjon av sentrale begreper og meningsdan- 
nelse i feltet. Man er opptatt av hvordan og i hvilken kontekst begrepene 
konstrueres og rekonstrueres, og knytter disse prosessene til ulike for- 
mer for makt. Forskere som tilhører den andre retningen - av noen refe- 
rert til som traditional terrorism studies (Horgan & Boyle, 2008; Jackson, 
2007) - er ifølge Bjørgo og Gjelsvik mindre opptatt av å utforske premis- 
sene og mer av å produsere konkret kunnskap som bidrar til å redusere 

voldelig ekstremisme og gjore politikken og forebyggingstiltakene mer 
effektive. 

Vår tilnærming, som vi skal redegjøre mer for under, er et forsøk på 
å kombinere det vi oppfatter som verdifulle elementer fra disse to tradi- 
sjonene. Vi er inspirert av CTS' skarpe blikk på premisser, føringer og 
koblinger som ligger i de sentrale begrepene. Samtidig ser vi behovet for 
konkret og empirisk kunnskap om hvor det «lugger» i det daglige arbei- 
det til de som er satt til å sette forebyggingsstrategiene ut i praksis. Ved å 
kombinere disse to ønsker vi både å bidra med ny innsikt om utfordringer 
og dilemmaer i forebyggingsarbeidet, nettopp gjennom å reise spørsmål 
ved og sette inn i en større kontekst både artikulerte og uartikulerte for- 
utsetninger for dette arbeidet. Slike innsikter kan etter vår mening infor- 
mere både utvikling av strategier og virkemidler i forebyggingen og den 
bredere diskusjonen om hvordan vi som samfunn skal forstå og håndtere 
ekstremisme i ulike former. 

Med dette som ambisjon blir vår vei inn i dette feltet en kritisk under- 
søkelse av hvordan bekymring konstrueres. Vi bruker her ikke begrepene 
konstruksjon og konstruere i noen streng sosialkonstruktivistisk for- 
stand, men som løse begreper for sosiokulturelle prosesser som bidrar til 
å kategorisere fenomener, gi dem mening og knytte dem til ulike logikker 
og handlingsalternativer i praksis. I vår undersøkelse benytter vi begre- 
pet konstruksjon derfor som den måten aktørene forstår, gir mening til 
og forhandler seg fram til en løsning. Dernest anser vi at konstruksjo- 
nen bekymring fungerer som en sentral konseptuell og meningsskapende 
brobygger mellom ulike fenomener og aktører som inngår i den nye fore- 
byggingsstrategien slik den presenteres i regjeringens to siste handlings- 
planer mot radikalisering og voldelig ekstremisme. Begrepet forekommer 
hyppig i de offentlige grunnlagsdokumentene på feltet. I innledningen til 
regjeringens handlingsplan fra 2014 kan man for eksempel lese følgende: 

Regjeringen ønsker en bred innsats for å forebygge radikalisering og voldelig 

ekstremisme. Det kan være ulike grunner til at personer søker seg til ekstreme 

miljøer. Det er nødvendig med tidlig innsats fra en rekke aktører for å øke 
mulighetene til å lykkes i det forebyggende arbeidet. Utfordringene må møtes 
med kunnskap om fenomenet, om risiko- og motivasjonsfaktorer, om hva man 


gjør når bekymring oppstår og hvilke tiltak som kan settes inn. (Justis- og bered- 
skapsdepartementet, 2014, s. 7, vår kursivering) 

På sine nettsider om temaet lister regjeringen opp bekymringstegn. Med 
det menes fenomener som kan indikere radikalisering eller voldelig 
ekstremisme. Instanser som skole, skolehelsetjeneste, Nav og barnevern 
oppfordres til å melde inn bekymring til politiet. Den såkalte bekymrings- 
samtalen med personer som muligens er radikaliserte eller står i fare for 
å bli det, omtales gjerne som ett av politiets viktigste verktøy for å fore- 
bygge og forhindre voldelig ekstremisme. Hjelpeapparatet blir bedt om å 
utvikle metoder for å møte bekymrede foreldre, hjelpe dem å håndtere sin 
situasjon og bidra til å hindre radikalisering hos personen de er bekymret 
for. I motsetning til begrepene radikalisering og voldelig ekstremisme, 
som gis definisjoner, verken forklares eller problematiseres bekymring i 
disse dokumentene. Snarere tas det gjerne for gitt hva det henspiller på, 
og dermed at det refererer til noenlunde samme fenomen i de ulike kon- 
tekstene det opptrer. 

Trenger bekymring en definisjon? Foruten å ha en sentral plass i 
arbeidet med å forebygge terror, radikalisering og voldelig ekstremisme, 
er bekymring selvsagt også et vanlig og hverdagslig ord i vårt språk. 
Bokmålsordboka definerer bekymring som «det å bekymre seg, følelse av 
uro og engstelse, noe å uroe seg over» («Bekymring», u.å.). 

Ordbokdefinisjonen av bekymring kan altså sies å plassere begrepet i 
den emosjonelle sfæren, som synonym til angst, sorg og nedslåtthet. Slik 
brukes også begrepet gjerne i hverdagsspråket, og det å være bekymret 
for noen forutsetter at man har sympati/empati og at man bryr seg om. 

Men begrepet forekommer også hyppig utenfor intimsfæren. Det gjel- 
der framfor alt i den offentlige velferdssektoren, også i andre kontekster 
enn radikalisering, kanskje særlig i forbindelse med tjenester rettet mot 
barn og unge. Bekymringsbegrepets innhold og betydning i slike sam- 
menhenger er lite studert. Et unntak er Cecilie Neumanns (2009) under- 
søkelse av bekymring slik det brukes og forstås av helsesøstre. Neumann 
forstår bekymring med referanse til kategorier for normalitet og avvik: 
Bekymring oppstår i forbindelse med avvik fra en mer eller mindre 
eksplisitt definert normalitet. Samtidig impliserer bekymring usikker- 
het; avviket er ikke nødvendigvis konstatert. Bekymringen kan slik sett 
bli «en grensefigur som flyttes fram og tilbake mellom normalitets- og 
avvikskategorier» (Lomell & Neumann, 2017, s. 281). 

Inspirert av Neumanns perspektiv, tenker vi i denne studien pa 
bekymring som en konstruksjon av en opplevelse av mulig avvik fra det 
som regnes som normalt og ønskelig, et avvik som kan innebære fare 
eller trussel. Bekymring horer saledes hjemme i rommet mellom norma- 
litet og avvik, trygghet og fare, som et uavklart og forelopig fenomen. 
Vi mener utforsking av bekymring slik det forstäs, artikuleres og arbei- 
des med er fruktbart for 4 gripe de komplekse - og gjerne uartikulerte - 
oppfatningene, kategoriseringene og vurderingene som inngar i arbeidet 
med a forebygge radikalisering og forhindre ekstremistisk vold. Som vi 
skal se, er opplevelsen av avvik fra det normale og onskelige, samt det 
uavklarte, fellesnevnere for en rekke ulike fenomener som gjerne beskri- 
ves som «bekymring» i feltet vi undersoker; fenomener som spenner fra 
opplevelsen av faglig usikkerhet til angst og sorg pa det individuelle, emo- 
sjonelle planet. 

Et begrep vanligvis hjemmehørende i den intime, emosjonelle sfæren, 
og som konnoterer omsorg og empati, blir eksportert til den offentlige 
sfæren, der politikk og myndighetsutøvelse hører hjemme. Dette blir etter 
vår mening betydningsfullt fordi begrepet gjerne beholder sin kobling til 
intimsfæren, og slik skaper sammenhenger mellom ulike opplevelser og 
fenomener - slik som pårørendes angst og sorg over barn i en uheldig 
utvikling, og myndighetenes behov for inngripen i folks liv ut over det 
vi er vant til å tenke på som grensene for det private. Kanskje er det slik 
at «bekymring», både i handlingsplan og andre dokumenter og i prak- 
tisk bruk i feltet binder ulike fenomener, sektorer, erfaringer sammen i et 
tenkt hele som impliserer felles opplevelser, vurderinger, og interesser — 
og kanskje usynliggjør motstridende forståelser, agendaer og interesser? 
Videre: Når bekymring brukes, framfor for eksempel mistanke, henviser 
det mer til det relasjonelle og det personlige, det vi tradisjonelt sett for- 
står som privat. Men når det offentlige er bekymret er dette i kraft av 
institusjonene, lovverket og et virkemiddelapparat som strekker seg langt 
ut over det det private og relasjonelle. Kan det tenkes at bekymring som 
ramme bidrar til å framheve forebyggingens omsorgsaspekter, og under- 
kommunisere innslaget av kontroll? Bekymring er dessuten tilsynela- 
tende nøytralt og apolitisk. Kan det bidra til å nedtone forebyggingens 
politiske og ideologiske aspekter? Dette er spørsmål vi ønsker å belyse 

i denne boka. Det vi her skal fokusere pa er altsa ikke «objekter» eller 
fenomener som «er». Vi vil undersoke bekymring som noe som «blir til» 
i prosessene som settes i gang i dette feltet, i forhandlinger mellom ulike 
aktorer i og utenfor egen etat, premisser fra overordnede og kolleger og 
ikke minst premisser fra politikere, offentligheten og ulike kunnskaps- 
produsenter som setter agendaen for daglige arbeidet til dem vi kaller 
bekymringsarbeiderne. Var overordnede problemstilling kan formuleres 
slik: Hvordan konstrueres bekymring, og på hvilke måter er denne kon- 
struksjonen virksom i forebyggingsarbeidet? Helt konkret vil vi utforske, 
beskrive og diskutere det vi kaller bekymringsarbeidet: politiets arbeid 
med å identifisere, fortolke, håndtere og minimere bekymring for at noen 
er eller er i ferd med å bli voldelige ekstremister. 


Metode 


Vi anså en kvalitativ undersøkelse som best egnet til å utforske våre pro- 
blemstillinger, som altså dreier seg om erfaringer, forståelser, fortolknin- 
ger og forhandlinger mellom ulike aktører og premisser. Data ble samlet 
inn på flere lokasjoner og med flere metoder i perioden november 2016 
til november 2017, i særlig fire politidistrikter. Over en periode på sju 
måneder var vi til stede og observerte på ulike arenaer hvor det foregikk 
bekymringsarbeid i ulike former. Særlig viktige arenaer var møter for de 
såkalte radikaliseringskontaktene, der bekymringssaker ble diskutert. 
I fire av distriktene fikk vi anledning til å observere på møtene, og vi del- 
tok på henholdsvis åtte, seks, tre” og ett slikt møte. I to øvrige distrikter, 
der det var få bekymringssaker og ikke ble ansett å være behov for hyp- 
pige møter mellom radikaliseringskontaktene, deltok vi på møter mel- 
lom politiet og SLT-koordinatorene, ett i hvert distrikt. Vi deltok også på 
fagseminarer i to ulike kommuner, der det lokale politiet var medarran- 
gører. I tillegg var vi til stede som observatører på en to dager lang sam- 
ling for alle landets radikaliseringskontakter, i regi av Politidirektoratet 
(POD). Vi deltok også på en rekke andre møter, seminarer og konferanser 
med radikalisering og voldelig ekstremisme som tema, der også folk fra 


7 — På ett av disse var også ledelsen på de involverte stasjonene og en representant fra PST til stede. 

forebyggingsfeltet deltok og iblant tok opp sine problemstillinger. Videre 
gjorde vi observasjoner over ti dager i to ulike rettssaker mot sakalte 
syriafarere. Hensikten med dette var a fa mer forstäelse for hvordan retts- 
vesenet handterer ekstremisme generelt og fremmedkrigervirksomhet 
spesielt. 

Individuelle intervjuer ble gjennomført med tolv politifolk, atte såkalte 
radikaliseringskontakter og fire radikaliseringskoordinatorer (det vil si 
at de hadde en faglig ledende stilling). De fire sistnevnte ble intervjuet 
på nytt et stykke ut i analysefasen, da det ble klart for oss at vi manglet 
noen opplysninger og hadde behov for å klargjøre og utdype andre. Alle 
intervjuer varte mellom halvannen og to timer. Intervjuene ble tatt opp 
og seinere transkribert. Seint i analyse- og skrivefasen presenterte og dis- 
kuterte vi noen av våre funn og analyser med et utvalg radikaliserings- 
kontakter på ett av deres ukentlige moter.’ Hensikten med dette var å 
validere hovedtrekkene ved analysen, og å oppklare noen momenter der 
vi var usikre. 

Vi ønsket også å samle inn data som kunne hjelpe oss med en kompa- 
rativ analyse. Valget falt på offentlig ansatte som håndterer bekymring 
for radikalisering utenfor justissektoren, ofte i samarbeid med politiet, 
men med egne oppgaver og agendaer inn i feltet. Fire semistrukturerte 
intervjuer ble gjort med offentlige ansatte som hadde spesielt ansvar for 
eller erfaring med radikalisering og voldelig ekstremisme; to Nav-ansatte 
og to kommunalt ansatte forebyggere. Dette materialet inkluderes bare 
unntaksvis i boka, men bidrar indirekte i den overordnede analysen av 
bekymring som felles innramming for forebyggingsinnsatsen. 


Etikk, taushetsplikt og personvern 


Prosjektet er vurdert og anbefalt av Politidirektoratet, Rådet for taushets- 
plikt i forskning og Norsk senter for forskningsdata (NSD). Radikalisering 


8 Dette var i et distrikt vi gjorde mye datainnsamling i perioden oktober 2016-mars 2017, men 
med ett unntak hadde radikaliseringskontaktene vi møtte på dette møtet (i november 2018) ikke 
vært informanter til studien. Dette illustrerer på den ene siden et arbeidsfelt i vekst, og på den 
andre siden at det er noe «gjennomtrekk» blant de som har rollen som radikaliseringskontakt. 

9 Innsyn i anbefalingene fra disse tre institusjonene kan får ved henvendelse til postmottak@ 
nkvts.no. 

og voldelig ekstremisme er sensitive temaer som stiller store utfordringer 
til forskningen og kontrollinstansene, og godkjenningsprosessen tok len- 
gre tid enn forventet. Dette dreide seg om seerlig to utfordringer: taus- 
hetsplikt og hensynet til tredjeperson. 

Fra POD og Radet for taushetsplikt i forskning fikk vi fritak fra taus- 
hetsplikten. Dette gjorde det mulig for oss å intervjue politifolk om deres 
arbeid, samt å observere på møter der bekymringssaker ble drøftet. Med 
dette fritaket ble ansvaret for å unngå spredning av taushetsbelagt informa- 
sjon overført til oss som forskere. Dette innebar også å sørge for anonymitet 
for våre kilder i politiet. Dette viktige ansvaret har vi ivaretatt gjennom 
grundig og gjennomtenkt anonymisering i det vi skriver. Opplysninger og 
kombinasjoner av opplysninger som kan bidra til identifisering av enkelt- 
personer er utelatt eller endret. I noen tilfeller har vi brukt mer gjennom- 
gripende metoder for å kunne bruke eksempler fra materialet uten å bryte 
taushetsplikten, for eksempel ved å sette sammen opplysninger fra flere 
ulike saker i en eksempelcase, slik at det ikke skal være mulig å gjenkjenne 
bestemte individer, lokalmiljøer eller fortellinger, selv om enkeltelementer 
kan være gjenkjennbare. Dette har vi gjort fordi vi mener det er avgjørende 
for argumentet at leseren får et inntrykk av sakene som behandles, samti- 
dig som saksomfanget i feltet er så begrenset at det ikke alltid er mulig å 
beskrive disse uten å risikere anonymiteten til de involverte. 

NSD var i sin vurdering av prosjektet spesielt opptatt av dilemmaer 
knyttet til innsamling og registrering av til dels sensitive opplysninger om 
tredjeperson. I materialet har det framkommet opplysninger om tredje- 
person når informantene fortalte om sitt arbeid, selv om vi ikke direkte 
etterspurte slike opplysninger. Vi har imidlertid bevisst unnlatt å regist- 
rere opplysninger som navn og bosted i våre notater og transkripsjoner, 
når disse har framkommet. Vi har også sørget for grundig anonymisering 
av indirekte identifiserende opplysninger slik vi redegjør for ovenfor. 


Analyse og organisering av stoffet 


Vår lesning av materialet som ble samlet inn er selvsagt preget av våre 
respektive bakgrunner som forskere. Ingen av oss hadde tidligere forsket på 
politiet eller justissektoren for øvrig. Begge hadde arbeidet med spørsmål 

knyttet til kjonn og familie. Arnfinn J. Andersen har studert statens lovgiv- 
ning rundt seksualitet og reproduksjon, mens Kristin Engh Forde har veert 
opptatt av lignende spørsmål, men med fokus på slektskap og moralitet.” 

Dermed kom vi til materialet med noe av et «utenfra»-blikk. Denne 
distansen har preget vår lesning. Som vi beskrev ovenfor: Allerede 
mens vi utformet prosjektet fikk vi en fornemmelse av at fenomenene vi 
hadde satt oss fore å undersøke var mindre konkrete og avgrensbare enn 
vi kanskje hadde forventet på forhånd, og vi begynte tidlig å behandle 
begreper som radikalisering og bekymring med en viss kritisk distanse. 
Refleksjonen over begreper og fenomener i feltet, og forholdet mellom 
dem, ble enda viktigere da materialet skulle analyseres. Å pakke ut og 
problematisere det som tas for gitt, både i de politiske og idemessige ram- 
mene og i selve forebyggingsarbeidet, har vært en viktig ambisjon for 
arbeidet med materialet og analysene i denne boka. 

Materialet kunne selvsagt vært lest på andre måter. En politiforsker 
fra Politihøgskolen ville kanskje gått nærmere inn i spesifikt politifaglige 
problemstillinger, for å sikre at funn og analyser ble mest mulig relevante 
for politiet selv. Våre informanter var for eksempel opptatt av ressurstil- 
gangen som premiss for arbeidet de utførte. Dette har vi i liten grad gått 
inni. Vi har, med bakgrunn i hva som er vår spisskompetanse, heller ikke 
gått spesifikt inn i det juridiske, selv om slike problemstillinger dukker 
opp hyppig i materialet. 

Som samfunnsforskere er vår interesse de sosiokulturelle aspektene 
ved forebyggingsarbeidet; mer konkret søker vi å forstå interaksjonen 
mellom politikk, språk/mening og praksis, og mellom spenninger og 
problemstillinger i det daglige arbeidet og mer overgripende utfordrin- 
ger og motsetninger i samfunnet. Som redegjort for ovenfor har vi valgt 
oss bekymring som utgangspunkt for en slik utforsking. Vi har nærmet 
oss materialet med disse spørsmålene via gjentatte gjennomlesninger 
der vi identifiserte sentrale temaer, konflikter og forhandlinger både i 
informantenes egne framstillinger av og refleksjoner rundt arbeidet de 
gjorde, og i våre observasjoner av disse. En videre systematisering og 


10 Per Moum Hellevik deltok ikke i datainnsamlingen eller analysen av materialet, men har bidratt 
til boka med oppdatert kunnskap om forskningsfeltet og handlingsplanen. 

strukturering av temaene har munnet ut i det vi ser som sentrale utfor- 
dringer, dilemmaer eller motsetninger knyttet til nye forstäelser, malset- 
tinger og samarbeidsformer som har oppstatt i dannelsen av bekymring 
som arbeidsfelt. 

Disse problemomradene utforskes med utgangspunkt i ulike empiriske 
temaer utover i boka: I kapittel 3 tar vi for oss den viktigste rammen for 
bekymringsarbeidet, nemlig regjeringens handlingsplan for forebygging 
av radikalisering og voldelig ekstremisme. Et viktig poeng her er at pro- 
blembeskrivelsen i denne handlingsplanen, som er tett koblet til bruken av 
bestemte og forholdsvis nye begreper, som radikalisering, voldelig ekstre- 
misme og bekymring, skiller seg fra tidligere politikk som har tatt sikte pa 
a avverge og forhindre terror og politisk vold. En implikasjon av den nye 
problembeskrivelsen, som ogsä omfatter de antatte prosessene fram mot 
vold og terror, er for det forste at myndighetene tar mal av seg ä interve- 
nere tidligere, og for det andre at mange flere aktorer, ogsa utenfor justis- 
sektoren, er involvert. Denne nye maten a tenke pa er en forutsetning for, 
og legger premisser for innholdet i, forebyggingsarbeidet vi har undersokt. 

I kapittel 4 begynner analysen av det empiriske materialet vi selv har 
samlet inn. Der ser vi nermere pa bekymring, som er et sveert sentralt 
begrep bade i grunnlagsdokumentene og i det praktiske forebyggings- 
arbeidet. Likevel blir det sjelden tematisert eller problematisert. I dette 
kapittelet undersoker vi hva de som arbeider i feltet forstar med bekym- 
ring, og argumenterer for at begrepet har en vag og fleksibel betydning 
som gjor det virksomt pa den maten at det skaper nye koblinger mellom 
ulike erfaringer, forstaelser og agendaer, pa tvers av sektorer og posisjoner. 
Dette igjen bidrar til 4 danne et nytt arbeidsfelt, med nye oppgaver og nye 
samarbeidskonstellasjoner, det arbeidsfeltet vi kaller bekymringsarbeid. 

I kapittel 5 beskrives og diskuteres hvordan dette bekymringsarbeidet 
forstas og organiseres i lokalt politi, som har blitt tildelt en nokkelrolle i 
myndighetenes brede innsats pa feltet. Vi diskuterer bekymringsarbeid 
vis-a-vis annet forebyggingsarbeid innen politiet, og trekk ved det som ga 
det karakter av å være «nybrottsarbeid», og videre spesielle utfordringer 
og dilemmaer som fulgte med dette nybrottsarbeidet. Vi fokuserer særlig 
på to slike problemområder. Det ene er spenningen mellom det vi kaller 
«ovenfra» og «nedenfra», der førstnevnte betegner løsninger og strategier 


39 


KAPITTEL 2 


knyttet til politiet som institusjon, mens den sistnevnte henspiller pa det 
som ikke er tilsvarende institusjonalisert; det personlige, det subjektive, 
det pragmatiske og det intuitive. Det andre er spenningen mellom ulike 
agendaer og framgangsmåter som oppstår når bekymring utgjør en slags 
ramme for arbeidet, det vil kaller «hjelpesporet» og «politisporet», som 
i stor grad korresponderer med en spenning mellom omsorg på det ene 
siden og kontroll på den andre. 

I kapittel 6 undersøker vi en svært sentral del av politiets bekymrings- 
arbeid, nemlig behandling av saker der noen hadde meldt inn bekym- 
ring. Vi vil ta utgangspunkt i bekymringstegnene, det vil si det som hadde 
fått noen til å melde fra, og beskrive hvordan politiets vurdering ble til 
via en fortolkning der tegn som isolert sett ikke var entydige fikk mening 
og valør i konteksten bekymring. I dette kapittelet diskuterer vi hvordan 
utfordringer med å predikere framtidig voldelig ekstremisme spiller seg 
ut i det praktiske arbeidet, og hvordan politifolk søker å løse denne utfor- 
dringen med strategier nedenfra, det vil si trekke på erfaring, intuisjon og 
det kollegiale fellesskapet. 

I kapittel 7 ser vi nærmere på ett av de sentrale virkemidlene for bekym- 
ringsarbeiderne, nemlig den såkalte bekymringssamtalen. Med bekym- 
ringssamtalen som eksempel, viser vi hvordan de sentrale motsetningene 
vi har tegnet opp i de foregående kapitlene utspilte seg i det praktiske 
bekymringsarbeidet, slik informantene framstilte det; særlig spenningen 
mellom omsorg og kontroll og mellom tillit og mistillit til henholdsvis 
personer og systemer. 

I kapittel 8 oppsummerer og diskuterer vi de viktigste funnene i stu- 
dien opp mot sentrale spørsmål og utfordringer knyttet til forebygging i 
dette feltet, i forskningen og i samfunnet for øvrig. 

Regjeringens handlingsplan og 
forebygging av radikalisering og 
voldelig ekstremisme 


Tema for denne studien er bekymringsarbeidet som inngar i norske 
myndigheters forebygging av det de beskriver som radikalisering og vol- 
delig ekstremisme. I dette kapittelet vil vi diskutere noen av de sentrale 
foringene som ligger til grunn for dette arbeidet, forst og fremst i regje- 
ringens nyeste Handlingsplan mot radikalisering og voldelig ekstremisme 
(Justis- og beredskapsdepartementet, 2020). 

Som vi var inne pa i innledningen, er det kanskje viktigste med denne 
handlingsplanen og de forrige av samme slag, som kom i 2010 og 2014, 
at myndighetene fra da av eksplisitt ikke bare tar mal av seg til a for- 
hindre og minimere omfang og skadevirkninger av terror. Siden 2010 
har innsatsen også vært rettet mot det som kan være bakenforliggende 
årsaker og prosesser som gjør at noen begår terror og ekstremistisk vold. 
Denne strategien har vokst fram i samspill med nye måter å forstå og 
beskrive problemet, slik vi diskuterte i forrige kapittel. I dette kapittelet 
vil vi diskutere hvordan radikalisering og voldelig ekstremisme brukes i 
handlingsplanen, og med referanse til forskningens kritikk av begrepene 
drøfte hvilke implikasjoner disse bestemte forståelsene kan få for forebyg- 
gingsstrategien. Videre vil vi diskutere regjeringens radikaliseringstunnel 
som modell for å forstå mekanismer og årsaksforhold som ligger bak 
ekstremistisk vold, opp mot forskningen på feltet. Vi skal se at regjerin- 
gens forestillinger om prosessene som leder til voldelig ekstremisme er i 
nær dialog med studier som har forsøkt å beskrive og identifisere fasene i 
slike prosesser, lineære fasemodeller som vi har sett er kontroversielle og 
kritiserte innen forskningen. 

Regjeringens problemforståelse, og da særlig hvordan man forestil- 
ler seg årsaksmekanismene i radikalisering og voldelig ekstremisme, er 
viktig i vår sammenheng fordi den legger sentrale føringer for forebyg- 
gingsstrategiene - ikke minst hvilke aktører og institusjoner som myn- 
dighetene mener er viktig å involvere i forebygging av radikalisering. 
Dette siste vil vi gå nærmere inn på mot slutten av kapittelet. 


Hva er problemet? 


Regjeringen tilbyr flere kilder til informasjon om radikalisering og volde- 
lig ekstremisme, herunder Handlingsplan mot radikalisering og voldelig 
ekstremisme (Justis- og beredskapsdepartementet, 2014, 2020), Nasjonal 
veileder for forebygging av radikalisering og voldelig ekstremisme (Justis- 
og beredskapsdepartementet, 2015) og nettstedene radikalisering.no og 
utveier.no." Imellom disse ulike informasjonskildene er det noe variasjon 
i hvordan radikalisering defineres og beskrives. I Nasjonal veileder for 
forebygging av radikalisering og voldelig ekstremisme kan man for eksem- 
pel lese følgende: 
Radikalisering [...] viser til en prosess der en person eller gruppe i økende grad 


aksepterer bruk av vold som virkemiddel for å nå politiske, ideologiske eller 
religiøse mål, og hvor voldelig ekstremisme kan bli en følge. 


Voldelig ekstremisme betyr i denne kontekst aktiviteten til personer og grup- 
peringer som er villig til å bruke vold for å nå sine politiske, ideologiske eller 
religiøse mål. Med ekstremisme menes her at man a) kun aksepterer egne 
meninger og b) mener det er legitimt å ty til vold for å få gjennomslag for sine 
meninger (politiske mål). Noen forstår ekstremisme som ekstreme meninger, 
meninger som skiller seg veldig mye fra flertallets meninger. (Justis- og bered- 
skapsdepartementet, 2015, s. 13) 


I Handlingsplan mot radikalisering og voldelig ekstremisme fra 2014 defi- 
neres radikalisering på følgende måte: 
Radikalisering forstås her som en prosess der en person i økende grad 


aksepterer bruk av vold for å nå politiske, ideologiske eller religiøse mål. En 
radikaliseringsprosess som leder frem til voldelig ekstremisme kjennetegnes av: 


11 Nettsidene radikalisering.no og utveier.no er planlagt sammenslått til en felles nettside under 
utveier.no. 

e en kognitiv utvikling mot en stadig mer ensidig virkelighetsoppfatning, 
der det ikke er rom for alternative perspektiver. 

e dernest en videre utvikling der virkelighetsoppfatningen oppleves så akutt 
og alvorlig at voldshandlinger er nødvendige og rettferdige. (Justis- og 
beredskapsdepartementet, 2014, s. 7)” 


Disse to definisjonene er forholdsvis like, men det er noen forskjeller. 
Definisjonen i handlingsplanen fokuserer i hovedsak på kognitive proses- 
ser og virkelighetsforståelse hos individet, mens veilederen i større grad 
beskriver konteksten for radikalisering. I begge tilfeller velger likevel 
regjeringen en definisjon som vektlegger det kognitive som drivkraft, og i 
tillegg et mer følelsesmessig element av motivasjon, nemlig en opplevelse 
av at voldelige handlinger er rettferdiggjort og påkrevet av en uholdbar 
situasjon. Samtidig må regjeringens definisjon sies å rammes av en del 
av kritikken mot radikaliseringsbegrepet som vi redegjorde for i forrige 
kapittel. Men denne kritikken tas ikke opp, og begrepet problematiseres 
ikke ut over definisjonen. 

Som vi skrev i forrige kapittel, kan voldelig ekstremisme bety både 
avvikende holdninger og vilje til vold som politisk virkemiddel. I Nasjonal 
veileder for forebygging av radikalisering og voldelig ekstremisme (Justis- 
og beredskapsdepartementet, 2015) presiseres det at selv om ekstremisme 
kan forstås som meninger som skiller seg mye fra flertallets meninger, er 
det «demokratisk sett» viktig «å skille skarpt ved legitimering av vold» 
(Justis- og beredskapsdepartementet, 2015, s. 13). Det er altså voldelig 
ekstremisme i betydningen «vilje til vold» regjeringen legger til grunn, 
mens «avvikende meninger» ikke omfattes av problembeskrivelsen. I 
denne boka vil vi imidlertid vise eksempler på at det i praksis ikke alltid 
er så lett å skille mellom voldelig og ikke-voldelig ekstremisme. Vi skal 
også se eksempler på at den andre forståelsen av ekstremisme er virksom 
i mange sammenhenger i det offentlige forebyggingsarbeidet, det vil si at 
avvikende holdninger gjøres til et problem i seg selv. Dette kan, som vi vil 
argumentere for, være demokratisk problematisk. 


12 I revisjon av handlingsplanen av 2020 klargjøres det at handlingsplanen fra 2014 videreføres som 
grunndokument. Dette innebærer, blant annet, at regjeringen også viderefører den overstående 
definisjonen av radikalisering. 

Flere viktige sporsmal for forebyggingsarbeidet forblir ubesvart i 
regjeringens definisjon av radikalisering og voldelig ekstremisme. For 
eksempel: Er det vold eller ideer som legitimerer vold som skal fore- 
bygges? Er ekstremisme et problem kun fordi det kan fore til vold, eller 
skal det ogsa bekjempes fordi det for eksempel skaper utrygghet, hin- 
drer inkludering av bestemte grupper og bidrar til et polarisert samfunn 
generelt? Nar skal hvilke instanser gripe inn? At disse og andre sporsmäl 
star uavklarte far konsekvenser for de som skal forebygge i praksis, som 
vi skal se videre. Dette berorer en klassisk problemstilling for politiet og 
i politiforskningen: Pa den ene siden skal politiet veere demokratisk styrt 
og arbeide pa oppdrag fra Stortinget og regjeringen. Pa den annen side 
er konkretiseringer av hvordan politiarbeidet skal utfores, overlatt til det 
profesjonelle skjønn / den faglige autonomi.” Det at bekymringsarbeidet 
i kontekst radikalisering og voldelig ekstremisme er en ny form for politi- 
arbeid, medfører imidlertid som vi skal se at man i liten grad kan lene 
seg på tradisjoner, konvensjoner og rutiner. Vi skal også se at de foreløpig 
ubesvarte spørsmålene berører til dels andre spenninger og motsetninger 
enn annet politiarbeid. Ikke minst gjelder dette spørsmålet om hvorvidt 
og når det er legitimt for politiet å reagere på ytringer og meninger. 


Radikaliseringstunnelen 


I Nasjonal veileder for forebygging av radikalisering og voldelig ekstre- 
misme (Justis- og beredskapsdepartementet, 2015, s. 13) brukes en tun- 
nel som bilde på radikaliseringsprosessen (se figur 3.1). Som modellen 
antyder, legger myndighetenes forståelse av radikalisering stor vekt på 
holdninger og hvordan de endres, og den går langt i å trekke en årsaks- 
sammenheng mellom holdning og handling: pilen går mellom ulike 
nivåer av aksept for vold til handling («bruker vold»). 
Radikalise-ringstunnelen gir et bestemt bilde av prosessen man antar 
at individer eller grupper går igjennom når de ender opp som voldelige 
ekstremister. Modellens oppbygning antyder en lineær prosess med ulike 


13 Takk til Liv Finstad for denne viktige påpekningen. 

Bruker vold 
Støtter bruk av vold 
Aksepterer bruk av vold 


Aksepterer ikke bruk av vold | 


Figur 3.1. «Radikaliseringstunnelen» er brukt som illustrasjon på radikaliseringsprosessen 
(Regjeringen, 2016) 


stadier, fra at aktører ikke aksepterer vold for å nå politiske mål, til aksept 
av vold. 

De teoretiske modellene som vi diskuterte i forrige kapittel, som også 
regjeringen er tydelig inspirert av, bringer med seg en rekke ubesvarte 
spørsmål for dem som i praksis skal forebygge et problem før det egentlig 
har oppstått. Hvordan skiller man det som vil ende i vold fra det som ikke 
vil ende i vold? Hva skal man være på jakt etter? Hva skal man ikke rea- 
gere på? Hvordan skal man forholde seg til ekstreme ideologier når vol- 
delige handlinger er fraværende? Hvordan man forestiller seg forholdet 
mellom det kognitive og atferdsmessige, ikke minst hvorvidt det er slik 
at ekstreme ideer forårsaker ekstremistisk vold, vil altså være avgjørende 
for hvordan forebyggingsarbeidet legges opp. Ikke minst får forestillinger 
om årsakssammenhenger naturligvis betydning for hvem som skal invol- 
veres i forebyggingsarbeidet foruten justissektoren. 

Problembeskrivelsen som ligger i begrepene og modellene vil virke inn 
på hvem som potensielt blir omfattet av såkalt bekymring, og hvor stor 
denne populasjonen er. En forestilling om at ideer i seg selv er drivende 
for ekstremistisk vold gjør det meningsfylt å satse på en bredt anlagt fore- 
byggingsstrategi, det vil si ikke begrense seg til ekstremistisk vold og ter- 
ror. Det gjør også at alle som aksepterer politisk vold, eller som er i en 

prosess der de utvikler slik aksept, er i malgruppa for forebygging, og 
ikke bare de som faktisk utover volden. I forlengelsen av dette vil forebyg- 
gingen involvere en lang rekke instanser som er i kontakt med populasjo- 
nen det kan veere bekymring for, og som presumptivt har mulighet til 4 
pavirke disse personenes ideer og holdninger. Forebygging av ekstremis- 
tisk vold betraktes ikke lenger som et ansvar for politiet og sikkerhets- 
tjenesten alene; flere aktorer skal involveres og fa et ansvar innenfor sin 


sektor. Hvordan dette er organisert er vart neste tema. 


Alle skal med? Aktorer og tiltak i handlingsplanen 


Inntil for ganske fa ar siden ble altsa forebygging av voldelig ekstremisme 
ansett å være en oppgave som i hovedsak skulle loses av sikkerhetstje- 
nesten. Selv om for eksempel kommunene var involvert i arbeidet med å 
forebygge og håndtere lokale høyreekstreme miljøer på 1990- og 2000-tal- 
let (også sammen med forskere som Tore Bjørgo og Yngve Carlsson), kom 
den store endringen i denne politikken i regjeringens første handlings- 
plan for forebygging av voldelig ekstremisme i 2010 (Lid et al., 2016). Der 
lanserte man en langt bredere satsing, der både store deler av statsfor- 
valtningen, kommunene og til en viss grad sivilsamfunnet ble mobili- 
sert til å forebygge og motvirke radikalisering og voldelig ekstremisme. 
I regjeringens Handlingsplan mot radikalisering og voldelig ekstremisme 
fra 2014 (Justis- og beredskapsdepartementet, 2014) ble denne bredden 
videreført, og i revisjonen av 2020 ble den videre understreket (Justis- og 
beredskapsdepartementet, 2020). Det blir framhevet at «Bred og tidlig 
innsats fra en rekke aktører er avgjørende for å identifisere og følge opp 
personer som står fare for å bli radikalisert og ivareta personer som alle- 
rede er radikaliserte» (2020, s. 21). Som aktører i denne innsatsen nevnes 
individet, familie, venner, kommune, nærmiljø, skole, arbeidsplass/kol- 
leger, barnevern, helsetjenester, frivillige organisasjoner, politi, tros- eller 
livssynssamfunn, fritidsaktiviteter, Nav, Politiets sikkerhetstjeneste og 
kriminalomsorgen (Justis- og beredskapsdepartementet, 2020). 

Bredden er også forankret i forvaltningen av strategien: handlings- 
planene fra 2014 og 2020 er signert av ni ministre i tillegg til statsmi- 
nisteren. Foruten en generell del der utfordringer og strategier beskrives, 

inneholder handlingsplanene ogsa en presentasjon av tretti konkrete 
tiltak i 2014, utvidet med ni nye tiltak i 2016. Disse er sortert i katego- 
riene «kunnskap og kompetanse», «samarbeid og koordinering», «fore- 
bygge tilvekst til ekstreme miljger og bidra til reintegrering», «forebygge 
radikalisering og rekruttering gjennom internett» og «internasjonalt 
samarbeid». Justis- og beredskapsdepartementet gis hovedansvaret for a 
koordinere arbeidet, men oppfølgingsansvaret for tiltakene er fordelt på 
de ulike departementene. 


Straffelovens terrorbestemmelser 


Det juridiske grunnlaget for myndighetenes arbeid mot radikalisering og volde- 
lig ekstremisme er først og fremst terrorlovgivningen (Straffeloven, 2005, $$ 131, 
136), som slår fast at det er straffbart «å planlegge og å forberede terror — også 
alene. Forbudet rammer den som har bestemt seg for å begå en terrorhandling 
og så foretar handlinger som peker mot gjennomføringen» og som også rammer 
«oppfordring, rekruttering og opplæring til terrorhandlinger». Det understrekes 
også at disse lovene gjennomfører forpliktelsene etter Europarådets konvensjon 
av 2005 om forebygging av terrorisme, vedtatt i 2005 og ratifisert av Norge i 
2010. I 2016 ble lovgivningen rundt fremmedkrigervirksomhet utvidet fra bare 
å gjelde terrororganisasjoner, til en generell kriminalisering av å delta i militær 
virksomhet i en væpnet krig. Dette forbudet er unikt i skandinavisk og sjeldent i 
europeisk sammenheng (Høgestøl, 2018). 


Også kommunene gis en aktiv rolle i forebyggingsarbeidet og er gjennom- 
gående beskrevet som en sentral aktør i de ulike tiltakene som iverksettes 
(Justis- og beredskapsdepartementet, 2020). Som støtte til gjennomførin- 
gen av dette oppdraget er blant annet Nasjonal veileder for forebygging av 
radikalisering og voldelig ekstremisme et sentralt dokument." I 2014 tok 
dessuten Statsministerens kontor direkte kontakt med 23 kommuner og 
oppfordret til skjerpet innsats på dette feltet, etter at Politiets sikkerhets- 
tjeneste hadde advart om at mange norske kommuner ikke har beredskap 
eller forebyggende aktivitet mot radikalisering og voldelig ekstremisme.» 


14 Veilederen finnes både som nettside og som nedlastbart hefte: https://www.regjeringen.no/no/ 
sub/radikalisering/veileder/veileder-som-pdf/id2405821/ Sist lastet ned 23.11.2022. 

15 Disse kommunene ble valgt ut fordi de hadde hatt utfordringer knyttet til radikalisering og vol- 
delig ekstremisme tidligere, eller fordi de hadde bedt om hjelp selv. 

Siden dette har flere kommuner laget egne handlingsplaner mot radi- 
kalisering og voldelig ekstremisme i samarbeid med lokalt politi (se for 
eksempel Kristoffersen, 2017). 


Politiet har fortsatt hovedrollen 


Til tross for denne utvidelsen er politietaten fremdeles forventet å ha den 
mest sentrale rollen i myndighetenes arbeid med dette temaet. Politiets 
sikkerhetstjeneste har ansvar for løpende vurdering av terrortrusselen og 
utgir en årlig rapport med prognose for trusselnivået i året som kommer. 
Sikkerhetstjenesten skal ifølge radikalisering.no også «skape bevissthet 
om radikalisering, slik at flere kan være oppmerksomme på situasjoner 
hvor det kan være nødvendig å gripe inn for å forebygge. Derfor gir PST 
informasjon og opplæring om radikalisering og voldelig ekstremisme 
både til sine egne ansatte og til politiet for øvrig» (Regjeringen, 2019). 

Politiets sikkerhetstjeneste og lokalt politi skal samarbeide på dette 
feltet. Om samarbeidet skriver regjeringen følgende: 


Det er etablert gode samarbeidsrutiner med ordinært politi knyttet til radika- 
lisering. Samarbeidet er særlig viktig fordi det nettopp er det ordinære poli- 
tiet som har lokalkunnskap og nærhet til det som rører seg blant folk flest. 
Politiet er derfor i en unik posisjon til å fange opp signaler om radikalisering. 
(Regjeringen, 2019) 


Arbeidsdelingen ser altså i teorien ut til å være at sikkerhetstjenesten, 
foruten terrortrusselen, sitter på mer generell kunnskap om radikalise- 
ring og voldelig ekstremisme, mens lokalt politi har kunnskap om det 
lokale og spesifikke. Sikkerhetstjenesten skal imidlertid også håndtere 
enkeltsaker der bekymringen er særlig høy, for eksempel i forbindelse 
med fremmedkrigervirksomhet og tilknytning til internasjonale terror- 
organisasjoner. 

Lokalt politi, hvis arbeid skal diskuteres i mer detalj i denne boka, 
har egne oppgaver i forebyggingsarbeidet. Det er i store trekk ivaretatt 
av såkalte radikaliseringskontakter, det vil si ansatte i politiet med dette 
som ansvarsområde. Å utpeke slike kontakter i relevante politidistrikter 
var ett av tiltakene i handlingsplanen fra 2014, og etableringen av disse 


framheves i revidert versjon av 2020: 

Det er etablert en ordning med radikaliseringskontakter ved alle politidis- 
trikter. Disse skal være kontaktpunkt ved bekymring om radikalisering og 
voldelig ekstremisme, gi råd og videreformidle henvendelser til rette instans. 
Radikaliseringskontaktene skal ha kunnskap om effektive tiltak og tilgjenge- 
lige ressurser, drive bevisstgjøringsarbeid samt være kontaktpersoner opp mot 
PST og overfor de lokale samarbeidsaktørene. Radikaliseringskontaktene skal 
ha en rådgivende funksjon opp mot politirådene, SLT og andre lokale samord- 
ningsstrukturer. PST skal ha tett dialog og oppfølging av de lokale radikalise- 
ringskontaktene og gi dem relevant opplæring i fenomenkunnskap. (Justis- og 
beredskapsdepartementet, 2020, s. 19)'° 


Radikaliseringskontaktene skal altså ha en nøkkelrolle i forebyggingsar- 
beidet, som bindeledd mellom sikkerhetstjenesten og kommunale instan- 
ser som er involvert i forebyggingsarbeidet. De skal også ha en rådgivende 
funksjon overfor lokale samarbeidspartnere. Radikaliseringskontaktene 
vil dessuten ofte være adresse for bekymringsmeldinger fra både offent- 
lige instanser og andre aktører. I perioden vi samlet inn data til denne 
studien, var det minst én person som hadde ansvar for dette arbeidet i 
hvert av de 27 politidistriktene, enten i full stilling eller mindre.” I store 
og/eller særlig rammede distrikter var det flere per politistasjon eller 
lensmannskontor. Dette gjaldt distriktene vi undersøkte (mer om dette 
i kapittel 5). 

Politidirektoratet hadde i årene før vårt feltarbeid utarbeidet et doku- 
ment med navnet Enhetlig arbeidsmetode" som radikaliseringskontaktene 
skulle jobbe etter. Her slås det fast at arbeidet mot voldelig ekstremisme 
i størst mulig grad skal basere seg på eksisterende strukturer og tiltak/ 
verktøy for kriminalitetsforebygging. Ett eksempel på slik eksisterende 
struktur er politiråd. Politiråd er et formalisert samarbeid mellom øverste 


16 Det kan være verdt å notere seg at radikaliseringskontaktene ble referert til som forebyggings- 
kontakter i handlingsplanen av 2014 (Justis- og beredskapsdepartementet, 2014). Begrepet «fore- 
byggingskontakt» er tatt helt ut av revisjonen av 2020. 

17 I forbindelse med politireformen som ble implementert etter at vi avsluttet datainnsamlingen 
ble antallet radikaliseringskontakter redusert til tolv, en per distrikt. Disse tolv inngår nå i et 
nasjonalt fagnettverk som koordineres av POD. 

18 Dette dokumentet var ikke offentlig tilgjengelig, men POD ga oss tilgang til det i forbindelse 
med denne studien. Dokumentet har siden blitt byttet ut med oppdaterte retningslinjer fra POD 
og er ikke lenger i bruk. Vi vil likevel referere til det, ettersom det var i bruk da dataene ble 
samlet inn. Mange av arbeidsmetodene som ble skissert opp i dette dokumentet brukes dessuten 
fortsatt, for eksempel modellen for lokalt samarbeid. Noen endringer er kommet til, disse vil bli 
tatt opp i bokas epilog. 

ledelse i kommune og lokalt politi, som er ment a vere et strategisk organ 
for det lokale kriminalitetsforebyggende arbeidet. Her skal kunnskap og 
erfaring utveksles mellom politi og kommune, med mal om en samord- 
net innsats. I politiradet sitter ordforer og radmann, politistasjonssjef/ 
lensmann, kommunalsjef/virksomhetsleder og SLT-koordinator, dersom 
en slik finnes i kommunen. 


Kriminal- 
omsorgen 


SLT/kommunen 


Lokalt politi 


Barnevern 
Trossamfunn 


Figur 3.2. Eksempel på aktører i tverrsektorielt samarbeid med politiet i koordinerende rolle 


Samordning av lokale kriminalitetsforebyggende tiltak (SLT) er et annet 
tiltak som myndighetene ber kommunene bruke aktivt til arbeid mot 
radikalisering og voldelig ekstremisme. SLT er en overordnet modell for å 
skape en felles strategi for samordning mellom politi, kommune og andre 
lokale virksomheter i det kriminalitetsforebyggende arbeidet rettet mot 
barn og unge. Det at flere etater og aktører samarbeider gjør at man snak- 
ker om både tverretatlig og tverrfaglig samarbeid (Egge et al., 2008). SLT- 
modellen skal tilrettelegge for samordning mellom politi, kommune og 
andre lokale virksomheter i det kriminalitetsforebyggende arbeidet rettet 
mot barn og unge. Sentralt i SLT-modellen sitter en egen koordinator, 
som samordner tiltak og innsatser fra lokalt politi, relevante kommunalt 
ansatte og andre involverte i forebyggingssaker. 

I Enhetlig arbeidsmetode fra Politidirektoratet ble det påpekt det at et 
velfungerende SLT-samarbeid ikke er nok, fordi denne modellen først 

og fremst samordner arbeid rettet mot barn og ungdom. Rundt voksne 
personer kan andre instanser være mer aktuelle, og da særlig Nav og 
helsesektoren. Navs rolle i dette arbeidet, foruten a melde til politiet ved 
bekymring, skal være å bistå med tiltak. Tiltak i denne sammenhengen 
vil ifølge regjeringens veileder være slikt som Nav bidrar med i andre 
saker: økonomisk støtte, veiledning om jobb og utdanning og råd og vei- 
ledning knyttet til hele livssituasjonen. 

Også helsesektoren skal involveres. I handlingsplanen fra 2020 er ett 
av tiltakene å utvikle kompetanse på helsesektorens arbeid med voldelig 
ekstremisme, i regi av vår egen arbeidsplass, Nasjonalt kunnskapssen- 
ter om vold og traumatisk stress (NKVTS), samt Regionale ressurssentre 
om vold, traumatisk stress og selvmordsforebygging (RVTS), Regionale 
kunnskapssentre for barn og unge - psykisk helse og barnevern (RKBU) 
og Regionsenter for barn og unges psykiske helse (RBUP). RVTS-ene har 
dessuten i oppdrag å bistå helsetjenesten med veiledning og undervis- 
ning, foruten å drive nettverk og sørge for oppdatert og relevant informa- 
sjon i sin region. Helsesektoren har også et spesielt ansvar for psykososial 
oppfølging av hjemvendte fremmedkrigere, spesielt med hensyn til 
voldsrisikovurdering og traumeutsatthet. RVTS-ene har vært involvert i 
utvikling av mentorordninger for personer i risiko. I tillegg nevnes helse- 
og omsorgstjenestene som sentrale aktører i arbeidet med å identifisere 
personer som er radikaliserte eller som står i fare for å bli det. Videre gis 
helsesektoren en rolle i oppfølging og behandling av radikaliserte, blant 
annet gjennom spesialisthelsetjenestenes behandlingsintervensjoner for 
traumer hos voksne (Justis- og beredskapsdepartementet, 2020, s. 32). 

Utdanningssektoren involveres på strategisk nivå via tiltak i hand- 
lingsplanen som tar sikte på å øke kunnskap og bevissthet om demo- 
krati og forebygge hatretorikk og diskriminering blant skoleelever,” og 
som førstelinje i møte med barn og ungdom i risiko for radikalisering og 
voldelig ekstremisme. Som vi skal se videre i denne boka, står lærere og 
skoleledere for en ikke uvesentlig andel av bekymringsmeldinger. Den 
aktuelle skolen er også forventet å være involvert i konkrete enkeltsaker, 


19 Se for eksempel http://dembra.no/ Sist lastet ned 23.11.22. 

bade som kilde til informasjon for politiet og med tiltak rettet mot per- 
soner i risiko. 

Som vi har sett i dette avsnittet innebærer myndighetenes brede sat- 
sing pa denne forebyggingen at en rekke sektorer og instanser er involvert 
pa mange ulike niväer. Det som lenge var betraktet som et problem for 
justissektoren er dermed blitt omdefinert til en tverrsektoriell utfordring 
som best håndteres ved en svært bred og inkluderende tilnærming, som 
forutsetter omfattende samarbeid. 


Konklusjon 


I dette kapittelet har vi sett nærmere på noen sentrale forutsetninger og 
føringer i myndighetens politikk for forebyggingsarbeidet vi utforsker i 
denne studien. Vi har tatt for oss hvordan regjeringen definerer og forstår 
problemet som skal håndteres, og diskutert hvordan bestemte forståelser 
står i forhold til bestemte strategier og løsninger. Her er det særlig tre 
poenger leseren bør ta med seg videre i lesningen: 


e Det første er at en forståelse av voldelig ekstremisme som resultat av 
en prosess der aksepten for vold øker suksessivt gjør det menings- 
fullt å utvide forebyggingsinnsatsen til også å omfatte mange flere 
enn voldelige ekstremister, det holder at det kan være en risiko for 
at de blir det. 

e Det andre er at en forestilling om at holdninger og handlinger 
henger sammen i et direkte årsaksforhold kan motivere forebyg- 
gingsinnsats ikke bare mot vold, men også avvikende holdninger, 
dersom disse kan være relatert til aksept for vold. 

e Det tredje er at de to første motiverer en forebyggingsinnsats som 
favner mye bredere enn tidligere tiders terrorbekjempelse, både på 
myndighetssiden, der mange flere er involvert slik vi har beskre- 
vet, og på mottakersiden, der langt flere berøres av myndighetenes 
bekymring for radikalisering og voldelig ekstremisme. 


En videre utforsking av bekymringens form, innhold og effekt er tema for 
vårt neste kapittel. 

Bekymringens former og effekter: 
«Alt fra en magefølelse til et 
konkret bevis»?° 


- Godt sporsmäl. Ja, hva skal jeg si. Det er jo ... Det 
kan jo vere alt fra en magefolelse til et konkret bevis 
[ler lett] ... holdt jeg på å si. Og alt imellom egent- 
lig. [...] Men det er jo mye basert på en dårlig følelse. 
Altså, at du får vite om et eller annet. Enten et utsagn, 
du ser noe skriftlig, du hører noe om noen. Du ser en 
endring. Det kan være så mangt, men at en person 
da kjenner at «dette er ikke greit». [...] «Dette blir jeg 
bekymret for», «Dette er farlig», «Dette er ikke lov». 
[...] Og at det igjen utløser at du tenker «Her må jeg 
gjøre noe. Dette er ikke greit». [...] Eller «Her blir 
jeg bekymret. Her trengs det hjelp», eller ja ... Det 
tenker jeg er en bekymring. Ja. 


Politibetjent i forebyggende arbeid svarer på 
spørsmålet «Bekymring, hva er det?». 


I dette kapittelet vil vi diskutere bekymring i konteksten radikalisering 
og voldelig ekstremisme. Hva menes med det? Hva er bekymring i denne 
sammenhengen? Vi er spesielt interessert i hvordan bekymring som kon- 
struksjon binder fenomener, sektorer og erfaringer sammen på nye måter 
til et nytt arbeidsfelt - det vi kaller bekymringsarbeidet — og gir felles 
språk til ulike opplevelser, vurderinger og interesser. Vi vil også ta opp 
om det er slik at bekymring slik det konstrueres underspiller motstri- 
dende forståelser, agendaer og interesser. Utgangspunktet for diskusjonen 


20 En omarbeidet versjon av dette kapittelet er tidligere publisert i boka Forebygging av radika- 
lisering og voldelig ekstremisme. Norske handlemåter i møtet med terror, utgitt på Gyldendal 
Akademisk (Førde & Andersen, 2019). Teksten er gjengitt med tillatelse. 

er politiets forebyggingsarbeid, men vi vil ogsa trekke pa intervjuer med 
forebyggere i kommunal sektor. 


Hva er bekymring? 


Over siterer vi en bekymringsarbeider i politiet som svarte pa sporsmalet 
«Bekymring, hva er det?». Svaret informanten ga er nokså typisk for mate- 
rialet. Slik denne informanten framstilte det er bekymring for det første 
et fellesbegrep for ulike varsel om avvik, at noe er farlig, ulovlig eller mer 
uspesifikt «ikke greit». Varselet kunne komme i en rekke ulike former fra 
den subjektive fornemmelsen («magefølelse»), til det mer eksternaliserte 
og objektive («et konkret bevis»). 

Bekymring brakte opp spørsmålet om hvorvidt en eller annen form 
for intervensjon var påkrevd («Her må jeg gjøre noe. Dette er ikke greit»). 
Bekymring var altså også den subjektive erkjennelsen eller mistanken 
om at en situasjon kunne kreve handling, om så bare innhenting av mer 
informasjon i første omgang, eller kontakt med hjelpeapparatet. I sam- 
funnsdebatten brukes bekymring iblant som synonym for «sikkerhetsri- 
siko». I det daglige forebyggingsarbeidet vi har studert, derimot, kunne 
bekymring vel så gjerne bety at man hadde vurdert at det var behov for 
sosial oppfølging og tiltak rettet mot en bestemt person eller en gruppe 
for å unngå at de utviklet seg i en negativ retning.” Men bekymring kan 
altså romme begge disse betydningene, uten at det nødvendigvis ble opp- 
levd som noen motsetning hos informantene. 

Bekymring slik det brukes i bekymringsarbeidet kom også i grader, 
ofte uttrykt langs en akse fra lav til høy. Jo høyere bekymring, desto mer 
haster det med en intervensjon. Bekymringen plasseres på denne aksen 
fortløpende, avhengig av varslinger og vurderinger som gjøres. I tråd med 
dette brukes «å ta bekymringen ned» ofte om en vurdering som tilsier at 
det er liten risiko i den aktuelle saken. I motsatt fall tas bekymringen 
«Opp». 

Begrepet bekymring ble ogsa brukt om konkrete meldinger, om et 
individ, en gruppe eller en hendelse som noen mener politiet (eller andre) 


21 En slik bruk av bekymring er også utbredt i hjelpeapparatet generelt. 

burde undersoke, reagere pa eller iverksette tiltak overfor («Det har kom- 
met en bekymring fra Nav»). «Bekymringsmelding» ble brukt i samme 
betydning. Bekymring ble også brukt om saken som opprettes i kjøl- 
vannet av en varsling som oppleves som velbegrunnet («Vi jobber med 
mange bekymringer for tida»). Her brukes også «bekymringssaker». 

Begrepet bekymring kunne dermed bevege seg mellom ulike betyd- 
ninger: varsel, erkjennelse, melding, vurdering og sak, og disse formene 
påvirker hverandre gjensidig. Vurderingen avgjorde om varslingen skulle 
bli en sak. Opplysninger som kom fram i saken dannet grunnlag for en 
ny vurdering, og kanskje en ny varsling til en annen instans (for eksem- 
pel fra lokalt politi til sikkerhetstjenesten, eller fra skolen til lokalt politi). 

For å oppsummere: Bekymring framstår som en nokså vag, og samti- 
dig svært fleksibel størrelse. Bekymring kan være knyttet til følelser eller 
beviser, være artikulert eller ikke-artikulert, høy eller lav, og den kan 
antyde at det er nødvendig med ulike former for intervensjon, fra omsorg 
til politiaksjon. Vi ser at begrepet rommer og gir språk til mye forskjellig 
innen feltet forebygging av radikalisering og voldelig ekstremisme. 

I forlengelsen av dette kan man si at bekymring som konstruksjon 
også bidro til å skape, avgrense og binde sammen selve feltet. Sakene det 
ble arbeidet med var svært ulike, både i innhold og alvorlighetsgrad. Det 
samme gjaldt personene som sakene omhandlet. Et typisk møte mellom 
bekymringsarbeidere i politiet kunne for eksempel berøre saker omtrent 
som disse: 


e På en videregående skole er det en jentegjeng som plutselig har 
begynt med nikab. 

e En uforetrygdet mann utviser truende og aggressiv atferd på inter- 
nett, ispedd det som framstår som høyreekstreme holdninger. 

e En sjetteklassing har bestilt noen kjemikalier på nett. 

e I skoletimene kommer en ung flyktning fra Syria med ekstreme 
ytringer om jøder, USA og kvinner. 


Spørsmålet om det forelå voldelig ekstremisme eller utvikling i en slik 
retning var nesten alltid uavklart (sakene som eksemplene over er inspi- 
rert av ble alle sammen lagt bort av politiet etter videre undersøkelser). 

Dermed var det grensefiguren bekymring, som betegner det usikre rom- 
met mellom normalitet og avvik, som bandt disse ellers sveert forskjellige 
sakene sammen og rammet inn arbeidsfeltet for bekymringsarbeiderne. 
Innrammingen bekymring bidro til 4 gjore det meningsfylt at disse sakene 
skulle behandles av de samme instansene og individene i det offentlige 
tjenesteapparatet, at de skulle vurdere dem etter noenlunde de samme 
kriteriene og forsoke 4 lose dem med mange av de samme tiltakene. 


Bekymringsarbeid - nye forbindelser, 
felles agendaer? 


I trad med regjeringens retningslinjer kom en lang rekke instanser og 
aktorer sammen i nye konstellasjoner og allianser i det vi kaller bekym- 
ringsarbeidet. Lokalt politi, sikkerhetstjenesten, skoler, Nav, kommuner 
og parorende var noen av dem som bidro i dette arbeidet. Slik vi antydet 
ovenfor, observerte vi at bekymring bidro til et felles sprak for de ulike 
aktorene for a forsta og beskrive problemet, pa tvers av ulike perspektiver 
og agendaer. 

Slik sett kan man observere at bekymringsbegrepet bidrar til å skape 
sammenheng og forbindelser, ikke bare i måten politiet og andre orga- 
niserer arbeidet sitt, men også mellom ulike erfaringer og mellom ulike 
aktører både innenfor og utenfor tjenesteapparatet. For eksempel kan en 
mors fortvilelse over det hun oppfatter som en uønsket utvikling hos eget 
barn finne gjenklang og validering i politiets mistanke om ekstremistisk 
mobilisering i en lokal moske. 

Her kan det spille inn at språket som brukes ofte konnoteres med den 
intime, emosjonelle sfæren, og blir eksportert til den offentlige sfæren, 
der politikk og myndighetsutøvelse hører hjemme. Begrepet beholder 
forbindelsen til intimsfæren, og bidrar kanskje slik til en opplevelse av 
sammenheng, ikke minst for en urolig mor. 

På samme måte kan det se ut til at bekymring bidrar til sammenheng 
og nye forbindelser i det offentlige forebyggingsarbeidet. En sosial- 
arbeider i en kommune beskrev for eksempel hvordan en ny form for 
samarbeid mellom ulike instanser oppsto når bekymringssaker skulle 
håndteres: 

Politiblikk og helseblikk og sosialfaglig blikk og barnevernsblikk kobles med 
bekymringene. At vi ser fra flere fagomrader inn pa bekymringen, det har vi sett 
er veldig viktig. For da har vi litt større forståelse for vi gar og gjør en intervensjon. 


Slik denne informanten beskriver det, utgjorde bekymringen et felles 
problem som skulle løses, som de ulike aktørene kom til med sin spesi- 
fikke faglige kompetanse.” Disse aktørene hadde i utgangspunktet ulike 
roller og motiver i møte med sakene og individene som var omfattet av 
bekymring: Noen skulle først og fremst forhindre kriminalitet, noen 
skulle tilby nødvendig hjelp, noen skulle drive opplæring og andre igjen 
skulle først og fremst yte omsorg og kjærlighet. Alle disse ulike agen- 
daene så imidlertid ut til i noen grad å kunne høre inn under bekym- 
ringen og bekymringsarbeidet, og potensielle konflikter mellom dem ble 
muligens nedtonet av en tilsynelatende felles bekymring. Samtidig knyt- 
tes ulike aspekter ved det individuelle livet sammen, som omgang med 
loven, deltakelse i arbeid eller utdanning, psykisk helse og familieliv. 

Det kan dermed se ut til at bekymringens vaghet og fleksibilitet ikke 
bare setter konstruksjonen i stand til å knytte sammen ulike erfaringer 
og perspektiver på et antatt problem, men også impliserer en ny, felles 
agenda mellom ulike aktører, som politi og pårørende eller politi og sosial- 
arbeidere. Å identifisere årsakene til bekymringene og i siste instans fjerne 
bekymringen er et felles prosjekt. Man antar at man har felles målsettin- 
ger, og at ulike metoder utfyller hverandre. En annen måte å se dette på 
er at bekymring på et vis overskrider motsetningen mellom omsorg og 
empati på den ene siden og kontroll og makt på den andre, i det konkrete 
bekymringsarbeidet mellom det politi gjerne kaller hjelpesporet og poli- 
tisporet. Denne motsetningen vil vi komme tilbake i neste kapittel. 


Problematisk vaghet 


I vårt materiale finner viimidlertid at bekymring ikke bare skaper mening 
og sammenhenger. Konstruksjonen ser iblant ut til å bidra til usikkerhet 
og konflikt, ofte knyttet til den samme vagheten og fleksibiliteten som 


22 Interessant nok uttrykker hun dette via en blikkmetafor som minner om Neumanns «det 
bekymrede blikket» (C. Neumann, 2009) og Finstads «politiblikk» (Finstad, 2013). 

i andre sammenhenger binder sammen. En forebygger i en kommune 
var for eksempel opptatt av faren for at bekymringen favnet for vidt, 
og differensierte for lite. Dette kunne fore til at bekymringsarbeiderne 
mistolket tegn (for eksempel «langt skjegg»), blandet sammen ting som 
ikke horte sammen og grep inn i saker pa galt grunnlag, eller med feil 
virkemidler. 


I starten sa var man kanskje opptatt av bekymring i et ganske vidt perspektiv. 
Etter hvert nar man har jobbet med voldelig ekstremisme, sa ma en holde fokus 
på hva [som] er voldelig og straffbart i Norge, sånn at man sorterer mye tyde- 
ligere bekymring i forhold til holdninger, ytringer. [...] Så det tok litt tid å få 
skille det, at man blir tydeligere på det i møte med bekymringer fra forskjellige 
tjenester eller aktører i samfunnet. Det å sortere raskt hva type bekymring er 
det. Er det bekymring for psykisk helse? Er det bekymring i forhold til rus, i 
forhold til omsorgssvikt? At det er mennesker som er krenket og hater noen, 
eller er dette mot ekstremisme? Så bekymring for ekstremisme, da må det være 
mye tydeligere tegn. 


Denne kommunale bekymringsarbeideren hadde vært med «fra starten», 
det vil si fra da regjeringens handlingsplan i 2014 påla kommunene aktiv 
innsats mot radikalisering og voldelig ekstremisme. I mangel av konkre- 
tisering av dette oppdraget, hadde han langt på vei vært med på å definere 
og uforme arbeidet med bekymringer selv. Hans opplevelse var altså at 
man i tidlige faser favnet for bredt og differensierte for lite. Bekymring 
ble alt og ingenting. Den samme innvendingen hørte vi også fra andre 
forebyggere, både i politiet og utenfor. 

Denne vagheten og fleksibiliteten i konstruksjonen bekymring kan 
også tenkes å henge sammen med at det er og forblir noe uklart hva dette 
som skal forebygges er, det vil si hva som egentlig menes med voldelig 
ekstremisme og radikalisering. En annen kommunalt ansatt bekym- 
ringsarbeider satte veldig klare ord på denne utydeligheten da vi spurte 
hva bekymring egentlig var i hennes arbeid: 


Ja, hva er det? Det er på en måte den problemstillingen vi har strevd mest med, 
egentlig. Og jeg tenker at det har vært snakket altfor lite om og at det er en 
problemstilling som mange vegrer seg for å gå inn i, fordi at den er komplisert. 
[...] Så jeg tror at vi hadde hatt godt av å snakke mer om det. Og så blir jo spors- 
målet da hva slags definisjon bruker man på radikalisering og ekstremisme og 
voldelig ekstremisme. 

Denne informanten forklarte at hun for det forste opplevde at det uklare 
og uavklarte innholdet i bekymring dekket over motsetninger mellom 
ulike aktorer og instanser, og at dette ikke bare var en fordel. Dette 
kunne være ulikheter i virkemidler og hva man fokuserte på å oppnå (for 
eksempel å sørge for avskrekking gjennom å straffeforfølge hjemvendte 
fremmedkrigere versus å hjelpe disse individene med å gjenopprette et 
«normalt» liv). Informanten, som selv var sosialarbeider, mente dessuten 
at det var en fare for at politiets perspektiver og målsettinger fikk domi- 
nere når skillet mellom politiarbeid og sosialarbeid ble for uklart. 

Men som sitatet også viser, opplevde denne informanten at den vage 
og uproblematiserte bruken av bekymring bidro til å dekke over at man 
heller ikke var enige om problemforståelsen. Hun trodde at en mer åpen 
diskusjon om hva bekymring egentlig er og betyr ville avdekket ulike 
forståelser av det man er bekymret for, nemlig radikalisering og volde- 
lig ekstremisme. Det uavklarte ved bekymring reflekterte at det er nokså 
åpent og/eller flytende hva man egentlig legger i radikalisering og volde- 
lig ekstremisme, og hvordan man så for seg at disse fenomenene oppstår 
(jf. diskusjonen i forrige kapittel). Med så mange uavklarte begreper ble 
problemstillingen så komplisert at mange vegret seg for å gripe den an, 
ifølge informanten. Hun trodde imidlertid mer åpen diskusjon om disse 
tingene ville bidratt til å styrke forebyggingsarbeidet, selv om det ville 
medført mer åpen uenighet. 


Konklusjon 


I dette kapittelet har vi utforsket konstruksjonen bekymring i dette feltet. 
Vi har tidligere sett at bekymring som begrep ikke er definert i regjerin- 
gens policy-dokumenter. Vi har sett at heller ikke de som jobber i prak- 
tisk forebyggingsarbeid opererte med noen klar og avgrenset forståelse av 
bekymring, det var snarere en svært fleksibel og rommelig konstruksjon. 
Vi har argumentert for at denne fleksibiliteten bidro til å gjøre begrepet 
virksomt og brukbart. Bekymring bidro til å knytte til dels svært for- 
skjellige typer fenomener, problemer, personer og grupper sammen til ett 
arbeidsfelt, det vi kaller bekymringsarbeidet. For eksempel havner bar- 
neskolegutten som bestiller kjemikalier på nett i samme kategori som de 

unge kvinnene som plutselig begynner a ga hyppig i moskeen og bruke 
nikab pa den samme politimannens bord. Videre ble disse sakene knyttet 
sammen med for eksempel den trygdede mannen som tilbringer dagene 
sine med aggressiv atferd pa internett og tenaringen som uttrykker 
støtte til IS i samfunnsfagstimen, til kriminalitet og det høyere sikker- 
hetsnivaet, der man frykter terror og politisk vold. En sveert viktig del av 
bekymringsarbeidet var selvsagt nettopp 4 avkrefte at bekymringen horte 
hjemme pa dette niväet, og dette skjedde i de aller fleste sakene vi fikk 
kunnskap om. Effektene - for eksempel en holdning om at fullt lovlige 
handlinger kan og ber undersokes av politiet - bestär allikevel. 

Vi har ogsa argumentert for at bekymring konnoterer det intime og 
folelsesmessige, og slik sett toner opp omsorgselementet og ned kontroll- 
elementet. Vi mener ikke å si at individene som ivaretar dette arbeidet 
ikke kan være følelsesmessig investerte og føle empati med bekymrings- 
personene. Denne boka viser opptil flere eksempler på at det ofte er til- 
fellet. Samtidig ser vi at det også kan bidra til å underspille at statens 
og individets interesser kan være til dels svært motstridende. En inter- 
vensjon fra myndighetenes side overfor noen man mener står i fare for 
å bli voldelig ekstremist er som vi vet slett ikke utelukkende begrunnet 
i omtanke og omsorg for personen det er snakk om. Dette skiller seg fra 
andre sammenhenger der bekymring brukes som begrunnelse for statlig 
intervensjon, da særlig barnevern. I vår sammenheng finnes en målset- 
ting for inngripen som går utenpå individet: Det handler om fellesskapets 
sikkerhet. Dette er selvsagt en legitim verdi å strebe etter. Spørsmålet vi 
vil reise er om dette kunne vært bedre uttrykt i et annet språk enn det 
som konnoterer omsorg for enkeltindividet. 

Bekymring kan sies å bidra til å bygge en bro mellom sikkerhetspo- 
litikk og sosialpolitikk, og til å knytte de ulike sektorene i det offentlige 
forebyggingsapparatet - som justis, helse og utdanning - sammen i et fel- 
les prosjekt rettet mot et individ eller en gruppe. På samme måte knyttes 
ulike aspekter ved det individuelle livet sammen, som deltakelse i arbeid 
eller utdanning, sosialt nettverk og psykisk helse. Til sist kan tiltak og 
framgangsmåter fra ulike sfærer, sorterende under henholdsvis omsorg 
og kontroll, knyttes sammen på en meningsfylt måte. Et godt eksempel 
her er den såkalte «bekymringssamtalen», som holdes med individer som 

antas å være i risiko, og som på en og samme tid tar mal av seg å innhente 
informasjon, advare og undersøke hjelpebehov og eventuelt tilby hjelp. 
Dette vil vi gå nærmere inn på i kapittel 7. 

Vi har også argumentert for at fleksibiliteten i konstruksjonen bekym- 
ring bidrar til usikkerhet om hvor forebyggingsarbeidet skal rette seg og 
hvor grensene for dette arbeidet går. Den samme usikkerheten kan også 
tenkes å reflektere en uavklart og/eller divergerende forståelse av selve 
problemet som skal forebygges, nemlig radikalisering og voldelig ekstre- 
misme. Samtidig bidrar bekymringens fleksibilitet til å skape nye sam- 
menhenger og knytte sammen fenomener og opplevelser som også kan 
stå i motsetning til hverandre. «Bekymring» tar sånn sett opp i seg noen 
problematiske grenseoppganger og motsetninger som preger feltet som 
helhet: risikoen for overforbruk av ressurser, hensynet til individets rett- 
sikkerhet versus voldsmaktens fullmakter, og den potensielle konflikten 
mellom utstrakte sikkerhetstiltak og hensynet til demokratiske verdier 
som åpenhet, toleranse, ytringsfrihet og religionsfrihet. Disse spennin- 
gene preger som vi skal se også det praktiske bekymringsarbeidet, som er 
dit vi retter søkelyset i neste kapittel. 

Bekymringsarbeidet i lokalt politi 


Arbeidet vi gjor na er et nybrottsarbeid, vi prover og 
feiler og skaper metoder underveis. 


Ledende bekymringsarbeider i politiet 


Som beskrevet i kapittel 3 er innføringen av såkalte radikaliseringskon- 
takter i politiet ett av tiltakene i regjeringens handlingsplan. Disse poli- 
tifolkene og deres arbeid har også vært det empiriske sentrum for vår 
undersøkelse av bekymringsarbeidet. I dette kapittelet vil vi gå nærmere 
inn på hvordan politiet utformet og organiserte arbeidet i distriktene vi 
studerte. Vi vil også ta for oss strukturer og rammer for det tverretat- 
lige samarbeidet. Deretter vil vi diskutere hvordan bekymringsarbeidets 
«ny-het» stiller det i en spesiell posisjon i forhold til annet politiarbeid. Vi 
er særlig opptatt av to spenningsforhold her. For det første: spenningen 
mellom arbeidsformer og strategier med trekk av det vi kaller henholdsvis 
nedenfra og ovenfra. For det andre: spenningen mellom kontrollaspekter 
og omsorgsaspekter, gjerne referert til som henholdsvis «politisporet» og 
«hjelpesporet». 


Forebyggingsarbeid i politiet 


Det vil kaller bekymringsarbeid er i politiet også en bestemt form av det 
som kalles forebyggende politiarbeid. Bjørgo (2015) bruker forebygging i 
betydningen «å redusere forekomsten av kriminelle handlinger og redu- 
sere den skaden som kriminaliteten forårsaker», en definisjon som også 
passer godt i vår sammenheng. Samtidig er det en rekke måter å forstå 
politiets forebyggende arbeid på, noe som medfører at skillet mellom 
politiets hjelpende, håndhevende og forebyggende virksomhet ikke alltid 
er like klart (Gundhus, 2014). 

Forebygging, ved siden av reaksjon pa lovbrudd, er siden den spede 
starten pa 1950-tallet (Balchen, 1998) blitt en uttalt oppgave for norsk 
politi. I politiloven (1995) ble forebyggende innsats nevnt som det forste 
viktige formålet i $ 1. Ifølge Lie (2011, s. 23) er det «å arbeide bade i forkant 
og i etterkant av et lovbrudd blitt to likeverdige strategier for å forhindre 
fremtidig kriminalitet». Om denne påståtte likeverdigheten eksisterer i 
praksis, kan diskuteres (Gundhus, 2014). Det er likevel ingen tvil om at 
politiets prioritering og praksis har fokus på forebygging. Ikke minst har 
forebygging blitt utvidet fra å handle om barn og unge, til å omfatte «alt 
og alle». Denne endringen er en viktig forutsetning for politiets rolle i 
myndighetenes forebygging av radikalisering og voldelig ekstremisme. 
Rent institusjonelt gjelder dette for eksempel utviklingen av tverretatlige 
og tverrsektorielle strukturer for samarbeid, slik vi beskrev i kapittel 3. 
Disse strukturene eksisterte som nevnt forut for handlingsplanen, og ble 
pekt ut i den samme planen som den ideelle rammen for det nye arbeidet. 

Men framveksten av forebyggende politiarbeid har også brakt med 
seg nye måter å tenke på, som vi skal se også har viktige implikasjoner 
for bekymringsarbeidet. Begrepet «forebyggende arbeid» er hentet fra 
medisinen, og oppsto i kjølvannet av ny kunnskap om mikroorganis- 
mer og smitte: man endret fokus fra å bekjempe sykdom, til å bekjempe 
sykdommens årsaker (Balchen, 1998). Tilsvarende skal altså kriminali- 
tetsforebyggende arbeid forhindre kriminalitet, blant annet ved å rette 
seg mot kriminalitetens årsaker (Gundhus, 2014). Fra medisinen har 
man også lånt inndelingen i primær-, sekundær- og tertiærforebygging. 
Primærforebygging (også kalt universell forebygging) betegner forebyg- 
ging rettet mot en generell befolkning. Sekundærforebygging (selektiv 
forebygging) retter seg mot grupper som er ansett for mer utsatt for risiko 
enn primærbefolkningen. Tertiærforebygging (indikativ forebygging) er 
forebygging som retter seg mot personer, grupper og miljøer som allerede 
er utsatt. Videre grupperer man ofte kriminalitetsforebyggende strate- 
gier i sosiale og personrettede strategier, situasjonelle strategier og straf- 
ferettslige strategier (Bjørgo, 2015). Strategier i den første kategorien retter 
seg typisk mot de antatte årsakene til at noen grupper og individer blir 


23 Jevnfor for eksempel Politiets virksomhetsstrategi 2023-2025 (Politiet, 2023). 

voldelige ekstremister, for 4 holde oss til vart eksempel. Situasjonelle stra- 
tegier handler om 4 forebygge at noe skjer via pavirkning av betingelsene 
i konkrete situasjoner framfor å behandle årsakene, for eksempel ved å 
inndra passet til et individ man mistenker har planer om å slutte seg til 
en terrororganisasjon i utlandet. Strafferettslige strategier skal forsøks- 
vis forhindre kriminalitet via rettssystemet. Innen vårt felt kan rettsfor- 
følging og fengsling av hjemvendte fremmedkrigere tjene som eksempel 
på en strategi i denne kategorien. Vi finner altså tiltak i alle disse tre 
kategoriene i regjeringens handlingsplan mot radikalisering og voldelig 
ekstremisme. I arbeidet vi har undersøkt, skal vi se at det dominerende 
elementet er strategier av den førstnevnte typen, de som forsøker å ta tak 
i årsakene, på individ- eller gruppenivå, til at ekstremisme oppstår og 
fortsetter. 

Sosiale og personrettede forebyggingsstrategier i politiarbeid vil som 
regel forutsette en arbeidsmåte som skaper tillit og gode relasjoner mel- 
lom politiet og folk som berøres av arbeidet (Lie, 2011). Innsatsen ret- 
tes ofte mot å unngå at personer fortsetter å være, eller blir, kriminelle 
(Gundhus, 2014). Dette kan for eksempel innebære å bli godt kjent med 
lokale ungdomsmiljøer og pleie positiv kontakt med ungdommer man 
opplever som i risiko, for eventuelt å fange opp negativ utvikling og sette 
inn tiltak om nødvendig. Politiets kontrollfunksjon får «konkurranse» av 
et mål om å identifisere sårbarhet og behov for hjelp, en slags omsorgs- 
funksjon. Som vi skal se preget denne dobbeltheten bekymringsarbeidet 
på mange måter. 

Bekymringsarbeidet føyer seg altså inn i det forebyggende arbeidet 
som norsk politi har utviklet over flere tiår. Samtidig skal vi seinere i 
kapittelet se at de også skiller seg fra annet forebyggende politiarbeid, på 
måter som skaper utfordringer og dilemmaer. 


Bekymringsarbeidets innhold og organisering 


Som nevnt i kapittel 3, utpeker handlingsplanen politietaten til hovedan- 
svarlig i bekjempelsen av radikalisering og voldelig ekstremisme. Politiets 
sikkerhetstjeneste skal gjøre løpende trusselvurderinger og håndtere 
enkeltsaker der risikoen er vurdert som særlig høy, mens det ordinære 

politiet har hovedansvar for lokalt forebyggingsarbeid og handtering av 
enkeltsaker med mindre risiko. Med disse oppdragene har det ogsa fulgt 
betydelige midler fra handlingsplanen. 

Slik vi ogsa har beskrevet tidligere, har utpeking av betjenter med 
seerlig ansvar for dette arbeidet veert ett av de sentrale tiltakene i hand- 
lingsplanen knyttet til politiet. I distriktene vi studerte var det organi- 
sert pa denne maten: man hadde en ansvarlig betjent pa distriktsniva, 
gjerne referert til som «radikaliseringskoordinator». Videre hadde hver 
politistasjon eller hvert lensmannskontor i regelen en person med spesi- 
elt ansvar, gjerne kalt «radikaliseringskontakter» (noen ganger «ekstre- 
mismekontakter»). Hvor mye av radikaliseringskontaktenes stilling som 
var øremerket dette arbeidet varierte, fra de som jobbet fulltid med radi- 
kalisering og ekstremisme til de som ikke hadde hatt noen saker i det 
hele tatt og som (foreløpig) var radikaliseringskontakter mest i navnet. 
Kontaktene fulgte altså opp saker i sin krets, i samarbeid med koordi- 
natoren ved behov. Alle de fire distriktene vi fokuserte på hadde møter, 
ledet av koordinatoren, der alle radikaliseringskontaktene i distriktet 
møtte, for å utveksle relevant informasjon og for å diskutere pågående 
bekymringssaker. Slike møter varierte i hyppighet mellom distriktene, 


Justis- og beredskaps- 
departementet 


Politiets 
sikkerhetstjeneste Politidirektoratet 
(PST) 


Radikaliserings- 
koordinator i 
politidistriktet 


Lokale 
PST-enheter 


Radikaliserings- Radikaliserings- Radikaliserings- 
kontakt kontakt kontakt 
ved politistasjon ved politistasjon ved politistasjon 


Figur 5.1. Aktører i politiets forebyggingsarbeid mot radikalisering og voldelig ekstremisme 

fra ukentlige til «noen ganger i året». Radikaliseringskoordinatoren ledet 
arbeidet knyttet til forebygging av radikalisering og ekstremisme i dis- 
triktet, men var ikke formelt sett kontaktenes leder, ettersom disse var 
plassert i linja på sine respektive enheter. 

Radikaliseringskontaktene og -koordinatorene var ansvarlige for poli- 
tiets forebyggende arbeid i bred forstand. Helt sentralt sto det som må 
kunne betegnes som tertiærforebygging, nemlig å håndtere og følge opp 
såkalte bekymringssaker, saker som politiet hadde opprettet selv eller som 
var meldt inn fra eksterne aktører.” Dette arbeidet vil vi se nærmere på i 
neste kapittel. I denne sammenhengen nøyer vi oss med en rask oversikt 
over hva håndtering av en bekymringssak kunne innebære, for eksempel 
innhenting av informasjon som kunne belyse saken og bidra til en vur- 
dering av bekymringsnivå og i noen tilfeller såkalte bekymrings- eller 
avklaringssamtaler med personer omfattet av bekymring. Noen ganger 
fant radikaliseringskontaktene dessuten bekymringssaker selv, i den for- 
stand at de plukket opp tegn og varsler og igangsatte undersøkelser og/ 
eller tiltak basert på egne observasjoner. Andre saker kom via bekym- 
ringsmeldinger fra andre politifolk, offentlige hjelpeinstanser som Nav 
eller barnevern, asylmottak, skoler, pårørende eller andre privatpersoner. 

Håndteringen av disse sakene besto i å gjøre en vurdering av bekym- 
ringen, det vil si av hvilken risiko man sto overfor med tanke på ekstre- 
mistisk vold eller en utvikling mot slik vold. I alle politidistriktene vi 
besøkte i forbindelse med denne studien hadde lokalt politi jevnlige 
møter med sikkerhetstjenesten der informasjon om enkeltsaker ble 
utvekslet, og de to instansene sendte også enkeltsaker mellom seg etter 
som bekymringen ble justert enten «opp» eller «ned». Det skulle også gjø- 
res en vurdering av behovet for å sette inn tiltak. Mulige tiltak kunne for 
eksempel være videre monitorering med etterretning, bekymrings- eller 
avklaringssamtale, anmeldelse og oppretting av straffesak, inndragelse 
av våpen, bekymringsmelding til psykisk helsevern, inndragelse av pass 


24 Ifølge politiets årsrapport for 2017 (Politidirektoratet, 2017) rapporterte flere distrikter om en 
nedgang i slike saker fra året før. Politidirektoratet har imidlertid på spørsmål fra oss opplyst 
om at ikke føres noen sentral oversikt over antall saker. De enkelte politidistriktene fører egne 
oversikter. Disse har vi ikke hatt tilgang til, og kan dermed ikke si noe konkret om verken saks- 
omfanget eller hvordan dette har utviklet seg de siste årene. 

eller pakobling av andre tjenester, for eksempel med opprettelse av sakalt 
individuell plan.” 

Ä innhente og dele informasjon om bekymringer - med andre poli- 
tifolk, med Politiets sikkerhetstjeneste og i noen tilfeller med andre 
forebyggingsinstanser - ble sett på som en svært viktig oppgave for radi- 
kaliseringskontaktene. Samtidig opplevde man i flere distrikter at det 
manglet gode metoder og systemer for denne etterretningsvirksomheten. 
Å utvikle slike var dermed en prioritert oppgave for mange, særlig blant 
de i ledende stillinger. I alle distrikter ble bekymringssaker registrert — 
og oppdatert etter hvert som de utviklet seg — i egne prosjekter i politiets 
kriminaletterretningsregister Indicia.*° 

Kontakt og samarbeid rundt tiltak med andre instanser, som sikker- 
hetstjenesten, Nav, barnevernet eller SLT-koordinator var en annen sentral 
side av radikaliseringskontaktenes oppfolging av konkrete saker. Mange 
saker ble «sendt videre»: ved høy bekymring til sikkerhetstjenesten, og 
ved lav bekymring, eller der bekymringen dreide seg om annen proble- 
matikk enn radikalisering, til kommunens hjelpeapparat eller helseve- 
sen. I andre saker forble lokalt politi involvert i saken, men samarbeidet 
tett med ovrige instanser. 

Selv om tertiærforebygging, rettet mot personer man antok allerede 
var i noen grad av risiko, syntes å utgjøre den største delen, rettet fore- 
byggingen i lokalt politi seg også mot ulike nivåer i samfunnet. Politiets 


25 Individuell plan er en plan som viser mål, ressurser og behov for personer som mottar offentlige 
tjenester i Norge. De involverte tjenestene skal utarbeide planen i samarbeid med bruker, for å 
sikre at det er lik forståelse for mål og behov, samt at det til enhver tid er noen som er ansvarlige 
for å tilby de tjenestene som planen forutsetter (Helsedirektoratet, 2022). Enhetlig arbeidsmetode 
fra POD anbefaler individuell plan (IP) som tiltak i enkelte bekymringssaker. Viktige samar- 
beidspartnere for politiet, som barnevernet, Nav, helsearbeidere og skoler er i lov eller forskrift 
pålagt å bidra i forbindelse med slike planer. Det anbefales også å inkludere foresatte i arbeidet 
der det er mulig og naturlig (også for unge voksne). 

26 Her har politiet anledning til å registrere opplysninger om personer uten at det er opprettet 
noen straffesak. Tilgangen til de registrerte opplysningene var imidlertid begrenset og ikke all- 
ment tilgjengelig for andre politifolk. Bekymringsarbeiderne tok også sikte på å fjerne utdatert, 
irrelevant eller feil informasjon som var registrert og å slette saker der bekymringen var «sjekket 
ut». Dette ble gjerne referert til som «å vaske (Indicia)-prosjektet». Ut over å registrere at prak- 
sis — det vil si terskelen for å registrere og beholde informasjon i Indicia - varierte noe mellom 
distriktene, hadde vi ikke anledning til å gå veldig spesifikt inn i spørsmålet om håndtering av 
opplysninger i Indicia. Å bli registrert i politiregistre er selvfølgelig en svært alvorlig sak, og 
håndteringen av dette er dermed et viktig rettssikkerhetssporsmal som bør forskes mer på. 

primærforebygging, altså forebygging rettet mot den generelle befolknin- 
gen, kunne typisk være foredrag om voldelig ekstremisme på en skole, 
mens sekundærforebygging kunne være samarbeid med moskeer og spe- 
siell kontakt med skoler med kjente ekstremistmiljøer. 

Politiets bekymringsarbeid omfattet altså både håndtering av konkrete 
bekymringssaker og annet forebyggingsarbeid. Vi vil diskutere ulike 
aspekter ved håndteringen av bekymringssaker i mer detalj i kapittel 5, 
6 og 7. I resten av dette kapittelet vil vi først ta for oss strukturer og ram- 
mer for det tverretatlige samarbeidet. Deretter vil vi diskutere hvordan 
bekymringsarbeidets «ny-het» stiller det i en spesiell posisjon i forhold til 
annet politiarbeid. 


Tverretatlig samarbeid - rammer og strukturer 


Som tidligere nevnt har lokalt politi ifølge handlingsplanen en «nøkkel- 
rolle» i det helhetlige forebyggende arbeidet. Vi observerte at bekym- 
ringsarbeiderne i politiet brukte mye kapasitet på å prøve seg fram for å 
definere sitt eget arbeid, opparbeide seg kompetanse og få på plass ruti- 
ner for å innfri denne nøkkelrollen. En annen viktig observasjon var at 
det var stor variasjon mellom kommunene med tanke på kunnskap om 
temaet og hvor høyt det var prioritert. Noen steder var samarbeidet godt 
og tett, og politiet opplevde å få god respons på sine initiativer overfor 
kommune og Nav. Andre steder hadde bekymringsarbeidet lav prioritet, 
noe som kunne skape frustrasjon og oppgitthet hos politifolk som for- 
søkte å spille ut sin nøkkelrolle. 

Noen fastlagte rammer levert fra ledelse og myndigheter lå imidler- 
tid til grunn. Foruten regjeringens handlingsplan, fantes det lokale pla- 
ner og veiledere, gjerne utviklet i samarbeid med kommunene. Disse ga 
retning for politiets arbeid og samarbeid med andre instanser. I tillegg 
hadde Politidirektoratet som tidligere nevnt utviklet noe de kalte Enhetlig 
arbeidsmetode, en slags manual som skisserer opp aktuelle metoder og 
grep og kommer med anbefalinger til hvordan ulike oppgaver kunne 
løses. I praksis var nok arbeidsmetoden trolig mindre enhetlig enn det 
var lagt opp til fra myndighetenes side, vi observerte store variasjoner fra 
distrikt til distrikt i hvordan oppgavene ble løst. 

I noen grad så det imidlertid ut til at politiet etterkom anbefalingen om 
å legge bekymringsarbeidet inn i etablerte strukturer som politiråd og 
SLT, for å sikre informasjonsflyt og samordnet innsats, både i enkeltsaker 
og på et mer overordnet strategisk nivå. Politiråd ble sjelden nevnt av 
radikaliseringskontaktene når de snakket om eget arbeid, men ble ansett 
for å ha potensial for «å løfte problemstillinger», forankre beslutninger og 
gi anerkjennelse og prioritet til bekymringsarbeidet. 

For å selge inn og for å få kommunene til å skjønne ansvaret, så er [politiråd] 

viktig. Nå har vi jo vært så heldige at det har vært gjort et veldig godt arbeid her 

i Område X i forkant. Så nå jobber vi også inn i forhold til Område Y, å få det 

temaet mer på dagsorden der. [...] Det at politistasjonssjef og ordfører og råd- 


mann er der er jo for å ansvarliggjøre og forankre det sånn at det blir forankra i 
den øverste ledelsen. (Radikaliseringskoordinator) 


I motsetning til politiråd, så SLT ut til å være en viktig samarbeids- 
form også i det daglige for de aller fleste av radikaliseringskontaktene. 
Mange var i tett kontakt med sin lokale SLT-koordinator og brukte 
SLT-koordinatorens nettverk aktivt for å iverksette tiltak. Der politiråd 
ble referert til som en strategi for å forankre arbeidet i kommunetop- 
pen, så SLT ut til å være mer av et verktøy for arbeidet i den enkelte 
bekymringssak. 

I tillegg til de eksisterende strukturene var det i noen kommuner opp- 
rettet spesielle arbeidsgrupper som spesifikt arbeidet med radikalisering 
og voldelig ekstremisme. Politiets radikaliseringskontakter var som regel 
representert her. 


Da jeg var tilsatt i stillingen, sa var det da satt ned en liten arbeidsgruppe for a 
fa pa plass en lokal handlingsplan sa fort som mulig. [...] Og da var det jo ogsa 
flere fra helse, skole, barnevern, ja flere etater ogsä, som var inne i arbeidet med 
a ferdigstille handlingsplanen. PST og ... Men sa da vi hadde implementert 
handlingsplanen, sa sa vi at noen ma folge opp denne, at tiltakene blir fulgt, 
evaluere, hele tida oppdatere ... Og det blir vart mandat da, i kjernegruppa, og 
da er det [to fra politiet, SLT-koordinator og en ressursperson fra kommunene] 
som sitter og skal sorge for at tiltakene blir fulgt opp, og at samarbeidet fortset- 
ter. (Radikaliseringskoordinator) 


En del av nybrottsarbeidet knyttet til bekymring handlet altså om å 
bygge nye nettverk og drive politiarbeid på nye områder og på nye 
måter. Ved siden av å bidra til tverretatlig samordning av innsatsen og 

informasjonsflyt, bade med tanke pa enkeltsaker og pa et mer strategisk 
plan, samarbeidet enkelte av koordinatorene med andre instanser med 
sikte pa å øke deres bevissthet og kompetanse på området radikalisering 
og voldelig ekstremisme. 

Dette kunne for eksempel omfatte skolene. Enhetlig arbeidsmetode 
anbefaler egne skoleprogrammer. I noen distrikter hadde politiet slike. 
Dette innebar at politifolk reiste ut og holdt foredrag om radikalisering, 
ekstremisme og bekymring for både skoleledelse, lærere og elever. En 
koordinator oppga også at vedkommende orienterte skoleansatte om 
varslingsrutiner og muligheter og begrensninger knyttet til taushets- 
plikt. En av hensiktene med dette var å sette skolene bedre i stand til å 
håndtere egne bekymringssaker, det vil si gjøre presise vurderinger av 
bekymringen og gå i dialog med eleven det var bekymring rundt, slik 
hun beskriver her: 


De bekymringene jeg fikk i begynnelsen av 2015 var veldig vage. Det var veldig 
sånn «Ja, det er en gutt i klassen som har sagt at han støtter IS» eller «Det er en 
jente som har begynt å bruke hijab som har blitt veldig innesluttet». [...] Det 
var veldig lite å gå på. [...] Og det kan være alt og ingenting egentlig. [...] Så 
vi så jo det behovet, eller jeg så jo det behovet veldig kjapt. At her må vi få ut 
informasjon [ler lett]. Når det liksom begynte å nærme seg en førti-femti fore- 
drag ut sånn på senhøsten og før jul, så hadde antall bekymringer gått veldig 
ned. Og de bekymringene jeg fikk i slutten av 2015 var mye mer alvorlig og mye 
mer konkret da. Der hadde de virkelig gjort en jobb da. Så det var tydelig at 
det hjalp å være ute og informere da. [...] For de hadde blitt tryggere i seg selv. 
De hadde turt å gå i dialog med den de var bekymret for ... Og vært nysgjerrig 
og spurt «Hva skjer med deg? Hva skjer i ditt liv? Hvordan har du det? Jeg ser 
sånn og sånn». Fått dem i dialog, da. Og da klarte jo folk å sile ut «Er dette 
barnevernssak?». 


Skolen var viktig i særlig ett distrikt. I de andre arbeidet politiet min- 
dre direkte mot skolene på denne aktive måten, men overlot dette mer 
til bekymringsarbeidere i kommunene. Enhetlig arbeidsmetode anbefalte 
også at politiet skal arbeide for, og delta i, dialog med trossamfunn, som 
del av arbeidet mot radikalisering og voldelig ekstremisme, for eksempel 
via såkalt dialogforum. I det største distriktet lå dette ansvaret hos andre 
politiforebyggere, og radikaliseringskontaktene var kun i kontakt med 
trossamfunn i forbindelse med konkrete bekymringssaker. I minst ett 
distrikt deltok radikaliseringskoordinatoren i dialogforum selv. 

Dialogforumet har fungert veldig bra egentlig, i forhold til å bli kjent, og vi 
ser nå at alle tør å snakke og si noe, og ... [...] Det er forskjellig tema fra gang 
til gang, og det er liksom forumet med å bestemme fra gang til gang, hva som 
skal være tema. Vi har jo selvfølgelig hatt temaer som radikalisering, vi har hatt 
høyreekstremisme, vi har hatt salafisme. [...] Så har vi også hatt ungdomskul- 
tur, litt sånn sosial kontroll. Vi har hatt barnevernet som tema [på en temak- 
veld]. Vi skal også ha ny temakveld, hvor det handler om identitet, om det å 
være en del av en kultur, å vokse opp med foreldre som er fra en kultur... Å ha 
et hjemland, på en måte og det å vokse opp i det norske samfunnet, og hvordan 
de to verdenene kan forenes. 


I de mindre distriktene var politiet involvert med trossamfunnene i vari- 
erende utstrekning. I ett distrikt var politiet svært lite involvert i dialog- 
arbeidet, som i hovedsak ble overlatt til kommunale aktører. Selv om 
politiets involvering var varierende, kan deres arbeid med trossamfunn 
og religiøs dialog sies å være et eksempel på hvordan bekymring for radi- 
kalisering og voldelig ekstremisme motiverer og gi mening til nye for- 
bindelser og former for samarbeid. Å sørge for at religiøse organisasjoner 
og fellesskap snakker sammen og forstår hverandre bedre, er jo ikke en 
selvsagt politioppgave i andre sammenhenger. 

I det hele tatt var det ikke alltid opplagt for våre informanter hvorfor 
politiet skulle ha nøkkelrollen i det tverretatlige samarbeidet. Det ble ofte 
påpekt at andre instanser hadde bedre forutsetninger, fordi de i motset- 
ning til politiet hadde bred kontakt med publikum, også lenge før de var 
«blitt radikalisert» og kom i kontakt med politiet. Et sentralt eksempel 
her var skolen, slik vi diskuterer ovenfor. Et annet argument for at poli- 
tiets nøkkelrolle var «kunstig» var at andre instanser «satt på tiltakene», 
det vil si kontrollerte de typiske ressursene som gjerne ble satt inn i indi- 
viduelle forebyggingssaker. Politiet på sin side hadde strengt tatt bare ett 
tiltak overfor personer det var bekymring for, men som ikke hadde begått 
noe kriminelt, nemlig bekymringssamtalen. Disse innvendingene tatt i 
betraktning ville det kanskje vært vel så hensiktsmessig om kommunene 
fikk nøkkelrollen. Samtidig var det også slik at mange av kommunene 
manglet den ekspertisen lokalt politi etter hvert hadde opparbeidet seg 
på feltet radikalisering og ekstremisme. I tillegg kan det diskuteres om 
det virkelig var slik at politiet helt «manglet» tiltak. Som vi skal se særlig 
i kapittel 7, opplevde mange bekymringsarbeidere i politiet at de kunne 

pavirke hvem som mottok tiltak og i hvilket tidsperspektiv, selv om de 
ikke selv sto for gjennomforingen av disse tiltakene. Et siste poeng som 
iblant ble trukket fram som argument for at politiet var best egnet til å ha 
«nøkkelrollen», var politiets autoritet. Denne talte for at deres involvering 
var mer effektiv overfor bekymringspersoner, selv i saker der man først 
og fremst så et behov for å sette inn tiltak som andre etater kontrollerer, 
som hjelp til jobb eller utdanning, bolig eller psykisk helsehjelp. 


Juridiske muligheter og begrensninger 


I vår undersøkelse fant vi at uklar og motstridende jus skapte betyde- 
lige utfordringer i det tverretatlige bekymringsarbeidet. Dilemmaene 
knyttet seg oftest til informasjonsdeling og taushetsplikt, både hos poli- 
tiet og andre etater. Måten bekymringssaker ble håndtert på, der det 
tverretatlige samarbeidet sto sentralt, skapte et stort behov for deling av 
informasjon — både mellom politifolk, men også mellom politi og andre 
instanser. I utgangspunktet har imidlertid verken politiet eller andre tje- 
nester anledning til å dele sensitiv informasjon om enkeltpersoner med 
hverandre.” Det kunne gjøre det vanskelig for politiet å få informasjon 
de opplevde at de trengte fra andre etater for å gjøre gode vurderinger. 
Taushetsplikten kunne også hindre politiet i å dele det de visste med 
andre etater, for eksempel for å få på plass hjelpetiltak. Noen slike utfor- 
dringer kunne løses via anonyme drøftinger, der bekymringstegn ble dis- 
kutert mellom etatene uten at navn ble nevnt. 

Utveksling av taushetsbelagt informasjon kan imidlertid gjøres lov- 
lig ved at den berørte personen, eventuelt foresatte dersom personen 
er mindreårig, gir sitt samtykke til det. Å hente inn slikt samtykke var 
løsningen i saker der kontakt var etablert, personen samarbeidet og var 
motivert for tverretatlig oppfølging. I andre saker ble det vurdert som 
uhensiktsmessig å etterspørre dette. Det gjaldt selvsagt særlig i en fase der 


27 For politiets behandling av opplysninger til politimessige formål, jf. politiregisterloven (2010) 
§ 2 nr. 13, gjelder taushetsplikten i kapittel 5 og 6 i politiregisterloven. For politiets øvrige virk- 
somhet gjelder forvaltningsloven (1967) $ 13 til 13 bokstav f med de tillegg og begrensninger som 
følger av paragrafen her. 

bekymringsnivaet var uklart og taushetsplikten var til hinder for inn- 
henting av informasjon for 4 avklare bekymring. Da ble gjerne hjemler 
for involvering av andre uten samtykke brukt. I politiregisterloven $ 27, 
om avverging og forebygging av kriminalitet, heter det for eksempel at 
taushetsplikten ikke er «til hinder for at politiet utleverer opplysninger, 
dersom det er nodvendig for a avverge et lovbrudd» (Politiregisterloven, 
2010). Under gitte omstendigheter kan politiet utlevere informasjon bade 
til offentlige og private aktorer. Et eksempel fra materialet vart var at 
en skyteklubb ble informert om at politiet var bekymret for ett av deres 
medlemmer. 

Videre sier loven at taushetsplikten heller ikke er «til hinder for at poli- 
tiet utleverer opplysninger til andre offentlige organer og institusjoner 
som inngar i et kriminalitetsforebyggende samarbeid nar det er nod- 
vendig for å forebygge kriminalitet» (Politiregisterloven, 2010, $ 9). Det 
behøver altså ikke være akutt fare for at en kriminell handling er i ferd 
med å skje for at det skal være mulig å utlevere informasjon til offentlige 
instanser. Loven presiserer dog at: 

Utlevering må uansett være forholdsmessig i den konkrete situasjon, og det skal 

særlig legges vekt på om opplysningene formidles til en mottaker som er under- 

lagt taushetsplikt, hvordan det kan forventes at mottaker benytter opplysnin- 
gene og om opplysningene etter sin art eller kilde er beheftet med usikkerhet. 


Dersom det er mulig og hensiktsmessig å varsle den registrerte, bør dette gjøres 
før utlevering skjer. (Politiregisterloven, 2010, $ 27) 


Flere av bekymringsarbeiderne, både politifolk og andre, uttrykte en viss 
uro knyttet til deling av informasjon og håndtering av taushetsplikt. De 
opplevde at det var mye uklarhet og forvirring, både i politiet og i andre 
instanser, rundt hva som var lovlig og hva som ikke var det. Flere uttrykte 
også at man lett tydde til ad hoc-løsninger, framfor å gå inn i grundige 
undersøkelser og avklaringer av muligheter og begrensninger i de ulike 
sakene. 

Lovreguleringen av bekymringsarbeidet har ikke vært et anliggende 
i våre undersøkelser. En samlet framstilling av reglene om avvergings- 
plikt og varslingsplikt, samt hvordan disse berører taushetsplikten i ulike 
instanser, kan man finne i Holmboe (2017). Denne boka bringer også for- 
slag om lovendringer som kan harmonisere og gjøre reglene klarere. Vår 

observasjon er at disse temaene i tillegg trenger en grundig empirisk utfor- 
sking som viser hvor «skoen trykker», bade for a gjore forebyggingsarbei- 
det mest mulig hensiktsmessig og effektivt og for a sikre rettssikkerheten 
til individer som av ulike grunner havner i politiets bekymringssokelys. 


Arbeidsmater ovenfra og arbeidsmater nedenfra 


Ovenfor har vi beskrevet noe av innholdet i Enhetlig arbeidsmetode og 
noen viktige juridiske rammer for bekymringsarbeidet. Sammen med 
den nasjonale og de lokale handlingsplanene utgjorde de under vårt 
feltarbeid det vi kan kalle arbeidsmetoder for bekymringsarbeidet som 
kommer ovenfra. 

I alle distriktene vi besøkte opplevde man at bekymringsarbeidet - til 
tross for at man tok i bruk disse ovenfra-metodene - i tillegg krevde at 
man på egen hånd utviklet både ny kompetanse og nye måter å arbeide 
på, som vi kan kalle nedenfra-arbeidsmåter. Det var vanlig å ha en opp- 
levelse av å ha startet fra «scratch». Ikke bare var stillingene radikalise- 
ringskontaktene besatte nye, det var også på mange vis arbeidet de skulle 
utføre. I begynnelsen av kapittelet siterte vi politi som omtalte arbeidet 
sitt som «nybrottsarbeid», der man «prøver og feiler». En annen sa om sitt 
distrikt at radikaliseringskontaktene hadde måttet bruke halvannet år på 
«å jobbe med seg selv», det vil si bygge opp kunnskap og kompetanse og 
utvikle en effektiv organisering av arbeidet, før de egentlig kom i gang 
med å håndtere saker. Flere klaget dessuten over manglende interesse og 
oppfølging ovenfra. Denne misnøyen kunne omfatte både ledelsen for 
politiet på nasjonalt nivå, og lokal ledelse. 

Én type effekt av at både stillingene og arbeidet er nytt, og den relative 
mangelen på fastlagte strukturer og rutiner, var altså at hver enkelt politi 
sto relativt fritt til å løse oppgaven på sin måte, og at de ulike distriktene 
utviklet noe ulike rutiner og kulturer. Mangelen på etablerte rutiner og 
prosedyrer så også ut til å gi mye rom til andre former for strategier og 
arbeidsmetoder enn de etablerte og de som kom via den hierarkiske linja 
som ellers styrer mye politiarbeid. Dette kom for eksempel til uttrykkitett 
samarbeid og kontakt mellom radikaliseringskontakter fra ulike enheter 
(det kommer vi tilbake til i kapittel 6). Mange av bekymringsarbeiderne 

snakket om behovet for «å tenke utenfor boksen», være kreativ og impro- 
visere når man ble stilt overfor saker der man verken hadde konkret erfa- 
ring eller klare retningslinjer og rutiner å hvile på. Andre var mest opptatt 
av at rutiner og felles retningslinjer og prosedyrer måtte på plass og for- 
ankres i organisasjonen, enten det gjaldt samarbeid med andre instanser, 
innsamling og registrering av informasjon om bekymringspersoner eller 
gjennomføring av for eksempel bekymringssamtaler. 

Vi observerte en viss spenning mellom de løse kategoriene vi kaller 
ovenfra-arbeidsmåter, der lover, systematikk, etablerte rutiner og «linja» 
fikk være førende, og nedenfra-arbeidsmåter, der man baserte seg mer på 
intuisjon, improvisasjon fra sak til sak, tiltak «utenfor boksen» og konkrete 
relasjoner (både mellom den enkelte bekymringsarbeider og bekymrings- 
personen og mellom bekymringsarbeidere i ulike etater). Denne spennin- 
gen, illustrert i figur 5.2, vil vi komme tilbake til underveis i boka. 


Intuisjon Lover 
Improvisasjon Systematikk 
«Utenfor boksen» Rutiner 
Relasjon Profesjonalitet 


Personlig tillit Tillit til/i systemet 


Figur 5.2. Arbeidsmåter og -strategier nedenfra versus ovenfra 


Godt gammeldags forebyggingsarbeid? 


Samtidig som bekymringsarbeidet på mange måter ble opplevd som 
«nytt», understreket bekymringsarbeiderne ofte overfor oss at det hadde 
mye til felles med «helt vanlig forebyggingsarbeid». Det ble trukket fram 
at populasjonene var overlappende; personene det var knyttet bekymring 
til hadde ofte lignende bakgrunn og livssituasjoner som grupper fore- 
byggende politi jobber med i andre sammenhenger.” Det var også vanlig 


28 Overlappingen forekom i noen tilfeller ved at bekymringspersonen(e) allerede var kjent for poli- 
tiet fra mer generelt rus- og kriminalitetsforebyggende arbeid når bekymringssakene oppsto. 

blant bekymringsarbeiderne i politiet 4 mene at arsakene til radikalise- 
ring og voldelig ekstremisme var mange av de samme som arsakene til 
annen kriminalitet og sosiale problemer: marginalisering, vanskelige 
oppvekstsvilkar, traumatiske livserfaringer, mentale helseutfordringer 
og sa videre (ofte uttrykt som «utenforskap»). Som vi skrev i kapittel 2, 
er dette en observasjon som ogsa langt pa vei finner stotte i forskningen. 

I trad med at bekymringsarbeidet skulle foregå mest mulig innenfor 
etablerte strukturer, slik vi beskriver ovenfor, var et annet likhetstrekk 
instansene som ble koblet pa og tiltakene som ble satt inn. Som i annet 
forebyggingsarbeid var Nav og kommunen sentrale samarbeidspartnere, 
og tiltakene var ofte relatert til arbeid/utdanning og i noen tilfeller helse. 
«Nar det gjelder forebygging, sa er det tverretatlig som gjelder», ble det 
gjerne sagt. A ha oversikt over hjelpetilbudet i kommunene og kontakt 
med aktorer som kunne «fa ting til a skje» var dermed regnet som viktige 
ressurser for en radikaliseringskontakt ä besitte. 

Flere av politifolkene vi snakket med opplevde det som viktig å 
understreke disse likhetene med vanlig forebyggingsarbeid, og som 
en av dem uttrykte det: «avlive myten om at dette er noe helt anner- 
ledes. Det gjør [forebyggere i politiet og andre instanser] så redde». 
Bekymringsarbeiderne var opptatt av at tross koblingen til politikk og 
religion, temaer forebyggere vanligvis ikke jobbet med, så var både årsa- 
ker og løsninger ofte de samme i saker der den primære bekymringen 
var noe annet enn radikalisering og voldelig ekstremisme. Tross disse 
likhetene skal vi imidlertid se at bekymringsarbeidet skilte seg fra annet 
forebyggingsarbeid på viktige måter. 


Uvanlig forebyggingsarbeid 


Vanlig forebyggende politiarbeid er i all hovedsak rettet mot ungdom 
under 18 år. Majoriteten av personene våre informanter jobbet med, var 
derimot voksne (juridisk sett). Dette utgjorde kanskje den mest merkbare 
forskjellen i deres daglige arbeid. Som vi skal se utover i boka skapte dette 
utfordringer, fordi tenkemåter og framgangsmåter som har blitt utviklet 
for å fungere i møte med ungdom, kan være mindre effektive når forebyg- 
gingsarbeidet rettes mot voksne. 

En annen sentral forskjell mellom bekymringsarbeidet og annet fore- 
byggingsarbeid i politiet, var at bekymringsarbeidet hadde innslag fra 
justis pa andre måter og i et annet omfang; det vil si at forebyggingsarbei- 
det var kombinert med etterretning, etterforskning og straff. Mest iøyne- 
fallende her var kanskje den relativt store betydningen etterretning hadde 
i bekymringsarbeidet. Ifølge Politidirektoratet er etterretning 


en formålsstyrt prosess, som bygger på systematisk innsamlet, analysert og 
vurdert informasjon om personer, grupper og fenomener. [...] Begrepet etter- 
retning har ulike betydninger og benyttes om prosessen, produktet som kom- 
mer ut av prosessen, og organisasjonen som utøver etterretning. Formålet med 
etterretning er å skape gode produkter for beslutningsstøtte på strategisk, ope- 
rasjonelt og taktisk nivå. (Politidirektoratet, 2014, s. 18) 


Slik systematisk innsamlet, analysert og vurdert informasjon var ansett 
som helt nødvendig når bekymringsarbeiderne skulle behandle sine 
bekymringssaker, og etterretning var dermed et delmotiv i det meste 
de foretok seg (dette diskuterer vi nærmere i kapittel 7, som tar for seg 
bekymringssamtalen). At etterretning fikk så mye plass fikk enkelte av 
radikaliseringskontaktene til å stille spørsmål ved om det strengt tatt var 
rimelig å kalle det de holdt på med forebygging, som vanligvis var for- 
bundet med andre arbeidsmetoder. Dette spørsmålet dukket blant annet 
opp på et møte der vi var til stede. Svaret fra radikaliseringskoordinato- 
ren som ledet møtet var følgende: «Det er en overlapping [mellom etter- 
retning og forebygging]. Og det er jævla interessant og jævla viktig. Jeg 
tror det arbeidet vi gjør nå kommer til å endre hva forebyggingsarbeid er 
om ti år.» 

Igjen ser vi oppfatningen av at bekymringsarbeidet var nybrottsarbeid, 
som skilte seg fra annet politiarbeid på bestemte måter. Denne radika- 
liseringskoordinatoren hevdet dessuten på samme møte at metoder og 
tenkemåter fra dette nybrottsarbeidet vil virke tilbake på generelt fore- 
byggingsarbeid, og skape endringer der.” 


29 Det bør dog nevnes at koordinatoren etter dette utsagnet la til «Hvis det blir lagt merke til, da», 
noe som utløste innforstatte smil og latter hos de andre. Denne kommentaren og reaksjonen 
den fikk reflekterte nok en nokså utbredt opplevelse hos bekymringsarbeiderne av at politietaten 
ikke viste tilstrekkelig anerkjennelse av hvor krevende og omfattende arbeidet deres var, og hvor 
mye innsats som ble lagt ned i å finne måter å løse det på. 


78 


BEKYMRINGSARBEIDET | LOKALT POLITI 


I noen saker ble bekymringsarbeidet drevet parallelt med ordinzre 
straffesaker. Det typiske eksempelet her var returnerte fremmedkrigere 
som ble tilbudt hjelpetiltak, for eksempel mentor under soning eller 
i forbindelse med loslatelse. I andre saker tok politiet ut straffesak for 
eksempel for trusler, vold eller vapenbesittelse, samtidig som man holdt 
bekymringssamtaler med den aktuelle personen, eller koblet pa hjelpe- 
apparatet for bistand til utdanning, arbeid eller bolig. At straffesaker og 
forebyggingstiltak foregar parallelt er ikke uvanlig i saker som dreier seg 
om ungdom. Det uvanlige her var kanskje, foruten at man jobbet med 
personer over 18, at straffesakene som gikk parallelt kunne vere av sveert 
alvorlig karakter. En radikaliseringskontakt fortalte for eksempel at han 
hadde forsokt 4 komme i dialog med en mistenkt returnert fremmed- 
kriger «for å hjelpe han»; det vil si «kanskje få han inn til en samtale hos 
psykolog, få han inn til Nav og sånne type ting». Samtidig visste både 
radikaliseringskontakten og personen han hadde fått i oppdrag å hjelpe at 
Politiets sikkerhetstjeneste drev etterforskning i samme sak. Dette skapte 
en lett absurd situasjon der bekymringspersonen ved å ta imot hjelpen 
han ble tilbudt nærmest innrømmet forholdet han ble etterforsket for (at 
han hadde kriget i Syria og kanskje trengte hjelp fordi han var traumati- 
sert av denne erfaringen). Ikke overraskende avviste han alle tilbud, og 
viste lite interesse for å ha kontakt med forebyggende politi. 

Denne historien illustrerer en høyst praktisk konflikt mellom kon- 
troll- og omsorgsaspektene ved bekymringsarbeidet; den ene agendaen 
ødelegger for den andre. Konflikten var sjelden fullt så tilspisset, men 
vi observerte at bekymringsarbeidet var preget av beslektede former for 
spenning mellom kontrollaspekter og omsorgsaspekter. Blant bekym- 
ringsarbeiderne ble omsorg og kontroll iblant framstilt som adskilte 
agendaer, såpass at de ble omtalt som ulike «spor»: «politisporet» og 
«hjelpesporet». I det førstnevnte knyttet målene og metodene seg til jus- 
tissektoren og mer tradisjonelt politiarbeid, i det sistnevnte seg til sosial- 
sektoren og sosialt arbeid (se figur 5.3). Disse to sporene kunne ikke alltid 
enkelt kombineres og forenes, fordi tenkemåtene og metodene er svært 
forskjellige. Politifolkene vi studerte valgte ulike måter å håndtere dette 
dilemmaet på, og vektet også de ulike sporene forskjellig. I neste avsnitt 
skal vi se eksempler på hvordan det kunne arte seg. 

«Politisporet» «Hjelpesporet» 


- etterretning - kartlegge 
- avskrekking hjelpebehov 
- straffesak - tilby hjelp 
- koordinere 
hjelpetiltak 


Figur 5.3. «Sporene» i bekymringsarbeidet 


Fire idealtypiske tilnærminger 


Ovenfor har vi identifisert to spenninger som vi mener preget det praktiske 
bekymringsarbeidet: den mellom ovenfra-praksiser og nedenfra-prak- 
siser og den mellom omsorg og kontroll, uttrykt som «hjelpesporet» og 
«politisporet». De ulike distriktene og bekymringsarbeiderne valgte ulike 
måter å balansere disse på, og løsningene varierte fra sak til sak. Ikke 
minst varierte det hvilke ressurser de hadde å spille på utenfor seg selv, 
det vil si hvor rask og godt de kunne få i stand et samarbeid med aktører 
som SLT eller Nav. For å illustrere hvordan dette kunne arte seg, og hvor- 
dan ulik vekting av nedenfra og ovenfra, hjelpespor og politispor kunne 
gi utslag, vil vi skissere opp fire ulike tilnærminger til en tenkt case som 
kombinerer disse på ulike måter. Disse tilnærmingene er idealtypiske, 
og er ikke forsøk på å beskrive arbeidsmåter i bestemte distrikter eller 
enheter. I virkeligheten var bildet selvsagt mindre skjematisk. De aller 
fleste av bekymringsarbeiderne varierte sine tilnærminger fra sak til sak 
og over tid. Mer enn å beskrive forskjellen på ulike bekymringsarbeidere 
forskjellige steder, er de altså ment å illustrere motsetningene i arbeidet. 


Case: En ungdomsskole melder om at tre gutter som er elever ved skolen 
har kommet med rasistiske utsagn i skoletimene og tegnet hakekors på en 
av skolens bygninger. 


Kontroll - ovenfra: Politiet går inn i saken og innhenter informasjon 
fra ulikt hold, og bruker mye ressurser på å registrere og systematisere 

opplysninger i etterretningsverktoyet Indicia. Også framgangsmåter og 
tiltak skriftliggjøres. En betjent fra forebyggende avsnitt avholder bekym- 
ringssamtaler med guttene og foreldrene deres, mens etterforskere går inn 
i straffesaken. For den av guttene som er over den kriminelle lavalder opp- 
rettes det straffesak for hærverk. I de andre sakene tas bekymringen ned, 
men barnevernet varsles. 

I en kontroll-tilnærming vektes politimetoder som etterretning, 
avskrekking og etterforskning, og de mer aktive hjelpefunksjonene 
overlates til andre instanser, uten at politiet er direkte involvert i disse. 
Ovenfra-tilnærming vil gjerne innebære at man prioriterer å syste- 
matisere og ensrette metodene, og det brukes ressurser på å etablere 
felles framgangsmåter, både for innhenting og registrering av infor- 
masjon og for vurdering av bekymring i sakene. Man er også opp- 
tatt av notoritet, det vil si at alt man foretar seg er dokumentert på 
korrekt vis. 


Kontroll - nedenfra: Også her går politiet inn selv og gjør undersøkelser. 
Ettersom en politibetjent på forebyggende avsnitt kjenner til disse guttene 
fra generelt forebyggingsarbeid i lokalmiljøet, avholder han bekymrings- 
samtaler, selv om han ikke vanligvis er involvert i arbeidet mot radikalise- 
ring og voldelig ekstremisme. I bekymringssamtalene mener forebyggeren 
at han oppnår god dialog med alle guttene og foreldrene deres, og han 
opplever at guttene oppfatter alvoret i saken. Dette mener han gir gode 
prognoser for positiv utvikling i framtiden. Han fraråder derfor forelø- 
pig straffesak, noe som blir etterfulgt. Til gjengjeld vil han holde jevnlige 
oppfølgingssamtaler på politistasjonen med en av guttene, for å gjøre det 
tydelig at politiet følger med på ham. Barnevernet kobles også inn, men 
samarbeidet er begrenset. 

En tilnærming som kombinerer kontroll med en nedenfra-strategi 
legger også vekt på etterretning, etterforskning og avskrekking framfor 
andre metoder. I motsetning til kontroll - ovenfra tar man utgangspunkt 
i hver enkelt sak, heller enn å bruke ressurser på å etablere systemer. 
Framfor å være opptatt av felles framgangsmåter og retningslinjer, vil 
man i denne tilnærmingen etterstrebe fleksibilitet og rom for skjønn, 
improvisasjon og relasjoner. 

Omsorg - ovenfra: Politiet gar ikke direkte inn i saken umiddelbart. De 
ber en miljøarbeider på skolen som kjenner guttene å ha samtaler med 
dem. Politiet deltar bevisst ikke i samtalene, men forbereder miljøarbei- 
deren og foreslår spørsmål og framgangsmåter. Basert på informasjon 
som kommer fram i samtalene, bestemmer politiet seg for følgende til- 
tak: 1) Utvikle et foredrag for lærerne om ekstremisme og radikalisering 
på den aktuelle skolen, som seinere skal holdes på alle skolene i området. 
2) Oppfølging ved miljøarbeideren på skolen for en av guttene, veiledet av 
radikaliseringskontakten. 3) Gutt nummer 2 sjekkes ut av saken, ettersom 
man mener det ikke er behov for mer oppfølging. 4) Den tredje gutten og 
foreldrene hans innkalles til bekymringssamtale på politistasjonen. Basert 
på denne samtalen og flere oppfølgingssamtaler opprettes det en individuell 
plan i samarbeid mellom politi, barnevern, helsevesen (BUP) og skolen. 
Radikaliseringskontakten i politiet får rollen som koordinator av den indi- 
viduelle planen. 

Her går politiet mer aktivt inn i hjelpesporet enn det som kanskje er 
vanlig ellers, framfor å prioritere de typiske politimetodene. Samarbeid 
mellom flere instanser er det sentrale virkemiddelet. Politiet inntar gjerne 
en koordinerende rolle i dette samarbeidet, og er dermed direkte invol- 
vert i arbeid som vanligvis anses som utenfor politiets område. I tillegg 
vil kompetanseheving, for eksempel i skolen og førstelinja i hjelpeappa- 
ratet, være prioritert. Ovenfra-tilnærming indikerer en vektlegging av 
systematikk og en ambisjon om å forankre arbeidet i toppen, ikke bare i 
politiet, men også i kommunen. 


Omsorg - nedenfra: Etter innledende samtaler med skolen og andre 
involverte, kaller radikaliseringskontakten de aktuelle guttene og forel- 
drene deres inn til bekymringssamtaler. Samtalene gjør at politiet «tar ned» 
bekymringen i to av sakene. I den tredje bestemmer radikaliseringskontak- 
ten seg for å beholde kontakten med gutten og avholde oppfølgingssamtaler. 
Hensikten med disse samtalene er både å monitorere utviklingen hans og å 
bidra med støtte i en endringsprosess. Bekymringssamtalen blir avholdt på 
politistasjonen. I oppfølgingssamtalene tar radikaliseringskontakten gut- 
ten med seg ut i skogen. Etter guttens eget ønske, lærer politimannen han 
å tenne bål og lage mat ute i naturen. Stedet radikaliseringskontakten har 

valgt, har tilknytning til andre verdenskrig og politimannens egen fami- 
liehistorie. Slik får han anledning til å snakke med gutten om nazismen i 
et historisk perspektiv, med en personlig vri. Samtalene handler imidler- 
tid mest om guttens situasjon og framtid. Etter en håndfull samtaler tar 
politimannen bekymringen ned, men beholder kontakten med skolen for å 
forsikre seg om at den positive utviklingen fortsetter. 

Også i denne tilnærmingen vil hjelpesporet være prioritert, men man 
vil være mer opptatt av å bruke ressursene i enkeltsaker, framfor å bygge 
systemer. I likhet med kontroll - nedenfra er man opptatt av at både saker 
og politifolk er forskjellige, og at det gir et behov for fleksibilitet og mulig- 
het til for eksempel å benytte seg av etablerte relasjoner og nye metoder 
framfor å gjøre ting «etter boka». 


Konklusjon 


Bekymringsarbeidet vi beskriver i denne boka hadde en rekke konkrete 
og ulike mål: hindre folk i å bli ekstremister, hindre kjente ekstremister i 
å radikalisere andre, hindre kjente ekstremister i å forårsake vold / reise 
som fremmedkrigere, samt å bistå ekstremister i exit-prosess, det vil si 
brudd med ekstreme miljøer og ideologier. 

I innledningen og i kapittel 4 argumenterte vi for at bekymring, slik 
det brukes i dette feltet, rommer elementer som delvis står i motsetning. 
I dette kapittelet har vi forsøkt å vise at slike spenninger også preget det 
praktiske bekymringsarbeidet i politiet. Vi har pekt på noen trekk ved 
dette arbeidet som vi mener skapte særskilte utfordringer og dilemmaer 
for bekymringsarbeiderne, utfordringer som ble ulikt løst i de ulike 
distriktene, av ulike individer i ulike kontekster, med det resultat at 
bekymringsarbeidet sjelden bar preg av å være enhetlig. Ett av disse trek- 
kene ved bekymringsarbeidet var at det var nytt. Politiorganisasjonen 
manglet langt på vei retningslinjer, metoder og prosedyrer som kunne 
overføres i den hierarkiske linja? Dette hadde gjort det nødvending for 


30 Som nevnt var ikke det omtalte dokumentet Enhetlig arbeidsmetode offentlig publisert, og det 
hadde aldri hadde noen offisiell status. Slik sett bar det preg av å være en pragmatisk løsning på 
mangelen på retningslinjer. 

bekymringsarbeiderne å utvikle metoder og tenkemåter «mens de går», 
etter eget skjønn og innenfor rammene av hva som var mulig i situasjo- 
nen. Vi fant at disse løsningene varierte langs en akse der vi har kalt den 
ene polen ovenfra og den andre nedenfra. I den førstnevnte enden av aksen 
finner vi måter å organisere arbeidet på som forholder seg tett til loven 
og til institusjonenes hierarki og systematikk (formelle kommandolinjer, 
retningslinjer og prosedyrer). I nedenfra-enden ligger en mer pragmatisk 
måte å løse oppgavene på, der fleksibilitet, konkrete relasjoner, indivi- 
duelt skjønn, intuisjon og personlige relasjoner får større plass (gjerne 
uttrykt som «utenfor boksen»). Vår observasjon var at det varierte en 
god del hvordan lokalt politi løste nøkkelrollen de hadde fått tildelt, både 
mellom distrikter og mellom de individuelle radikaliseringskontaktene, 
og denne variasjonen har vi forsøkt å illustrere via fire idealtyper. 

Et annet sentralt trekk ved bekymringsarbeidet var at det kombi- 
nerte kontroll og omsorg på nye måter. Blant bekymringsarbeiderne ble 
disse gjerne referert til som «spor»: «hjelpesporet» og «politisporet». De 
to sporene produserer også ulike effekter i spennet mellom sikkerhet og 
demokrati. Politisporet blir ansett å være mer effektivt i et sikkerhetsper- 
spektiv; en antakelse som vil bli behørig problematisert i løpet av boka, 
men vil alltid løpe risikoen for å produsere mistillit og mistenksomhet. 
Hjelpesporet legger mer til rette for tillit og inkludering, men kan sam- 
tidig kreve enormt med ressurser, uten å kanskje ha større virkning på 
sikkerhetssituasjonen. Prioritering mellom sporene berører altså på len- 
gre sikt og i et større perspektiv samfunnet langt ut over de individuelle 
bekymringssakene. Å gjøre en vellykket prioritering mellom hjelpesporet 
og politisporet er dermed en sentral og, som vi skal se, utfordrende del 
av bekymringsarbeidet. Dette vil vi diskutere eksempler på videre utover 
i boka. Våre funn her antyder at innsatsen politiet gjør bør evalueres 
av eksterne med henblikk på forbedringer og mer systematikk, og at en 
større erfaringsutveksling mellom flere «politidistrikter» trolig ville være 
hensiktsmessig. 

Motsetningen mellom omsorg og kontroll er selvsagt ikke unik for 
feltet forebygging av radikalisering og voldelig ekstremisme, men sna- 
rere noe som preger velferdsstatens prosjekt som helhet. Kjersti Ericsson 
beskriver for eksempel hvordan kontroll og omsorg forenes og forhandles 

mot hverandre i barnevernets praksis overfor foreldre i ulike faser av bar- 
nevernets historie (Ericsson, 1996). Samtidig skiller bekymring i dette 
feltet seg ut pa betydningsfulle mater. Sammenlignet med for eksempel 
barnevernets bekymring for livssituasjonen og utviklingen til et bestemt 
barn, star det enda mer pa spill nar man er bekymret for radikalisering 
og voldelig ekstremisme. I dette tilfellet moter det sosialpolitiske det sik- 
kerhetspolitiske, individuelle skjebner moter skade, dod og redsel som 
potensielt rammer hele samfunn. «Bekymring» uttrykker dermed ikke 
utelukkende et behov for a gripe inn overfor sarbare individer og familier 
i risiko, selv om også dette kan være et element i det komplekset av mis- 
tanke og motiver som rommes av begrepet. Det handler også potensielt 
om å beskytte mot virksomhet som tar sikte på å undergrave samfunnet 
slik vi kjenner det. Dermed får «bekymring» et enda bredere nedslags- 
felt; det favner ikke bare sosialpolitikkens kombinasjon av kontroll og 
omsorg, men hjelper også til med å koble sosialpolitikken til sikkerhets- 
politikk og i ytterste instans til selve eksistensen til det moderne libe- 
rale demokratiet. Sagt på en annen måte: Bekymring bidrar til å skape 
mening og sammenheng i et felt fylt av overskridelser av grenser og sam- 
menblanding av kategorier. 

Fra tegn til mening: 
bekymringsblikket blir til 


I dette kapittelet skal vi beskrive hvordan politiet konkret vurderte saker 
der noen hadde meldt inn bekymring. Vi vil ta utgangspunkt i det som 
ofte blir kalt bekymringstegn: handlinger, ytringer, relasjoner eller annet 
som far noen til 4 sla alarm. Herfra vil vi beskrive vurdering av bekym- 
ring som en prosess der bekymringsarbeiderne via fortolkning av tegn 
ga disse tegnene mening og betydning, i forhold til hverandre og til 
konteksten som gjores relevant. Vi vil vise at dette var en krevende opp- 
gave, preget av en vag problembeskrivelse og stor usikkerhet. Her fikk 
bekymringsarbeiderne i politiet begrenset hjelp fra teoretisk, overlevert 
kunnskap. I stedet fikk akkumulert erfaring, ofte produsert i et kollegialt 
fellesskap, desto storre betydning. 

Forst en liten rekapitulasjon av det som sto pa spill da politifolkene 
skulle vurdere bekymringssaker. I ytterste konsekvens handlet arbeidet 
om å beskytte samfunnet ved å avverge vold og terror. En tilforlatelig 
feilvurdering eller unnlatelse kunne få enorme konsekvenser, slik vi for 
eksempel så da Anders Behring Breivik unnslapp politiets søkelys og 
kunne gjennomføre sine terrorangrep uten hindringer i 2011. Ivaretakelse 
av samfunnets sikkerhet, slik vi var inne på i innledningen, var det sen- 
trale målet man til syvende og sist jobbet mot, og nødvendige midler 
måtte tas i bruk for å avverge vold og terror. 

Samtidig var det alltid en risiko for å gjøre for mye, slik en informant 
i en ledende stilling oppsummerte på et møte: «Husk at det er minst like 
viktig å kunne si om en sak at 'dette dreier seg IKKE om radikalisering”. 
Både for ikke å bruke unødige ressurser, og fordi vår innblanding kan 
skape radikalisering.» 

Behovet for å prioritere ressurser — både politiets og samfunnets mer 
generelt - gjorde det nødvendig og viktig å skille «reell bekymring» fra 
saker der det ikke var grunn til bekymring (for radikalisering og/eller 
voldelig ekstremisme). Overdreven innsats medførte risiko for å invadere 
privatlivet og true rettssikkerheten uten tilstrekkelig legitimering, og å 
undergrave demokratiske verdier som ytringsfrihet og toleranse for kul- 
turelle forskjeller. Alt dette medførte også en ytterligere risiko; nemlig å 
stigmatisere, og framkalle fremmedgjøring og fiendtlighet overfor myn- 
dighetene hos de som ble utsatt for politiets «innblanding». Dette igjen 
kunne «skape radikalisering», som informanten uttrykker det. 

Slik vi forstår bekymringsarbeidet var det på mange måter en form 
for balansekunst mellom ulike hensyn. Dilemmaene som reises var noe 
mange av bekymringsarbeiderne var opptatt av: at alt forebyggingsar- 
beid i dette feltet måtte være velbegrunnet, fordi det kunne være skadelig 
om det ikke var det. Gjennom den nøkkelrollen politiet har i det fore- 
byggende arbeidet, ved mer omfattende erfaring, mer tilgang til etter- 
retning og løsere bestemmelse med hensyn til taushetsplikt, ble politiet 
ofte betraktet - både av andre og seg selv - som den aktøren som hadde 
best forutsetninger for å gjøre disse vurderingene, og i ytterste konse- 
kvens kanskje forebygge terror eller annen politisk vold. Å unnlate å 
involvere seg kunne dermed være en fatal ansvarsfraskrivelse. Det var 
i denne spenningen bekymringsarbeiderne i politiet gjorde sine vurde- 
ringer. For å sette det på spissen: Bekymringsarbeidernes oppgave var 
altså å skille ut en ny Anders Behring Breivik, Phillip Manshaus eller Ole 
Nicolai Kvisler” fra mengden av «grunnløse» bekymringer og mistolkede 
tegn. Som vi diskuterte i kapittel 2, har også forskere — uten særlig hell — 
forsøkt å finne presise verktøy for å løse denne oppgaven. Mange studier, 
modeller og teorier har forsøkt å identifisere faktorer og kjennetegn som 
deles av individer som ender opp med å begå terror og politisk vold, for 
slik å øke presisjonen på det forebyggende og avvergende arbeidet. Til 
syvende og sist var det imidlertid sin egen vurdering politiet måtte stole 


31 Ole Nicolai Kvisler var en av hovedmennene bak det rasistisk motiverte drapet på femtenäringen 
Benjamin Hermansen i 2001. Kvisler slapp ut av fengsel i 2013, og har også etter det vært aktiv i 
høyreekstreme miljøer. 

pa. Dette kommer vi tilbake til mot slutten av kapittelet. Men forst skal vi 
se nærmere på tegnene som skulle fortolkes. 


Det som skaper bekymring 


Vårt klare inntrykk av tilfanget av bekymringssaker hos lokalt politi var 
at storparten handlet om enkeltpersoner hvis handlinger, ytringer eller 
relasjoner hadde fått noen til å spørre seg om det forelå en risiko for at 
personen var ekstremist eller i ferd med å bli det. Slike enkeltsaker, i mot- 
setning til for eksempel arbeid rettet mot miljøer og grupper, dominerer 
i hvert fall materialet vi samlet inn” 

Bekymring kunne komme av både handlinger, ytringer, holdninger 
og relasjoner, for eksempel «hatefulle ytringer», en plutselig interesse for 
våpen, kontakt med kjente ekstremister, bruk av symboler som hakekors 
eller IS-flagg eller voldelig eller truende oppførsel. Eller bekymringen 
kunne bli vekket av en kombinasjon av flere av disse. 

I tillegg til å være mangslungent, var landskapet av bekymringstegn 
uoversiktlig. Tegnene som skapte bekymring var svært sjelden entydige 
indikasjoner på at det faktisk fantes en risiko for radikalisering og/eller 
voldelig ekstremisme. Dette kommer enda tydeligere fram i figur 6.1, 
som viser myndighetenes liste over mulige bekymringstegn, hentet fra 
handlingsplanen. Mange av tegnene som blir sagt å kunne indikere 
ekstremisme eller en bevegelse mot ekstremisme, kan man også finne hos 
personer og i situasjoner som ikke har noe med ekstremisme å gjøre. Det 
er ikke gitt hva det for eksempel betyr at et ungt menneske er fascinert av 
konspirasjonsteorier eller viser intoleranse for andres synspunkter, eller 
at en tidligere ikke-praktiserende muslim fatter ny interesse for hva som 
er haram og hva som er halal. For bekymringsarbeiderne bidro det også 


32 Merk at vi ikke hadde konsesjon til og heller ikke har foretatt noen systematisk kartlegging av 
saker behandlet av politiet i den perioden vi samlet inn data. Sakene vi fikk kjennskap til var 
de som til enhver tid ble diskutert på møter der vi observerte, og de som ble trukket fram som 
eksempler i intervjuer med informantene. Politidistriktene førte selv oversikt over sakene de 
arbeidet med, og i minst ett distrikt ble det i perioden vi observerte ført mer systematisk stati- 
stikk brutt ned på kategorier som «type ekstremisme», alder, kjønn, etnisk/nasjonal bakgrunn, 
utdanning og historie med kriminalitet, enten som utøver eller offer. Denne statistikken var ikke 
offentlig, og vi har ikke fått tillatelse til å gjengi den. Vi fikk imidlertid innsyn i den ved flere 
anledninger. 

til usikkerheten at tegnene ikke nodvendigvis betydde det de sa ut som i 
forste omgang. Et IS-flagg som profilbilde pa Facebook kunne vise seg 4 
være ment som en spøk eller en provokasjon. At en «sårbar» ungdom ble 
sett med kjente ekstremister kunne bero på en tilfeldighet. Og trusler om 
vold kunne vise seg å være «tomme» eller ikke relatert til ekstremisme i 
det hele tatt. 


Mulige bekymringstegn 

I en radikaliseringsprosess vil det ofte være flere motivasjonsfaktorer som gjør seg gjeldende. 
Videre vil del ofte være kombinasjoner av ulike bekymringstegn. Nedenfor er det listet noen 
tips til mulige bekymringstegn. Listen er ikke uttømmende. 


Bekymringstegn 
Uttalelser/ytringer 


* Intoleranse for andres synspunkter 

* Fiendebilder - vi og dem 

* Konspirasjonsteorier 

» Hatretorikk 

« Sympati for absolutte løsninger, som avskaffelse av demokrati 
* Legitimerer vold 


* Trusler om vold for å nå politiske mål 


Interesser/utseende/symbolbruk 

* Appellerer til og søker etter ekstremistisk materiale på nett 

» Endrer utseende, klesdrakt m.m. 

* Benytter symboler knyttet til ekstremistiske idealer og organisasjoner 


* Slutter på skolen eller med fritidsaktiviteter m.m. 


Aktiviteter 

* Opptatt av ekstremisme på internett og i sosiale medier 

* Deltar på demonstrasjoner eller i sammenstøt med andre grupper 
* Bruker trusler og vold som følge av ekstremisme 

* Hatkriminalitet 


* Reisevirksomhet som kan føre til økt radikalisering og kontakt med ekstremister 


Venner og sosiale nettverk 

* Endrer nettverk og omgangskrets 

* Omgås personer og grupper some er kjent for voldelig ekstremisme 

» Omgås grupper der det utøves trusler, vold eller annen kriminell virksomhet 


* Medlem i ekstremistiske grupper, nettverk og organisasjoner 


Figur 6.1. Fra Handlingsplan mot radikalisering og voldelig ekstremisme 
(Justis- og beredskapsdepartementet, 2014, s.29) 

For a hjelpe oss selv til oversikt i mylderet av bekymringstegn, kan det 
også være nyttig a dele inn i utløsende og mer kontekstuelle bekymrings- 
tegn. Med dette mener vi at noen av bekymringstegnene hadde karakter 
av å være primære for bekymringen, det vil si at de var grunnen til at noen 
fryktet radikalisering og/eller ekstremisme. De utløsende bekymrings- 
tegnene var ofte handlinger, ytringer eller visuelle tegn, men kunne også 
være (nye) relasjoner. Eksempler på utløsende tegn er «IS-forherligende 
ytringer», posering med våpen på bilder på sosiale medier eller - et mer 
sjeldent tilfelle - en uttalt intensjon om å reise til Syria for å delta i bor- 
gerkrigen der. Relasjonelle utløsende tegn var typisk omgang med kjente 
ekstremister. 

Noen utløsende tegn var entydige nok i seg selv til at man opprettet 
en bekymringssak og fulgte den opp. Dette kunne for eksempel være 
mistanke om at en person hadde innledet kontakt med eller har knyt- 
tet seg til kjente ekstremistiske miljøer. Opplysninger om vold eller 
trusler om vold var også bekymringstegn som politiet responderte 
raskt på. Men i de fleste saker måtte de utløsende tegnene settes i kon- 
tekst før betydningen av dem kunne vurderes. En radikaliseringskon- 
takt fortalte: 


Jeg har hatt flere bekymringer som jeg har fått fra Nav, for eksempel, hvor 
jeg tenker bekymringen isolert sett høres veldig alvorlig ut. Men når saks- 
behandler sitter og forteller at «Men her er det lang historikk. Her er det 
psykiatri, det er andre ting. Vedkommende har null kapasitet til å klare ... 
Han har mer enn nok med å få i seg en brødskive og klare å møte til rett tid 
og sted. Som regel er det uoverkommelig på en måte.» Altså, ikke sant. Du, 
du, hvis du ser hele bildet og kapasitet og evne og ... ja. Så selv om noe kan 
være bekymringsverdig, så er det ikke sikkert at trusselen er så stor da. Eller 
det egentlig er så bekymringsverdig allikevel. 


En viktig del av arbeidet for politiet var altså å undersøke de ulike 
sakene nærmere for å gi mening til tegnene. Opplysninger som ble 
meldt inn, de vi i denne sammenheng har kalt utløsende tegn, måtte 
alltid plasseres i kontekst — i forhold til hverandre og i forhold til andre 
opplysninger som ble vurdert som relevante. Nedenfor skal vi se nær- 
mere på hvordan tegnene fikk mening og «bekymringskraft» i lys av 


hverandre. 

Fra tegn til kontekst og mening 


Vold eller trusler om vold kunne, som vi var inne pa ovenfor, utlose en 
bekymringssak i seg selv. Men for eksempel trusler betydde ikke alltid det 
de så ut som ved første øyekast. Her er et eksempel fra intervju med en 
bekymringsarbeider i politiet: 


Vi fikk jo beskjed fra en skole, om at [en elev] hadde sagt masse gærne ting 
i timen om å skyte folk og ... Ja, og så var det den oppførselen hans da, som 
de reagerte på. [...] Og så dro vi dit da for å prate med skolen dagen etter 
[...] og så høre hva den bekymringen gikk i. Og så pratet vi med rektor og 
kontaktlærer og tenkte sånn «Å shit, her er det en liksom en stein gæern 
fyr da». 


Denne trusselsaken havnet hos radikaliseringskontakten fordi gutten 
som kom med truslene også hadde gitt uttrykk for rasistiske holdninger 
og hat mot innvandrere. Ved nærmere undersøkelser kom det fram opp- 
lysninger om guttens situasjon som gjorde at bekymringen for ekstre- 
mistisk vold ble redusert. Samtidig vedvarte en mer generell bekymring 
rundt guttens psykososiale situasjon. Selve trusselsaken ble overført til 
etterforskning, og oppfølging fra instanser utenfor politiet ble iverksatt. 
Bekymringen for ekstremisme ble dermed «tatt ned», eller kanskje skal 
vi heller si at den ble omgjort til en annen form for bekymring, som ikke 
lenger ble ansett å høre hjemme på radikaliseringskontaktens bord. 

Politiet rapporterte om mange bekymringsmeldinger utløst av ytrin- 
ger som ble forstått som støtte til ekstreme ideologier eller bevegelser, 
som kunne eller ikke kunne være tegn på begynnende eller blom- 
strende ekstremisme. I 2016-2017 var det typiske eksempelet her unge 
menn som uttalte støtte til IS i en skolesituasjon, noe som skapte uro 
hos lærere og skoleledelse. En radikaliseringskontakt fortalte dette om 
en slik sak: 


Informant: Jeg husker den bekymringen jeg fikk fra en videregående skole. 
Jeg tok den ganske fort ned til at det ikke var noe bekymring i for- 
hold til radikalisering og voldelig ekstremisme, men det var rett 
og slett problematferd på en skole. [...] Det var i en klasse hvor det 
var på en mate mye uro fra før. Så var det i en - tror det var - sam- 
funnsfagstime hvor det var en gutt som hadde sagt at han støttet 
IS. Og dette hadde da kontaktlæreren fanget opp, for det hadde 

vært i en samtale med en annen gutt. Og så tok skoleledelse kon- 
takt med meg. [...] Og det er klart de var jo på en måte usikre, 
men bekymringen var på en måte radikalisering. Og [jeg gjen- 
nomførte] en samtale med gutten og foreldre. Miljøarbeideren på 
skolen var også der. Og så ble det raskt klarlagt at han var ... blant 
annet sjia-muslim ... som gjorde at vi tok den ned litt fort. Så 
fokuset i den samtalen var på en måte ikke nødvendigvis IS. Det 
ble jo nevnt, men det var på en måte atferden han hadde på skolen 
og i klassen og hvordan det påvirket miljøet da. 

Intervjuer: Mm. Hva gikk det på? 

Informant: Generell uro. At han på en måte ofte startet konflikter. Likte å pro- 
vosere. Så det ble fort tolket til at ... Det at han hadde nevnt IS og 
at han støttet dem var på en måte for å provosere fram en reaksjon 
hos de andre. Mm. Det lykkes han jo i da. 


I dette eksempelet ser vi at tegnet «støtter IS» skiftet betydning i lys 
av (blant annet) identitetstegnet «sjia». Opplysningen om at gutten er 
sjia-muslim satte hans IS-uttalelser - og gutten selv - i en ny relasjon 
til borgerkrigen i Syria og til de globale konfliktlinjene. Sjia-muslimer 
er blant IS' erklærte fiendegrupper. Det gjorde det i radikaliseringskon- 
taktens øyne usannsynlig at gutten faktisk støttet IS. I løpet av samtalen 
blir bekymringen dermed «tatt ned». Dette betydde imidlertid ikke at 
politibetjenten ikke syntes det var grunn til bekymring for gutten. Det 
betydde snarere at saken ikke lenger handlet om «radikalisering og vol- 
delig ekstremisme», slik skolen først fryktet. Den «nye» bekymringen 
handlet om at gutten skapte uro, søkte konflikt og ikke fungerte sosialt 
på skolen. «Støtte til IS» skiftet med andre ord mening fra «varsel om 
terrorfare» i ytterste konsekvens, til «guttestreker» i beste fall og «varsel 
om framtidig skolefrafall» og «utenforskap» i verste fall. 

Bekymringsmeldinger om «støtte til IS i klasserommet» ble også i de 
aller fleste andre tilfeller «tatt ned» etter en bekymringssamtale eller 
andre undersøkelser.” 


33 Flere av politiinformantene påpekte dessuten i løpet av vår datainnsamling mellom høsten 2016 
og høsten 2017 at frekvensen av slike meldinger hadde gått ned «den siste tida». Dette ble delvis 
tilskrevet at skolene hadde fått mer erfaring og kompetanse til å fortolke og håndtere saker av 
denne typen selv. Delvis ble det forklart med at trafikken av fremmedkrigere fra Norge til Syria 
stoppet opp i løpet av 2015, og at frykten for faktisk tilslutning til IS var blitt mindre som følge av 
dette. Igjen ser vi hvordan endringer i konteksten endrer lesningen av bekymringstegn. 

Et annet eksempel pa hvordan bekymringstegn ble gitt og endret 
mening i lys av andre tegn, kan vere den unge jenta som ifolge radika- 
liseringskontakten som jobbet med saken «snudde totalt» i lopet av sa 
kort tid som bare tre-fire uker. I dette lå det at jenta hadde endret atferd 
dramatisk: 

[Hun] hadde da gjennom hele ungdomsskolen en livsførsel som var av den 

typen litt sånn ... om jeg ikke vil si problembarn, så vil jeg vel, altså litt sånn ... 

veldig utfordrende i forhold til grenser. Trusler, slagsmål, jentegjenger, kan- 
skje flørte litegrann med rusmidler, ikke sant, og kle seg litt utfordrende, flørte 
masse og det er i litt ung alder ikke sant. [...] Hvor hun da plutselig fra å ikke 
være religiøs i det hele tatt, plutselig går i dette antrekket, må gå i moskeen, må 


be fem ganger om dagen, er veldig opptatt av hva som er halal og hva som er 
haram. Og skifter venner. 


I dette eksempelet var det ikke de enkelte tegnene - verken klesdrakten 
i seg selv eller den nye interessen for religion - som skapte bekymring. 
Snarere var det at endringen var så stor: fra atferd som blir oppfattet 
som grenseutfordrende for en ungdom til en strengt religiøs livsfør- 
sel med svært strenge egne grenser. Her spilte tegn som har med tid 
å gjøre også en rolle for fortolkningen: At den dramatiske endringen 
hadde skjedd i løpet av bare noen uker gjorde den mer bekymrings- 
verdig enn hvis den hadde skjedd over en lengre periode. Brå og rask 
endring ble med andre ord gitt enn annen bekymringsfortolkning enn 
mer gradvis endring. Slike tilsynelatende dramatiske retningsendringer 
ble imidlertid ikke oppfattet som uvanlige, og vi hørte flere politifolk 
kommentere at en plutselig religiøs vending - også til svært konser- 
vativ islam — kunne være positivt for en ungdom som tidligere hadde 
utvist problematferd, som ulovlig rusbruk og vold. Religionen kunne 
gi hjelp til selvdisiplin («å skikke seg») og komme unna miljøer med 
negativ innflytelse. Hvorvidt endringen hos denne jenta var et uttrykk 
for at hun var i ferd med «å skikke seg» eller signaliserte en drift mot 
ekstremisme, var lenge et uavklart spørsmål for radikaliseringskontak- 
ten som jobbet med saken. 

Aspekter ved en persons identitet, biografi eller psykososiale situasjon 
ble også hyppig gjort relevante for hvordan de utløsende tegnene skulle for- 
tolkes. «Sårbarhet» ble ofte brukt til å betegne egenskaper og forhold som 
ikke ga bekymring for radikalisering og voldelige ekstremisme i seg selv, 

men som kunne forsterke det bekymringsfulle ved andre tegn. Mobbing, 
ustabile familieforhold, mislykket skolegang og/eller arbeidsdeltakelse, 
psykisk sykdom, rus og kriminalitet er eksempler pa kontekstuelle tegn 
som så ut til å kunne styrke bekymring i saker der de utløsende tegnene 
i seg selv ikke framsto så alvorlige. Et eksempel her var et varsel om en 
ungdom med muslimsk bakgrunn, som var blitt observert sammen med 
individer med samme nasjonale bakgrunn. Disse personene var allerede 
i radikaliseringskontaktenes søkelys på grunn av sin ekstreme ideologi, 
men det var ingenting som tydet på at ungdommen var politisk engasjert. 
Observasjonen av gutten sammen med dem utløste en nokså langvarig 
bekymringssak der politiet var sterkt involvert. Grunnen til dette var at 
man betraktet gutten som «sårbar». 


Intervjuer: Og bekymringa var ... altså bekymringa for en mulig radikali- 
seringsprosess var bare knytta til at han var blitt sett, observert 
sammen med disse folka? Det var ikke noe annet som bekymringa 
besto i? 

Informant: Det var jo det at han var i en sårbar situasjon da. Og at han 
hadde vist tendenser til å være litt kriminell. At familiesitua- 
sjonen var litt skrøpelig. Og økonomi ... Så han har mange fare- 
faktorer ved seg. Pluss da at det var en slags binding til noen 
som man også var bekymra for. Så det er naturlig å tenke at her 
må vi passe på han, og finne ut av ... Og få han på rett kurs. 
Og det kan jo hende at han hadde blitt radikalisert hvis vi ikke 
hadde gjort det. Det vet vi ikke, men han var ikke noe særlig 
på gang på det tidspunktet vi begynte. Så vi starta forebygginga 
tidlig nok da, kan du si. 


Den vage potensielle koblingen til det ekstreme miljøet ble altså et alvor- 
lig bekymringstegn i kombinasjon med andre trekk og forhold hos gutten 
det var snakk om, nemlig hans mulige kriminelle tilbøyeligheter og pro- 
blematiske familiesituasjon. Nye eller nylig oppdagede bekymringsver- 
dige relasjoner kunne altså være utløsende for en bekymring. Relasjoner 
kunne også være kontekstuelle bekymringstegn, og i denne saken var de 
begge deler. Det var ikke observasjoner av radikalisering i betydningen 
«kognitiv prosess» som skapte bekymring, snarere var det mulige nye 
sosiale relasjoner i kombinasjon med guttens angivelige «sårbarhet», som 
man antok kunne bidra til manglende motstandskraft mot ekstremister 
som var ute etter å rekruttere. 

I en annen sak, der politiet arbeidet over flere måneder for å hindre at 
en ung jente ble rekruttert til et ekstremistmiljø, ble jentas «sårbarhet» — 
det vil si mottakelighet for romantisk manipulasjon fra en ekstremist — 
forklart via personlige egenskaper («glad i oppmerksomhet», «vant til å 
få det som hun vil»). I tillegg hadde jenta en svært vanskelig familiesitua- 
sjon og traumatiske erfaringer. Hjelpeapparatet, med tung involvering fra 
politiet, gikk derfor inn med betydelige ressurser og tiltak. 

Ovenfor så vi at vold og trusler om vold var det som primært utløste 
bekymring. I andre saker var vold mer av et kontekstuelt enn et utlø- 
sende tegn. En historie med voldsutøvelse, interesse for eller besittelse 
av våpen og bruk av voldsforherligende symboler ble ansett som betyd- 
ningsfullt når man for eksempel vurderte bekymringstegnet «trusler», 
det vil si en erklært intensjon om voldelige handlinger. I politiets språk 
lød gjerne spørsmålet «finnes det intensjon og kapasitet [til vold]», og en 
historie med vold ville gjøre det mer sannsynlig at man svarte ja på dette 
spørsmålet. 

I andre saker var tegn på voldelighet utløsende tegn, men ikke indika- 
tivt for voldelig ekstremisme i seg selv. Ett eksempel er en sak der bekym- 
ring ble meldt til politiet fordi en mann hadde vist økende interesse for 
våpen, var medlem av skyteklubb og muligens gått til anskaffelse av en 
hagle. Det var ingen klare tegn til at dette hang sammen med et ønske 
om å skade noen (et haglegevær anskaffes jo som oftest for jakt), men 
både melder og politiet så det som relevant at denne mannen var tidli- 
gere barnesoldat, og at han hadde en historie med både psykisk uhelse og 
straffesaker. I diskusjonen om denne saken mellom radikaliseringskon- 
taktene i distriktet ble det også nevnt at mannen var muslim, og at reli- 
gion hadde blitt viktigere for han i den seinere tid. Til sammen bidro alle 
disse tegnene til en «høy bekymring», og det ble lagt ned en stor innsats 
både av politiet og andre instanser i kommunen for å «avklare» bekym- 
ringen og sette inn nødvendige tiltak. 

Trekk ved en persons situasjon og historie kunne også bidra til å 
redusere bekymringen, slik bekymringsarbeideren vi siterte tidligere i 
kapittelet illustrerte, med å vise til at en person hun hadde fått bekym- 
ringsmelding om, viste seg å ha «mer enn nok med å få i seg en brød- 
skive og klare å møte til rett tid og sted». Sagt med politiets mer formelle 

uttrykk: Personens livssituasjon og historie indikerte at vedkommende 
verken hadde intensjon eller kapasitet til å begå ekstremistisk vold. 

Konteksten som tegnene skulle forstås i innbefattet også i aller høy- 
este grad en mer helhetlig vurdering av personens troverdighet og andre 
antatt relevante moralske kvaliteter. En overordnet oppfatning av en per- 
son som troverdig og med «gode» intensjoner kunne snu vurderingen av 
bekymringstegnene på hodet. En bekymringsarbeider gir her et eksem- 
pel på dette, i sin beskrivelse av hvordan han håndterte en bekymring 
meldt fra en offentlig instans. Mannen det var snakk om ble i bekym- 
ringsmeldingen beskrevet som «veldig strengt religiøs» og «aggressiv». 
Det ble også reagert på at han «virket mer opptatt av etterlivet enn av 
dette livet». 


Men så fikk vi navnet og så fikk jeg ringt han og invitert han. Vi kan ikke innkalle 
når folk er over atten år, da kan vi bare invitere, så vi inviterte han til en bekym- 
ringssamtale. Og han kom jo, og så fikk vi halvannen, drøyt halvannen, times 
bekymringssamtale med han. Han og jeg, bare. Hvor han forteller om to døde 
foreldre, hvordan han kom seg til Norge via [et annet europeisk land]. At han 
ikke hadde klart å få seg noen jobber i Norge, men fikk støtte gjennom Nav og 
at han drev mye ... Det første han la merke til med Norge var at vi var så utrolig 
lite opptatt av hvor vi kom fra ... sånn eksistensielt da ... og hvor vi ble av når 
vi døde. [...] Altså, han mente at nordmenn hadde veldig sånn snevert syn på 
dette livet og materielle ting og så videre. Og så fortalte han at han var sterkt tro- 
ende muslim. Fortalte litt om hvilke moskeer han er knyttet til, daglige rutiner i 
forhold til lesing og bønn og sånn, og fortalte at han brukte tiden på t-banen for 
eksempel til å fortelle om Islam til medpassasjerer og, ja. Vi fant ingen, absolutt 
ingen ... Og det var jo det jeg brukte mest tid på, å prøve å avdekke intensjon han 
hadde i voldsbruk og trusler. Men han tok helt fullstendig avstand fra all form 
for bruk av vold og all form for kriminalitet. Og fant ikke noe intensjon i han om 
å verken reise til konfliktområder eller til å gjøre noe gæernt i Norge eller. [...] 
Rett og slett en skikkelig snill mann som var bare veldig trygg på det han trodde 
på og det var den eneste veien i livet for ham. Så den henla vi da med «lav eller 
ingen bekymring», rett og slett, etter bare én samtale. 


Oppfatninger om personlighetstrekk og moralske kvaliteter dukket opp 
svært ofte i diskusjoner om bekymringssaker generelt (ofte ble vurderin- 
gen uttrykt i termer av «magefølelse»), og ble til dels tillagt stor vekt. Som 
eksempelet over antyder, var en slik vurdering av troverdighet og moral- 
ske kvaliteter noe av det politiet brukte bekymringssamtaler til. Dette vil 
vi komme tilbake til i neste kapittel. 

«Jeg lærer skikkelig mye» - politifellesskapet 
og kunnskapsproduksjon 


I det folgende skildrer vi et delvis fiktivt mote mellom radikaliserings- 


kontaktene i et politidistrikt3* Som nevnt i kapittel 5, har disse kontak- 


tene regelmessige moter der de samles for å bli oppdatert på siste nytt fra 


ledelsen og diskutere sine egne saker med kollegene. 


«Ingen møtekaffe?! Jeg minner om at jeg har små barn. Hvordan mener du 
jeg skal holde meg våken gjennom et helt møte?» spør en av radikaliserings- 
kontaktene. 


«Beklager», sier koordinatoren. «Jeg har bare lov til å spandere kaffe på gjes- 


ter fra utenfor distriktet. Dere er interne, så dere må kjøpe deres egen kaffe.» 


Lett oppgitt latter rundt bordet, før møtet går i gang. Til stede er distriktets 


radikaliseringskoordinator, fire radikaliseringskontakter og en forsker. Først på 
dagsorden er orienteringer fra koordinator. Han informerer om relevante hen- 
delser internt i politiet, om konferanser han ønsker at kontaktene skal gå på, og 
om tiltak og planer rundt den forestående løslatelsen av en dømt «syriafarer» 
fra distriktet. Etter litt diskusjon, starter «runden», der radikaliseringskontak- 
tene rapporterer om saker de jobber med, og ber kollegene om innspill, råd og 
hjelp dersom de trenger det. 


Kontakten som får ordet først forteller om en sak om en mulig «skolesky- 


ter». En gutt på en ungdomsskole som hadde dukket opp på skolen iført gass- 
maske, som flørtet med nazisymboler på sosiale medier, og som hadde uttalt 
til en medelev at han ønsket å drepe alle på skolen. Skolen kontaktet politiet. 
Radikaliseringskontakten oppsøkte gutten umiddelbart, og hadde samtale 
med både gutten selv og moren hans. Gutten framsto som overrasket, dette 
var jo bare tullprat, absolutt ikke alvorlig ment, og i hvert fall ikke en sak for 
politiet. Moren var opprørt fordi hun opplevde at skolen alltid la skylden på 
hennes sønn, mens de ikke fikk øye på dårlig oppførsel fra andre elever, som 
ofte gikk ut over sønnen. Kontakten sier han er usikker på hva han står overfor: 
En umoden gutt med dårlig evne til konsekvenstenking, eller en ekstremist 
med voldsrisiko? Kollegene engasjerer seg, stiller spørsmål: «Har han venner?» 
«Er foreldrene ressurssterke?» «Er det noe rus i bildet her?» Kontakten svarer: 
«Tilsynelatende ingen venner, relativt ressurssterke, ingen rus.» Diskusjonen 
går ivrig noen minutter, før den landes med konklusjonen at den aktuelle kon- 
takten bør følge med på denne gutten, og i første omgang ta en ny samtale 
med han. 


34 

Neste kontakt far ordet. Hun har fatt en bekymringsmelding fra en far, om 
en voksen datter som har konvertert til islam, og angivelig skal gifte seg med 
en mye eldre utenlandsk mann. Kontakten, som er ny i jobben, har undersokt 
kvinnens profiler pa sosiale medier, og funnet en lenke til en video hun er usik- 
ker pa betydningen av. Motet ser pa videoen sammen. Den viser scener med 
krigforing og vold, der muslimer er ofrene, til lyden av en agiterende, tilsy- 
nelatende aggressiv stemme som snakker pa arabisk. Kollegene beroliger kon- 
takten, denne videoen behover ikke bety noe som helst. «Det er klart det er 
propaganda, men det trenger ikke veere ekstremisme av den grunn», sier en. En 
av kontaktene, som har spesiell kunnskap om islam og arabiske land, forteller 
litt om tradisjonen for slik retorikk, og gir alternative fortolkninger av det den 
bekymrede kontakten oppfattet som ekstreme ytringer. En tredje kontakt fore- 
slar a ga tilbake til faren som har meldt bekymring og prove 4 finne ut mer om 
hva hans bekymring bestar i. «Er det at hun er ekstrem, eller er problemet hans 
at hun er blitt muslim og skal gifte seg? I sa fall er det ikke var sak i det hele tatt.» 

En tredje radikaliseringskontakt har siden sist jobbet mye med en «gam- 
mel» sak. En psykisk syk person som er «helt fin» nar han tar medisinene sine. 
Nar han ikke gjor det, sier han ting om 4 reise til Syria og bli IS-kriger. Na er 
han utskrevet fra psykiatrisk og gar rundt og roper «Allahu akbar» pa gata. 
Kontakten mener han ikke egentlig er farlig, han er verken kapabel eller egentlig 
villig til å bli fremmedkriger. Problemet er at han skremmer folk. «Ikke annet å 
gjøre enn å følge med, og vente på at han blir lagt inn igjen», blir konklusjonen. 

Neste kontakt forteller om en bekymringssamtale hun har hatt med en ung 
flyktning fra Syria. Skolen meldte inn bekymring basert på noe gutten hadde 
sagt om et familiemedlem og tilknytning til IS, og at han hadde oppført seg 
annerledes i det siste, mer innesluttet og irritabel. Kontakten oppsummerer 
samtalen: «En helt utrolig fin gutt, veldig oppegående og smart. Han har det 
nok litt vanskelig med halve familien som er igjen i Syria. Og han sliter fortsatt 
litt med norsken, så det skaper nok også en del frustrasjon. Men jeg har ingen 
bekymring for han, altså, veldig god gutt.» 

Ny sak. Denne dreier seg om en person som tidligere var tilknyttet et høyre- 
ekstremt miljø, som er medlem av en skytterklubb og som nylig har skaffet seg 
våpen. Kontakten som jobber med saken sier at han ikke er bekymret. «Jeg får 
ikke noe dårlige følelser her.» En av kollegene hans snur seg til forskeren og sier 
spøkefullt: «Her har vi altså alle bekymringsfaktorer, men ingen bekymring.» 
Alle ler, også den ikke-bekymrede kontakten. Så sier han, mer alvorlig: «Nei, 
han har alle theckene, det er sant. Men jeg tror ikke han har personlighet til å 
utøve vold.» 

Noen flere saker bringes opp, diskuteres. Noen ganger er konklusjonene 
klare, andre ganger er alle usikre selv etter mye diskusjon. Etter to timer ebber 
møtet ut, og det avsluttes. 

En av kontaktene oppsummerer: «Disse møtene er så nyttige. Jeg lærer skik- 
kelig mye av å høre om deres saker». «Enig», sier en annen. «Men vi skulle 
virkelig hatt kaffe.» 

Sjekklister versus «magefølelse» - 
bekymring som politikunnskap 


Det vi onsker a formidle med historien ovenfor er den typiske stem- 
ningen i motene mellom radikaliseringskontaktene, og hvordan disse 
i fellesskap fortolket tegn og bisto hverandre med vurderinger om hva 
som burde gjores videre. Dette innblikket i hvordan bekymringsarbeidet 
kunne forega i praksis skal vi ta med oss videre i kapittelet, som empirisk 
bakteppe for en diskusjon om hvordan bekymring som en bestemt form 
for politikunnskap produseres. 

A vurdere en bekymring kan beskrives som et forsok pa 4 produsere en 
god og presis fortolking av tegn som isolert sett stort sett ikke har noen 
klar betydning, men som av ulike grunner har vekket bekymring som 
endte hos politiet. Nar et varsel kom til politiet, skulle tegnene fortolkes 
i forhold til hverandre, og opp mot et historisk bakteppe og en natidig 
psykososial og politisk kontekst. A gjore en slik vurdering, og en god til- 
pasning av videre tiltak og oppfølging til denne vurderingen, forutsatte 
altså en bestemt kunnskap: å kunne se og fortolke bekymringstegn og 
deres respektive og relative betydning. 

Finstad skriver at det moderne idealet for norsk politi er at det skal 
være kunnskapsstyrt (Finstad, 2018, s. 104). I dette ligger det at politiar- 
beid skal baseres på «den best tilgjengelige vitenskapelige kunnskapen, 
sammen med egne erfaringer, publikums tilbakemeldinger, føringer 
fra samfunnet, kritiske og etiske vurderinger, dokumenterte resulta- 
ter og kontekstuelle hensyn» (Hove 2014 i Finstad, 2018, s. 104). Ifølge 
Finstad kan dette forstås som et krav om å forene den fremste forsknin- 
gen i feltet med praktisk erfaring. Til tross for dette idealet, observerer 
Finstad, i likhet med en rekke andre politiforskere, at erfaringskunn- 
skap og mer teoretisk kunnskap av politifolk framstilles og oppleves 
som motsetninger, der erfaringskunnskapen vurderes som mer nyttig 
og verdifull. 

Dette mønsteret fant vi langt på vei igjen i vår studie, og vi ser også 
at motsetningen erfaring og teori kan knyttes til spenningen vi kaller 
ovenfra - nedenfra, som vi redegjorde for tidligere. Bekymring som poli- 
tikunnskap var sammensatt av både teori, erfaring og ovenfra- og neden- 
fra-trekk. Til en viss grad baserte vurderingene seg på det politifolkene 

gjerne refererte til som «fenomenkunnskap», en type overlevert kunn- 
skap «ovenfra», som gjerne kom fra ledelsen, sikkerhetstjenesten eller 
eksperter utenfor politiet, som hadde en generell karakter og/eller regnes 
som kjensgjerninger. Slik kunnskap kunne vere opplysninger om spesi- 
fikke individer, miljger, nettverk, minoritetsgrupper, organisasjoner eller 
politiske og historiske forhold i andre land. Et eksempel kan være omfan- 
get av høyreekstreme bevegelser eller karakteristikker ved ulike retninger 
innenfor islam i Norge. Et annet eksempel er innsikt i faktorer som kan 
bidra til risikoen for radikalisering, slik som ressurssvake foreldre eller 
sosial isolasjon. 

Det finnes en rekke offisielle veiledere med lister over bekymrings- 
tegn fra myndighetene (se eksempel i figur 6.1), basert på og inspirert av 
forskning og annen ekspertise. Disse kan forstås som et eksempel på et 
ovenfra-forsøk på å artikulere kunnskapen som ble brukt i fortolknin- 
gen. Slike «overleverte» verktøy så imidlertid ut til å være i begrenset 
bruk i politiets daglige arbeid, selv om bekymringsarbeiderne selv- 
sagt kjente godt til dem, og kunne referere til dem, slik vi så i historien 
ovenfor. 

Mens kunnskap ovenfra, for eksempel i form av foredrag fra sikker- 
hetstjenesten, sjekklister eller rundskriv om utviklingen i ekstreme mil- 
jøer, ble verdsatt, oppfatter vi bekymring som politikunnskap i tråd med 
det Finstad skriver først og fremst ble oppfattet som en mer erfarings- 
basert kunnskap, som var avhengig av praksis og lokalkunnskap. Den 
relevante kunnskapen så ut til å bli forstått som noe man først og fremst 
tilegnet seg gjennom å jobbe med bekymringssaker i sitt område over 
tid Den erfaringsbaserte fortolkningskompetansen framsto som min- 
dre artikulert enn kunnskapen ovenfra. Det handlet om å gjenkjenne 
mønstre i det komplekse og uoversiktlige, og å skille vesentlig fra uve- 
sentlig. Slike fortolkninger og vurderinger ble gjerne argumentert fram i 
termer av intuisjon og magefølelse. Diskusjonen om den tidligere høyre- 
ekstremisten som hadde skaffet våpen, som vi beskrev i innledningen, gir 
en slående illustrasjon på dette. Her var flere tegn som i teorien utløser 


35 En vektlegging av erfaring framfor mer teoretisk kunnskap er også beskrevet i annen forskning 
på politiet (Finstad, 2013; Lie, 2011; Paulsen & Frogner, 2017). 

bekymring til stede samtidig. Likevel mente radikaliseringskontakten 
at det ikke var noen grunn til alarm. Denne vurderingen begrunnet 
han med et fravær av «dårlige følelser», og sin egen intuitive forståelse 
av mannens «personlighet» som ikke-voldelig. I materialet finner vi 
flere eksempler på at «(mage)følelsen», brukt om en form for uartikulert 
kunnskap som satte en bekymringsarbeider i stand til å skille det som 
var bekymringsverdig fra det som ikke var det, hadde stor betydning når 
bekymringssaker ble vurdert. Som i denne saken, kunne den til og med 
«trumfe» offisielle, overleverte instrumenter for vurdering. 

En av grunnene til at sjekklister ikke kan bringe en helt i mål med 
bekymringsvurderingene, til tross for at de ofte er både omfattende, 
konkrete og spesifikke, er selvsagt at de tar lite høyde for «totalbildet»; 
konteksten tegnene må vurderes i. Dette bildet kan være komplekst og 
sammensatt, slik at det er vanskelig å begrunne tiltak basert på den kon- 
krete informasjonen. En annen mulig grunn til vektleggingen av «mage- 
følelsen», som en form for uartikulert eller i hvert fall mindre artikulert 
vurdering enn sjekklister, kan knytte seg til det uhyre komplekse settet av 
hensyn i potensiell konflikt som gjør seg gjeldende i bekymringsarbeidet, 
slik vi beskrev ovenfor. Faren var ikke bare å gjøre for lite, man risikerte 
også å gjøre for mye, med til dels alvorlige negative konsekvenser. Hva 
som var det riktige å gjøre i et gitt tilfelle - og hvorfor - relaterte seg til så 
mange variabler at det fort ble uoversiktlig og vanskelig å gjøre rede for, 
uten at man dermed mistet de ulike hensynene av syne. Den mer intui- 
tive vurderingen ble dermed en svært viktig ressurs, ikke minst når den 
kunne deles og sammenlignes med kollegenes magefølelse. 

For bekymringsarbeiderne i politiet ble det også en utfordring at 
omfanget av saker tross alt var nokså begrenset, at det stort sett var 
få saker i hver kategori, og at saker med fellestrekk skilte seg så mye 
fra hverandre at de ikke var helt sammenlignbare. Man hadde altså lite 
sammenligningsgrunnlag fra sak til sak. Det er også viktig å minne 
om at lokalt politi i begrenset grad arbeidet med de aller mest alvor- 
lige bekymringssakene, der trusselen var mer utvetydig. Slike saker, der 
det forelå klare tegn på at en person var voldelig ekstremist, gikk trolig 
ofte rett fra varsler til sikkerhetstjenesten, eller de ble videresendt dit fra 
lokalt politi så fort alvoret i dem ble klart. Dette kan være med å forklare 

at sakene vi fikk kjennskap til via var undersokelse gjennomgäende bar 
preg av at de utlosende tegnene var vage og tvetydige. Det sa ogsä ut til 
at en stor andel av dem endte opp i en vurdering av bekymringen som 
«grunnløs». 


Kollektiv kunnskapsproduksjon 


Vektleggingen av kunnskap med nedenfra-trekk, som erfaring og intui- 
sjon, handlet også slik vi oppfatter det delvis om bekymringsarbeidets 
karakter som nytt og mindre institusjonalisert enn annet politiarbeid, 
«nybrottsarbeid». Som vi har beskrevet flere steder hadde man ikke fast- 
lagte rutiner og prosedyrer like mye som til vanlig, og flere opplevde 
nok at ledelsen hadde langt mindre kunnskap om og innsikt i feltet enn 
den menige politibetjenten som var blitt tildelt ansvaret for det. Langt 
på vei hadde radikaliseringskontaktene dermed måttet både produsere 
kunnskap på egen hånd og i samarbeid med hverandre. Her så det kol- 
legiale fellesskapet mellom radikaliseringskontakter ut til å spille en stor 
rolle. Også i denne sammenhengen ble det erfaringsmessige vektlagt. Slik 
scenen beskrevet over illustrerer, ble mye tid brukt på å diskutere saker, 
utveksle erfaringer og bistå hverandre med vurderinger og fortolkninger. 
Slik utveksling ble høyt verdsatt av de fleste, og gjerne beskrevet av den 
enkelte som avgjørende for utvikling av egen kunnskap og kompetanse. 
Vi observerte altså at fellesskapet bekymringsarbeiderne imellom 
spilte en viktig rolle i utviklingen av bekymring som fagkunnskap. En 
bekymringsarbeider mente de omfattende diskusjonene av enkeltsaker i 
gruppa fungerte som en felles metode der man manglet rutiner og pro- 
sedyrer. Slik han framstilte det bidro kollegenes innspill - som han ikke 
alltid var enig i - til at han lettere kunne ta høyde for dilemmaene han 
ofte sto overfor, som gjorde det lett å «tråkke feil»: 
Det er jo litt ulike meninger i de ulike sakene, og det synes jeg er en god ting. 
[...] Når det er uenighet, så tenker jeg at her er det enda større grunn til å tråkke 
litt varsomt. Ta med seg de argumentene, selv om man ikke er enig i at det er et 
tungt nok argument til at man skal gjøre ting annerledes [...] Ha det med seg 
hele veien, som en sånn påminnelse om at her kan man på en måte tråkke litt 


feil. Så jeg opplever vel at den gruppa har vært en god referansegruppe for å 
finne en felles vei å gå. 

Via interne diskusjoner gjorde man altsa vurderinger i fellesskap. Man 
akkumulerte ogsä over tid en type kollektiv erfaring og kunnskap som 
var til hjelp i det daglige arbeidet mellom motene. Kollektivet ble ogsä et 
sted å gå med sin usikkerhet i en ellers til dels ensom posisjon, og få støtte 
og fellesskap rundt vanskelige beslutninger, ambivalens og kanskje også 
feilvurderinger (vi kommer tilbake til denne usikkerheten lenger ned, 
under overskriften «Usikker kunnskap»). 

Ettersom radikaliseringskontaktene jobbet ved ulike enheter (politi- 
stasjoner/lensmannskontor), eksisterte gruppa på tvers av politior- 
ganisasjonen. Koordinatorene i distriktene ledet gruppa, og fungerte 
sånn sett som en type faglige mellomledere uten personalansvar eller 
formell makt. Fellesskapet eksisterte dermed til dels på sida av det for- 
melle hierarkiet. Akkurat dette ble iblant trukket fram som en ulempe 
av kontaktene, uttrykt av en av dem på denne måten: «Den sjefen som 
bestemmer over arbeidstida mi [formell leder] vet ikke hva jeg driver 
med, og den sjefen som vet hva jeg driver med [radikaliseringskoordina- 
toren] bestemmer ikke over tida mi.» Men plasseringen utenfor den for- 
melle linja kan også sees på som et bidrag til et mer uformelt fellesskap 
nedenfra for utveksling av erfaring framfor beslutningstaking og streng 
arbeidsdeling. 


Bekymring som politiblikk 

For å oppsummere vårt argument så langt: Å kunne fortolke bekym- 
ring og gjøre gode vurderinger i bekymringssaker kan forstås som en 
spesifikk form for fagkunnskap. Bekymring som kunnskap var slik vi 
observerte det til dels basert på teoretiske innsikter, men en erfarings- 
basert form for kunnskap så ut til å spille en vel så stor rolle. Denne 
kunnskapen ble i stor grad utviklet nedenfra i kollektivet av bekym- 
ringsarbeidere, via en utveksling av kunnskaper, innsikter og mer intu- 
itive vurderinger. 

Bekymringsarbeidet slik vi har beskrevet det her kan sies å ta i 
bruk en variant av det Finstad (2013) kaller politiblikket. Politiblikket 
begrepsfester politiarbeid som en form for fortolkende analyse, der 
intuisjon spiller en vesentlig rolle. Dette blikket formes i praksisfeltet, 

via erfaring snarere enn via teori (Paulsen & Frogner, 2017). Finstad 
argumenterer videre for at diskriminering er kjernen i politiarbeidet - 
forst og fremst i skillet mellom «mistenkelig» og «ikke-mistenkelig», 
eller i dette tilfellet, «grunn til bekymring» og «ikke grunn til bekym- 
ring». Den virkeligheten som Finstad beskriver er med utgangspunkt i 
ordenspolitiets arbeid, hvor politiets blikk farges av arvakenhet og mis- 
tenksomhet mot de som ikke passer inn i et bestemt omräde (Finstad, 
2013). Blikket bekymringsarbeiderne har, er et annet. Skillet mellom 
det «bekymringsverdige» og «ikke-bekymringsverdige» ble ikke alltid 
gjort med referanse til kriminalitet. Tvert imot, de fleste bekymrings- 
tegn handlet ikke om kriminelle forhold i det hele tatt. Samtidig var det 
ikke all kriminalitet som var relevant; som vi skal se kunne for eksem- 
pel vold være både bekymringsverdig og ikke-bekymringsverdig i kon- 
teksten radikalisering og voldelig ekstremisme. Finstad understreker at 
politiblikket forteller at det også finnes andre og alternative blikk på 
«samme» hendelser og fenomener, og at blikket som ser dermed langt 
på vei former den virkeligheten som oppfattes. Dette gjelder slik vi ser 
det også for bekymringsblikket. 

At nedenfra-kunnskap, det vil si det intuitive, uartikulerte og sub- 
jektive, spilte en stor rolle for bekymringsblikket, iblant større enn 
systematiserte, artikulerte og institusjonaliserte former for kunn- 
skap (ovenfra), vil vi også se eksempler på i kapittel 7, som tar for seg 
bekymringssamtalen. I et større perspektiv relaterer denne kontrasten 
seg klart til et annet sentralt funn i denne studien; at hvordan politiets 
arbeid ble forstått og organisert var svært avhengig av personene som 
var ansvarlige, og dermed variabelt fra distrikt til distrikt, slik vi dis- 
kuterte i kapittel 4. 

Bekymring som fagkunnskap kan altså beskrives som et bestemt 
politiblikk, i sum evnen til å kombinere overlevert kunnskap, erfarings- 
basert kunnskap og «magefølelse» til å kunne fortolke tegn i kombina- 
sjon og gi dem en meningsfylt plassering i et landskap av bekymring, 
radikalisering, voldelig ekstremisme og terrorfare. Denne fortolknin- 
gen skulle igjen legges til grunn for hva man videre valgte å gjøre; om 
saken skulle forfølges eller ikke, og hvilke tiltak som eventuelt skulle 
iverksettes. 

Usikker kunnskap 


Men selv om bekymringsblikket var en form for spesialkompetanse, 
var bekymringsarbeiderne i politiet opptatt av at de, i likhet med alle 
andre som jobbet i feltet, aldri kunne være sikre på vurderingene sine. 
Bekymring som kunnskap var alltid forbundet med en viss usikkerhet, 
noen ganger betydelig. 

Delvis handlet usikkerheten om at man ikke kunne være sikker på at 
informasjonen man satt på var korrekt og tilstrekkelig. Men usikkerhe- 
ten kom også av at bekymringsblikket gjorde sine vurderinger basert på 
observasjoner i en bestemt tid og et bestemt rom, og at sakene og per- 
sonene man vurderte var i konstant endring. En bekymringsarbeider i 
politiet sa dette om egen usikkerhet: 


Jeg har ofte vært usikker fordi en del av dem jeg har hatt inne er tidligere ung- 
domskriminelle folk som jeg vet at har ... er veldig impulsstyrte og som jeg vet 
har kort vei fra være veldig ... Altså, det svinger så fort hva de er opptatt av, og 
det å skulle si at «I dag er ikke jeg bekymret for deg», og på en måte å sette mer- 
kelappen «avsluttet», er veldig ekkelt når vi vet at han er ekstremt voldelig. [...] 
Og han har gjort ting med kjempeliten impulskontroll før. Og han kan plutselig 
bli opptatt av. Du skal ikke se så mange triste barnelik på YouTube før du ... ting 
kan vekkes opp. [...] Altså, det er mange jeg har ... Ikke mange, det er en del 
jeg har på en måte henlagt da som jeg har tenkt at «Oi, eh, kanskje du blomstrer 
opp i morgen i stedet?». 


En annen radikaliseringskontakt pekte på at personene det var bekym- 
ring rundt selv var usikre på hva de kom til å gjøre eller ikke gjøre, og 
dermed at «fasit» heller ikke var å finne via deres redegjørelse for eller 
signaler om egne motiver. I vårt intervju kom vi inn på en sak med en 
ung kvinne som hadde ytret en intensjon om å reise til Syria og slutte 
seg til IS og derfor var under oppfølging av flere instanser. De som hadde 
denne jenta under oppfølging - inkludert denne radikaliseringskontak- 
ten — opplevde at tiltakene virket, i den forstand at jenta samarbeidet og 
framsto mindre motivert for å reise. Hun bestemte seg imidlertid for å 
reise likevel, og forberedte reisen parallelt med at hun tok imot betydelig 
hjelp og støtte. Radikaliseringskontakten sa blant annet dette om jentas 
motiver og hvordan han trodde de hadde utviklet seg: 

Om det var liksom bare spill for galleriet eller ...? Ah, sånne ting er så vanskelig 
å si da. Jeg tror ikke det er sånn at man enten har bestemt seg for noe eller ikke. 
Jeg tenker at man vingler litt, da. Blir dyttet fra den ene siden til den andre. 
Dratt her og dyttet der og ... Ja. Eller så kan det være at hun hadde bestemt seg 
fra starten av og bare hadde en plan som har lurt oss hele veien. Det kan være 
det altså, men jeg tenker at det ofte ikke er sånn da. Jeg tenker at det er ... man 
blir dratt i ulike retninger. 


Politiets bekymringsblikk måtte altså ta høyde for usikkerhet, både egen 
og andres. Flere av politifolkene vi snakket med rapporterte imidlertid at 
andre instanser til en viss grad betraktet politiets bekymringsblikk som 
en mer sikker vurdering enn sin egen, og at de derfor tok sin bekymring 
til sin lokale radikaliseringskontakt. 

I en sak som ble diskutert mens vi observerte var det for eksempel et asyl- 
mottak som hadde meldt inn bekymring for en beboer som utviste atferd 
mottaket var usikre på hvordan de skulle forstå. Bekymringsarbeideren 
som hadde tatt imot bekymringsmeldingen oppfattet psykisk uhelse som 
det «egentlige» problemet, og mente saken ikke hadde noe hos politiet å 
gjøre. Til forskeren forklarte han: «Mange vil ha politiet inn i sånne saker. 
De synes det er greit, de føler seg tryggere da.» Selv om han var villig til å 
bistå med sitt bekymringsblikk, var han opptatt av at politiet ikke skulle 
gripe inn «for sikkerhets skyld», både av hensyn til ressursbruken og for 
å unngå «negative effekter», som stigmatisering og økt mistillit mot poli- 
tiet. Iblant var den riktige vurderingen dermed å si nei til instanser som 
ønsket at politiet skulle åpne undersøkelse eller kalle inn til bekymrings- 
samtale, og oppfordre instansen til å håndtere saken selv. 

Der andre aktører muligens oppfattet politiets bekymringsblikk som 
en sikrere vurdering enn sin egen, var politifolkene selv svært åpne om 
den iboende usikkerheten i egen kunnskap, og også i politiet hadde man 
utviklet strategier for å håndtere usikkerhet. Der andre instanser ofte tok 
sin usikkerhet til lokalt politi, brakte politiet sin usikkerhet til sikkerhets- 
tjenesten, overordnede eller kolleger, som vi så i scenen beskrevet oven- 
for. Flere mente imidlertid at usikkerhet var en uunngåelig og uløselig 
side ved jobben. Dette svarte en radikaliseringskontakt da vi spurte hvor 
sikker han var på vurderingene han gjorde: 

Nei, ikke særlig sikker. Nei. Og det har jeg liksom lært å leve med. Og jeg ... 
Da må jeg bare tenke at nei, nå har jeg gjort de tiltakene. Nå har jeg på en måte 
gått gjennom ... Uttømt aktuelle tiltak av vurderinger og innblandinger. Så ja, 
da tenker jeg ... Okei, da må jeg bare leve med at jeg er usikker. [...] Og det 
kommuniserer jeg også til alle, egentlig. 


«Å leve med usikkerheten» dreide seg om å være forsont med at bekym- 
ringsblikket hadde tatt feil før og ville gjøre det igjen, og at politiet og 
resten av apparatet iblant ville mislykkes med å forebygge negativ utvik- 
ling, ekstremistisk rekruttering og kanskje til og med vold. Flere av 
bekymringsarbeiderne hadde erfaring med at «ting gikk galt» på den 
måten, men mente dette måtte forventes som en del av jobben, og ga ikke 
inntrykk av å oppleve slike tilfeller som personlige nederlag. 


Hva produserer bekymringsblikket? 


Bekymringsblikket kan også forstås og undersøkes som en kontekst i seg 
selv. I sin monografi om fransk politis arbeid i forstedene, de såkalte ban- 
lieuene, beskriver Didier Fassin hvordan politiets problemoppfatning 
påvirker det de ser i sitt arbeid. Uro og kriminalitet i fattige forsteder 
blir oppfattet og beskrevet som nye og vesensforskjellig fenomener sam- 
menlignet med tidligere, og som tett knyttet til innvandring og etniske 
forskjeller (Fassin, 2013). Fassin argumenterer for at det er persepsjonen 
av situasjonen som har endret seg, mer enn selve situasjonen. Fenomenet 
«ungdomskriminalitet» er endret fra noe som assosieres med hverdags- 
lighet, normalitet og «ungdom» til noe som er bekymringsverdig og 
potensielt farlig - ikke bare på nærmiljønivået, men også på nasjonalt 
og til og med globalt nivå (etniske spenninger og sosial disintegrasjon 
i det franske samfunnet, spenninger mellom muslimer og Vesten på 
globalt nivå). På samme måte kan det tenkes at blikket som leter etter 
risiko for ekstremisme og terror ikke bare ser etter tegn som er spesifikke 
for disse fenomenene, men også gir ny mening og ny kontekst til tegn 
som tidligere har hatt andre konnotasjoner, eller som har falt utenfor 
politiets interesse- og virkefelt. Spørsmålet blir dermed ikke bare «hva 
ser det bekymrede blikket?», men også «hva produserer det bekymrede 
blikket?». I likhet med det Fassin beskriver fra franske forsteder, har 

bekymringsblikket potensial til 4 oppfatte det som i andre sammenhen- 
ger er hverdagslig, normalt, trivielt, privat eller bare ikke interessant, 
som mulige tegn pa et problem som strekker seg langt utenfor individet 
eller gruppa som eventuelt er problematisk. Risikoen kan ha samfunns- 
messige dimensjoner, og den kan gripe inn i konflikter og motsetninger 
helt opp til globalt niva. 

Opplagte eksempler pa hverdagslige eller trivielle tegn som endrer 
betydning nar konteksten er bekymring for radikalisering og/eller vol- 
delig ekstremisme, er langt skjegg eller nye nett-venner i Syria. Mindre 
opplagte er sosial isolasjon, skolefrafall eller innmelding i en skyteklubb. 
Midt imellom er kanskje ny religios interesse, brennende politisk enga- 
sjement og aggressiv atferd på internett. Alt kan være normalt, eller i det 
minste ingen sak for politiet. 

Men også det som på sett og vis er avvikende kan få ny betydning sett 
med bekymringsblikket. En helt spesiell kategori her er kanskje de sakene 
som bekymringsarbeiderne i politiet ga merkelappen «psykiatri». I noen 
tilfeller betydde denne merkelappen at bekymringen ble tatt ned og saken 
sjekket ut, eventuelt oversendt til psykisk helsevern. I andre var det mer 
usikkerhet knyttet til hva bekymringsblikket så. For å gi noen konstru- 
erte eksempler basert på materialet fra denne studien: Er en person som 
uttrykker ønske om å reise til Syria som fremmedkriger hver gang ved- 
kommende unnlater å ta medisinene sine en ekstremist eller psykisk syk? 
Hvordan skal vedkommende håndteres, og av hvilken instans? Hva med 
en person som etter alt å dømme er uten intensjon og kapasitet til vold, 
men som går rundt i offentlig rom og roper «Allahu akbar»? I det siste 
eksempelet må det kanskje også tas hensyn til at publikum ikke kan vite 
at politiet regner personen som harmløs, og at atferden dermed kan skape 
frykt for terror i lokalmiljøet? 

Vårt poeng er at bekymringsblikket endrer oppfatningen av forholdet 
mellom «galskap» og politikk. Det er også rimelig å tenke seg religion 
som en ekstra dimensjon her. Hvilken effekt har bekymringsblikket på 
forståelsen «galskap» der religion har en stor plass, og er det slik at islam 
i kombinasjon med psykiske lidelser forstås på en annen måte enn når 
det er snakk om andre religioner? Bekymringsblikkets sensitivitet for 
disse aspektene ble neppe mindre etter sommeren 2016, da opptil flere 

voldelige angrep ble utfort av muslimer som hadde en lengre historie med 
psykisk sykdom enn med ekstremisme. 

I slekt med «psykiatri» er det som i noen sammenhenger - også av 
politiet — refereres til som «utenforskap». «Utenforskap» brukes slik vi 
forstår det gjerne som en slags samlekategori for erfaringer, situasjoner 
og faktorer som vanligvis forbindes med risiko — ikke bare for radika- 
lisering og ekstremisme, men også former for marginalisering som ikke 
er knyttet til politikk. Slik bekymringsarbeiderne snakket om sakene de 
jobbet med, både seg imellom og i intervjuer med oss, kom det ofte fram 
at bekymringsblikket ofte ser «utenforskap» som det egentlige problemet, 
mens radikalisering og ekstremisme er mer symptomer på dette under- 
liggende problemet. Å forebygge radikalisering blir dermed, som det ofte 
blir sagt, egentlig et spørsmål om å forebygge utenforskap. 

En stor andel av sakene vi fikk kjennskap til gjennom vår datainn- 
samling dreide seg om personer som foruten å muligens være i faresonen 
for radikalisering og/eller voldelig ekstremisme var forbundet med andre 
problemer: rus, kriminalitet, voldserfaringer, arbeidsløshet, skolefrafall, 
sosial isolasjon, vanskelige familieforhold, traumatiske livsopplevelser og 
så videre. Blant bekymringsarbeidernes «kandidater», som de iblant ble 
kalt, var det svært få som minnet om stereotypien for en terrorist; en 
potent, kalkulerende og kapabel soldat med klare planer og skruppelløs 
gjennomføringsevne.” Snarere var de ofte personer som hadde mislyktes 
med mange av sine livsprosjekter, og som manglet ressurser på mange 


36 De mest omtalte eksemplene her er angrepet på en nattklubb i Orlando, Florida i juni, der 50 
personer ble drept, og angrepet på strandpromenaden i Nice på Frankrikes nasjonaldag 14. juli, 
der 86 mennesker mistet livet. I begge sakene kom det fram at gjerningsmennene hadde hatt psy- 
kiske problemer. Nice-terroristen hadde vært under behandling for en alvorlig psykisk lidelse. IS 
tok på seg ansvaret for begge disse angrepene, men etterforskningen har sådd tvil om hvorvidt 
IS virkelig var involvert. I Norge har diskusjonen om forholdet mellom religion, psykisk syk- 
dom, ekstremisme og voldsutøvelse havnet på den offentlig dagsorden både i forbindelse med 
drapene i Kongsberg i oktober 2021 og i forbindelse med Oslo-skytingen i 2022. I førstnevnte 
sak oppsto spekulasjoner raskt etter pågripelsen av gjerningsmannen Espen Andersen Bråthen 
om en mulig sammenheng mellom angrepet og Bråthens angivelige konvertering til islam noen 
år tidligere. Også politiet jobbet med hypotesen om «jihad» som motiv, før de forlot denne til 
fordel for en forståelse av psykisk sykdom som viktigste driver. Det er imidlertid et tankekors 
at religion neppe blitt gjort relevant dersom Bråthen nylig hadde erklært seg som kristen eller 
buddhist. 

37 Dette kan et stykke på vei forklares med at saker der man vurderer at det er høy grad av intensjon 
og kapasitet som tidligere nevnt tas hånd om av PST og ikke av lokalt politi. Vi mener selvsagt 

områder i livet. Uten bekymringsblikket på seg ville de kanskje kommet i 
kontakt med politiet i forbindelse med rus eller annen kriminalitet, men 
i all hovedsak ville de blitt betraktet som et problem for sosialtjenesten, 
eller overlatt til seg selv. Man kan si at bekymringsblikket endret persep- 
sjonen av problemet; fra et sosialpolitisk problem til et sikkerhetspolitisk. 
Eller kanskje er det riktigere å si at disse problemområdene via bekym- 
ringsblikket blir koblet sammen, delvis i et årsaksforhold, der sosiale 
problemer blir sett som årsak til sikkerhetsrisiko, og sosialpolitiske tiltak 
forsøksvis blir satt inn som løsninger på sikkerhetsproblemer. 

En helt konkret effekt av denne sammenkoblingen var at marginali- 
serte personer som tiltrakk seg bekymringsblikket også tiltrakk seg til- 
bud og goder det kunne vært vanskeligere for dem å få tilgang på ellers; 
som for eksempel hjelp og støtte til å finne bolig eller jobb (vi vil komme 
tilbake til dette i kapittel 7). Sett fra myndighetenes perspektiv er det ikke 
vanskelig å forstå at prioritering i velferdskøen, eller raushet med støtte 
og hjelp framstår som en liten pris å betale for å hindre vold som poten- 
sielt kan ramme hele samfunnet hardt. Samtidig er det rimelig å påpeke 
det potensielt problematiske i at radikalisering og voldelig ekstremisme 
kan gi en slags «fast track» gjennom hjelpeapparatet, også i tilfeller der 
bekymringen oppfattes som «lav» og «utenforskap» som det virkelige 
problemet. 

Vårt sentrale poeng her er uansett at bekymringsblikket har potensial 
til å endre oppfatningen av marginaliserte individer, fra å utelukkende 
være et problem for seg selv og sine nærmeste - til å potensielt også være 
et problem for hele samfunnet. En historie fra en bekymringsarbeider i 
politiet illustrerte hvordan bekymring gjør veien mellom det sosialpo- 
litiske og det sikkerhetspolitiske kort. Han hadde fått en bekymrings- 
melding angående en voksen mann i sitt distrikt, som var velkjent for 
både politiet og psykiatrien fra før, med omfattende rusproblemer og til- 
hold i kriminelle miljøer. Bekymringsmeldingen kom i forbindelse med 
at han hadde blitt rusfri og brutt med sitt gamle miljø, og i stedet blitt 
aktiv i et kjent ekstremistmiljø. Radikaliseringskontakten hadde holdt 


ikke å si at det ikke finnes farlige ekstremister i Norge eller at norske politimyndigheter ikke 
jobber med slike saker. 

oppsikt med mannen, men syntes saken var vanskelig å håndtere; hvor 
farlig var han egentlig? Hva slags tiltak skulle eventuelt kunne settes inn 
for å endre utviklingen? Så en dag fikk bekymringsarbeideren tilfeldigvis 
øye på denne mannen på gata, svært ruset og tilbake i sitt gamle miljø. 
Politimannen forteller at han tok seg i å tenke: 

«Åh, deilig. Nå er han tilbake på heroin». [Til forskeren som utstøter en over- 


rasket liten latter:] Jammen, jeg tenker det. Jeg gjør det, vet du. Det er ikke kødd. 
Nei, nei, det er jo ikke riktig, men sånn «Ja, ja. Not my problem i hvert fall». 


For å oppsummere: Vi har i dette siste avsnittet forsøkt å undersøke 
bekymringsblikket ikke bare som et verktøy for å danne kontekst rundt 
bekymringstegn, men også foreslått at bekymring kan forstås som en 
kontekst i seg selv, som skaper nye forståelser og ikke minst forbindelser 
mellom «gamle» tegn og nye trusselbilder. Vi har pekt på noen dilem- 
maer knyttet til disse nye forbindelsene og forståelsene, og på potensielt 
problematiske effekter av bekymringsblikket som kontekst for å forstå 
fenomener som psykisk sykdom og sosial marginalisering. 


Konklusjon 


I dette kapittelet har vi tatt for oss en av bekymringsarbeidets mest sen- 
trale oppgaver: å vurdere bekymring og bestemme hvorvidt det skulle 
gripes inn og eventuelt hvordan. Vi har vist at bekymringens åpenhet og 
vaghet også gjør selve problembeskrivelsen uklar: Hva er det som skal 
adresseres når «alt» kan være bekymringstegn, og de fleste av tegnene 
som forstås som mulige bekymringstegn også kan «bety» helt andre ting 
enn en utvikling mot ekstremisme? Dette arbeidet blir dermed en pro- 
sess som starter i et uoversiktlig landskap av tegn med uklar og uavklart 
betydning, via et fortolkningsarbeid der tegnene gis mening og betyd- 
ning i lys av hverandre og det som gjøres til den relevante konteksten. 
Det mangslungne og uoversiktlige landskapet av bekymringstegn kan 
med rimelighet knyttes til vagheten og fleksibiliteten i konstruksjonen 
bekymring, slik vi beskrev i kapittel 4. På samme måte som bekymring 
kan være «alt og ingenting», blir en lang rekke ulike fenomener gjort rele- 
vante som signaler på at det kan være grunn til bekymring og at en inter- 
vensjon er rimelig, ønskelig og/eller nødvendig. Denne åpenheten skal 

presumptivt medfore at hjelpeapparatet fanger opp en negativ utvikling 
tidlig nok til at den kan stoppes og reverseres. Samtidig kan man sporre 
seg om vagheten også bidrar til å gjøre problembeskrivelsen - og ikke 
minst politiets oppdrag - utydelig og utflytende. 

Bekymringsarbeiderne i politiet hadde utviklet sin spesielle kunnskap - 
det vi kaller et bekymringsblikk - i denne situasjonen. Bekymringsblikket 
skulle gjøre presise fortolkninger og vurderinger som både tok høyde for 
de motsetningsfylte rammene for arbeidet og risikoen som fulgte med 
en feilvurdering i den ene eller den andre retningen. Vi har vist at denne 
kunnskapen langt på vei var erfaringsbasert og i noen grad uartikulert, 
og at fellesskapet av bekymringsarbeidere, som eksisterte på tvers av den 
formelle organiseringen, var en svært viktig ramme for produksjonen av 
kunnskap, viktigere enn en mer teoretisk form for kunnskap tilegnet på 
andre måter. Det er ingen grunn til å tro at dette skyldes motvilje mot 
teori hos bekymringsarbeiderne. Tvert imot, mange av dem var beleste 
og velorienterte, og de aller fleste hadde fått noe formell opplæring som 
inkluderte teoretisk kunnskap om radikalisering og voldelig ekstre- 
misme. Snarere handlet dette delvis om at den akademiske kunnskapen - 
slik vi diskuterte ovenfor - heller ikke har lyktes med å produsere noe 
overbevisende og sikkert svar på hvordan man skiller en potensiell ter- 
rorist eller voldelig ekstremist ut i mengden av individer i risiko. I tillegg 
skiller kunnskapen som etableres i en akademisk sammenheng seg fra 
den mer praktiske i den forstand at man kan ta for seg forløpene i retro- 
spekt, etter at hendelser har skjedd. Forskerne skal ikke predikere hva 
som skal skje i konkrete saker, og de skal heller ikke løpende finne tiltak 
for aktuelle situasjoner og personer i en situasjon der man fremdeles ikke 
vet hva som vil skje eller ville skjedd dersom man ikke handlet. 

Dermed er det ikke til å undres over at bekymring som fagkunnskap 
muligens framstår som vag, uartikulert og temmelig usikker. Det hand- 
ler mer om problembeskrivelsens og oppgavens vaghet enn om mangel på 
kompetanse hos bekymringsarbeiderne. Selv om det ikke er et problem i 
seg selv at kunnskap er erfaringsbasert og til en viss grad kroppsliggjort 
og uartikulert, kan det likevel tenkes at det uartikulerte ved dilemmaene 
gjør det vanskeligere å få oversikt over situasjonen, kommunisere om den 
og skape gode felles analyser, framgangsmåter og rutiner. 

Bekymringssamtalen: 
«Politiets sentrale verktoy»®® 


Bekymringssamtalen brukes som begrep på sam- 
taler politiet har med barn og deres foresatte, og er et 
verktøy som anbefales brukt når det avdekkes uøn- 
sket/kriminell adferd som kan føre til utvikling av 
en kriminell løpebane. Verktøyet brukes i politiets 
forebyggende arbeid, som en reaksjon på uønsket 
adferd, og for å lede ungdom over i et forsonings- og 
omsorgsspor. 


Fra Veileder for politiets bekymringssamtale 
(Politidirektoratet, 2011) 


I dette kapittelet tar vi for oss politiets såkalte bekymringssamtale, et til- 
tak som brukes mye i bekymringsarbeidet. Vi vil diskutere samtalen som 
verktøy i bekymringsarbeidet, hva som skal til for at dette verktøyet fun- 
gerer best mulig, og til slutt trekke opp noen problematiske aspekter ved 
samtaleverktøyet slik våre politiinformanter så det. 

Strukturerte samtaler mellom politi og barn/unge og deres foreldre 
har vært et sentralt verktøy i forebyggende politiarbeid i flere tiår. Når 
det er mistanke om eller risiko for at barn og unge planlegger eller utfører 
kriminelle handlinger, har slike samtaler vært et viktig virkemiddel for 
å komme i dialog og gripe inn i situasjoner som er eller kan komme til å 
ende i kriminelle handlinger. Politiet har en lovfestet rett til å innkalle til 
slike samtaler. I politiloven heter det: 


Dersom det er grunn til å tro at en person under 15 år har begått en ellers straff- 
bar handling, eller at en person under 18 år har begått en straffbar handling, kan 


38 Et utvalg av poengene og funnene i dette kapittelet er tidligere publisert på engelsk i en mer 
spesifikk teoretisk ramme i Førde og Andersen (2021). 

mindrearige og foreldre palegges 4 mote for politiet for 4 forebygge ytterligere 
lovbrudd. For samtalen starter skal den mindreårige og foreldre gjøres kjent 
med at de ikke har plikt til å forklare seg. (Politiloven, 1995, $ 13, fjerde og 
femte ledd) 


Slike samtaler refereres gjerne til, både av politifolk og andre, som bekym- 
ringssamtaler. Bekymringssamtalen som metode i forebyggingsarbeidet 
kom til som et resultat av erfaringer fra bekjempelsen av et høyreekstremt 
miljø på Nordstrand i Oslo i perioden 1995-1997. Samtalen har seinere 
blitt promotert som et sentralt verktøy i arbeidet mot ekstremisme av alle 
avskygninger. 

Bekymringssamtalen er både utviklet og lovhjemlet som et verktøy i 
bruk overfor barn og unge. Politidirektoratet har utarbeidet en egen veile- 
der for bekymringssamtalen som gir retningslinjer for når, overfor hvem, 
hvorfor og hvordan den skal brukes (Politidirektoratet, 2011). Veilederen, 
som ligger åpent tilgjengelig på nett,” behandler både samtaleverktøyets 
hensikt og betydning i det forebyggende arbeidet og gir konkrete retnings- 
linjer og råd om hvordan en slik samtale best gjennomføres. 

Bekymringssamtalen beskrives i veilederen som «et verktøy som anbe- 
fales brukt når det avdekkes uønsket/kriminell atferd som kan føre til 
utvikling av en kriminell løpebane» (Politidirektoratet, 2011, s. 12). I veile- 
deren understrekes det imidlertid at bekymringssamtalen ikke er en del av 
straffesaksbehandlingen. Det legges også vekt på at samtalen er noe annet 
enn et avhør, og at den heller ikke skal oppleves som et avhør av ungdom- 
men og de foresatte. Politidirektoratet skriver at bekymringssamtalen er 
en «kartleggingssamtale» og en «dialogsamtale». Minst to ting skal altså 
oppnås; man skal kartlegge og identifisere risiko- og beskyttelsesfaktorer 
i den unges liv med tanke på kriminalitet, samt ansvarliggjøre ungdom- 
men og foresatte med tanke på framtidig kriminell atferd. 

Det er ifølge veilederen to «hovedspor» for samtalen. Ifølge politiloven 
foreligger det en plikt til oppmøte til samtale, men det foreligger også en 
mulighet for frivillig oppmøte (1995, $ 13). Et møte av frivillig karakter er 
ikke hjemlet i politiloven, men får sitt mandat gjennom politiloven $ 1, 


39 Se for eksempel https://www.politiet.no/globalassets/05-0m-oss/01-politiarbeid/veileder-for- 
politiets-bekymringssamtale.pdf Sist lastet ned 23.11.22. 


116 


BEKYMRINGSSAMTALEN 


som blant annet omhandler politiets ansvar for det forebyggende arbei- 
det, og § 2, som også omhandler politiets ansvar i forebyggende øyemed 
å samarbeide med andre offentlige myndigheter. I henhold til politiloven 
$ 13, er det bare personer under 18 år som av politiet kan pålegges plikt 
til oppmøte ved innkalling til samtaler. Personer over 18 har ikke plikt 
til å møte hos politiet for en bekymringssamtale. De kan inviteres til en 
bekymringssamtale, men da på frivillig grunnlag. Samtaler med myn- 
dige personer omtales iblant som «avklaringssamtale», forholdet mellom 
de to samtaleformene kommer vi tilbake til nedenfor. 

Politiets begrensede muligheter for tvangsbruk overfor de over 18 
utgjør som vi skal se i dette kapittelet en utfordring i bekymringsarbeidet. 
På den annen side kan tvangsbruk svekke selve formålet med samtalen, 
som er å skape grunnlag for dialog og endring knyttet til kriminalitet hos 
de som blir innkalt til slike samtaler. I politiets egen omtale av veilederen 
vektlegges dialog og tillit med sikte på forebygging av kriminalitet, mer 
enn kontrollerende tiltak. Bekymringssamtalen skal bidra til endring for 
de som inviteres inn i samtalen og er et verktøy for «å løse konflikt og 
for å skape forståelse og tillit». Samtalen sees som en mulighet til å skape 
en «felles arena» for å utvikle endringer i en positiv retning for dem som 
innkalles (Politidirektoratet, 2011). Dette innebærer at politiet og den 
enkelte tjenesteperson selv må ha stor personlig kapasitet til å håndtere de 
mellommenneskelige utfordringer de står overfor når de de møter indivi- 
der i vanskelige livssituasjoner. 

Det understrekes derfor i veilederen at bekymringssamtalen kan være 
vanskelig, med hensyn til dens innhold — hva sakene gjelder - og hva som 
er mulig å oppnå gjennom samtalen. Personen som innkalles til samtaler 
står i kan stå i komplekse og sammensatte utfordringer. En positiv end- 
ring kan kreve et samarbeid med andre aktører, som skole, Nav, personer 
i lokalsamfunnet eller i individets nettverk. Omfanget og kompleksite- 
ten i sakene kan føre til at tiltakene som må iverksettes, strekker seg ut 
over de virkemidlene politiet selv rår over. Samtidig understreker veile- 
deren at politiet har en avgrenset rolle og ikke skal gå inn på andre etaters 
domene. Sagt på en annen måte: Politiet skal ikke være sosialarbeidere 
eller psykologer, selv om de bruker samtalen som verktøy. 

Etablering av tillit framheves imidlertid som helt sentralt for at 
bekymringssamtalen skal lykkes i henhold til hensikten. Samtidig blir 
det anerkjent at det kan vere utfordrende for akkurat politiet a skape 
slik tillit. Dette henger naturligvis sammen med at politiet også driver 
kontroll. Politiet er en myndighet som kan gripe direkte inn i den enkel- 
tes liv og begrense den enkeltes frihet. Bekymringssamtalen er dessuten 
ment å gi politiet informasjon om enkeltpersonen, og opplysningene fra 
bekymringssamtalen kan benyttes som etterretningsinformasjon som 
kan ramme både personen selv og personer i hans eller hennes nettverk. 
I ytterste konsekvens kan samtalen føre til straffeforfølgelse, selv om dette 
ikke er hensikten i utgangspunktet. Pa den andre siden har bekymrings- 
samtalen også til hensikt å bidra med nødvendig hjelp til en eventuelt 
vanskelig situasjon, for eksempel knyttet til jobb og utdanning, bolig eller 
konflikter de er involvert i. 

De bekymringsarbeiderne i politiet som vi snakket med skulle altså 
skape en konkret arena for dialog og tillit, i sin tur for å realisere en kom- 
pleks og til tider motsetningsfylt agenda. Dette kapittelet utforsker mot- 
setninger og dilemmaer som oppsto, og hvordan bekymringsarbeiderne 
søkte å løse disse utfordringene. 


Et mangfoldig verktøy 


Bekymringssamtalen er veldig viktig for politiet. Isolert sett. Det er vårt store 
virkemiddel. Det er grunnlaget vårt for å oppnå kontakt og bli kjent med folk 
og tilby dem det vi kan gjøre og få også en god vurdering av dem og kanskje 
også kunne si at «vet du hva, vi er ikke bekymra for deg etter å ha snakket 
med deg». Så det er et verktøy for å kunne gjøre riktige ting framover, og hvor 
vi ikke kaster bort tida på å jobbe med folk vi ikke skal jobbe med og plage 
dem. Men også kunne sette inn riktige metoder på de sakene vi jobber med. 
(Radikaliseringskoordinator) 


Samtaleverktøyet var hyppig i bruk i bekymringsarbeidet vi studerte i 
politidistriktene.** Det ble brukt av alle radikaliseringskontaktene og ble 


40 Det eksakte omfanget av samtaler der bekymringen er radikalisering og/eller voldelig ekstre- 
misme er imidlertid uklart. Ifølge Politidirektoratet (personlig kommunikasjon, desember 2018) 
var det per august holdt 2268 bekymringssamtaler med ungdom i 2018. Hvor mange av disse 
som dreide seg om radikalisering/ekstremisme er ikke registrert. Samtaler med voksne med 

etter hva vi kunne observere vurdert i et stort antall av bekymrings- 
sakene som kom pa bordet. Bekymringsarbeideren vi har sitert ovenfor 
sitter i en ledende stilling. Som vi ser beskrev hun bekymringssamtalen 
som «vårt store virkemiddel». I sitatet refererte hun også noen av effek- 
tene politiet håpet verktøyet skulle ha: «få kontakt», «bli kjent», «god vur- 
dering», «ikke bekymra etter å ha snakket med deg», «gjøre riktige ting», 
«ikke kaste bort tida» og «ikke plage folk». Slik bekymringssamtalen ble 
brukt i politiet hadde den sammensatte og varierte formål, som også var 
forskjellige fra sak til sak. Hvordan bekymringsarbeiderne snakket om 
disse formålene er det første vi skal ta for oss.” 


Etterretning og forebygging 


Som bekymringsarbeideren vi siterte ovenfor var inne på, var en sentral 
hensikt med bekymringssamtalen å skaffe til veie informasjon. Denne 
informasjonen skulle bidra til politiets grunnlag for å vurdere risikoen 
for at den innkalte personen var i en radikaliseringsprosess, var tilknyttet 
et ekstremistisk miljø eller kunne tenkes å utføre ekstremistisk vold. Sånn 
sett kan man si at selv om bekymringssamtalen ofte omtales som - og 
opprinnelig ble utviklet som - et verktøy eller en metode for forebygging, 
var det etterretning som ofte sto i sentrum i sakene vi fikk informasjon 
om.* Med etterretning menes systematisk innsamlet, analysert og vur- 
dert informasjon, som skulle brukes til beslutningsstøtte på strategisk, 
operasjonelt og taktisk nivå (Politidirektoratet, 2014). 

At etterretning får en såpass stor plass, kan være noe av bakgrunnen 
for at Politidirektoratet utviklet en variant av bekymringssamtalen kalt 
«avklaringssamtale»*, spesielt til bruk i saker der det er bekymring for 


denne bekymringen som bakgrunn hadde POD ingen overordnet oversikt over. Ved ny kontakt 
januar 2023 får vi opplyst at POD heller ikke lenger fører sentral oversikt over bekymringssam- 
taler generelt. 

41 Ettersom vi ikke fikk anledning til å observere bekymringssamtaler, må vi basere vår beskrivelse 
og analyse på bekymringsarbeidernes framstillinger av egne samtaler. 

42 Deter naturlig å se dette i sammenheng med at Etterretningsdoktrinen (Politidirektoratet, 2014) 
ble innført i 2014 og på mange måter innebar et paradigmeskifte i politiets tenkning. 

43 En mal for slike samtaler var forfattet av POD og sirkulert i politiet. Denne malen er, i motset- 
ning til veilederen for bekymringssamtalen, et internt og upublisert notat. Vi har fått innsyn i 
denne malen fra POD. 

radikalisering og/eller voldelig ekstremisme. Avklaringssamtalen er basert 
på bekymringssamtalen, men tar opp spørsmål knyttet til radikalisering 
og voldelig ekstremisme spesifikt. Hovedhensikten med avklaringssam- 
talen, er ifølge et notat fra Politidirektoratet, er «å avklare bekymringer 
knyttet til en persons uttalelser/holdninger og eventuell deltagelse knyttet 
til ekstreme miljøer», og avgjøre om det trengs ytterligere tiltak i saken. 
En ordinær bekymringssamtale kan være ett av de oppfølgende tiltakene 
dersom bekymringen vedvarer etter en avklaringssamtale. 

Forskjellen mellom avklaringssamtaler og bekymringssamtaler fram- 
sto imidlertid ikke spesielt klar for bekymringsarbeiderne vi snakket 
med. Så vidt vi kunne registrere ble begrepene brukt om hverandre både 
i intervjuene og diskusjonene vi observerte. På direkte spørsmål om for- 
skjellen refererte noen til det Politidirektoratet skriver i malen sin; at 
avklaringssamtalen skal komme før en eventuell bekymringssamtale, 
med etterretning, i betydningen innhenting av informasjon, som formål. 
Andre vektla at avklaringssamtalen var mer spesifikt rettet mot radikali- 
sering og voldelig ekstremisme: 


Avklaringssamtalen er vel en bekymrings... tatt utgangspunkt i bekymrings- 
samtalen, men den har blitt spissa mer mot akkurat det der med radikalisering 
og ekstremisme. Sånn at den ... det luker jo bort noen av de litt mer generelle 
tingene som ligger i bekymringssamtalen, men spisser seg mye mer da. Også 
gjennomfører jeg begge deler, og da blander det seg litt for meg innimellom. 
Så det er nok litt i det også at noen av de samtalene jeg har, kanskje ligner mer 
på en bekymringssamtale, og noen er mer spissa avklaringssamtaler. Så helt 
ubevisst, så er det kanskje der jeg selv blander også når jeg bruker de begrepene. 


Andre mente forskjellen på de to samtalene var aldersgruppene de ble 
brukt på: 


Jeg har valgt å bruke «avklaringssamtale» på voksne for å avklare en bekym- 
ring. Mens en bekymring for en ungdom er jo mer sånn «jeg er bekymret for 
utviklingen din» og benytter meg da av det ungdomsforebyggende arbeidet og 
prinsippene der.“ 


44 Denne distinksjonen ble også understreket av Christian Stoutland i Politidirektoratet da vi var i 
kontakt med ham i desember 2018. Stoutland skriver i en e-post til oss: «Når det gjelder voksne 
over 18 år blir det ikke riktig å bruke begrepet bekymringssamtale, ettersom bekymringssamtale 
er en lovregulert samtalemetodikk brukt ovenfor unge under 18 år. POD vil framover tydelig- 
gjøre dette. Når det gjelder forebyggende samtaler med voksne over 18 år, hvor bekymringen 
dreier seg om radikalisering, brukes begrepet ‘avklaringssamtale’» I ny kontakt med Stoutland 


120 


BEKYMRINGSSAMTALEN 


«Det ungdomsforebyggende arbeidet og prinsippene der» egnet seg ifolge 
denne bekymringsarbeideren bare delvis for samtaler med voksne det var 
knyttet bekymring til. Den originale bekymringssamtalen bar ifolge ham 
preg av å være en voksens samtale med en yngre person, det vil si en form 
for paternalistisk omsorg som sjelden fungerer for å skape dialog i møter 
mellom voksne. 

Som nevnt, og som bekymringsarbeideren over beskriver: For de fleste 
var nok ikke forskjellen mellom avklaringssamtaler og bekymringssam- 
taler veldig klar. Trolig var dette skillet heller ikke spesielt avgjørende for 
når, med hvem, hvordan og hvorfor bekymringsarbeiderne gjennomførte 
samtaler. Det faktum at Politidirektoratet så behov for å lage både en ny 
kategori av samtale og en ny mal skreddersydd for dette bekymringsar- 
beidet, kan etter vår mening likevel gi en pekepinn om at det fulgte visse 
utfordringer med å gjøre ungdomsforebyggingens bekymringssamtale til 
et hovedverktøy i dette feltet. 

I det følgende vil vi for enkelhets skyld referere til samtaler som ble 
avholdt av politiets radikaliseringskontakter i bekymringssaker som 
«bekymringssamtaler», uavhengig av i hvilken av Politidirektoratets 
kategorier de strengt tatt hører hjemme. Vi anser dette som rimelig fordi 
bekymringsarbeiderne selv generelt ikke opererte med noe klart skille 
mellom disse kategoriene.” 


Troverdig eller ikke? 


Enten den ble kalt bekymrings- eller avklaringssamtale, var samtalen 
sjelden politiets eneste informasjonskilde. I de aller fleste tilfeller så det 


i september 2022, kom det fram at begrepene stadig brukes om hverandre. Vi bruker derfor 
«bekymringssamtale» i dette kapittelet, selv om flere av samtalene informantene refererer til 
strengt tatt var avklaringssamtaler. 

45 Som nevnt i forrige fotnote ser distinksjonen mellom bekymringssamtalen og avklaringssam- 
talen ut til å ha blitt klarere og mer betydningsfull for POD de siste årene. Observasjoner gjort 
etter at vi avsluttet datainnsamlingen i politiet i mars 2017 kan dessuten tyde på at forskjellen 
mellom disse har fått mer oppmerksomhet og blir tillagt større vekt også blant radikaliserings- 
kontaktene og i resten av bekymringsfeltet. Forskjellen på bekymringssamtale og avklarings- 
samtale når de avholdes av lokalt politi blir for eksempel diskutert i en fotnote i evalueringen av 
terroren i Bærum (Politiets sikkerhetstjeneste, 2020). PST bruker bekymringssamtale om sine 
samtaler med mulige ekstremister. 

ut til å ha vært gjort til dels omfattende etterretningsarbeid på forhånd. 
Samtalen var imidlertid en unik kilde til informasjon fra bekymringsper- 
sonens ståsted. I malen for avklaringssamtaler anbefales det at man lar 
bekymringspersonen «fortelle sin versjon» uten at den som holder samta- 
len går i detaljer om hva som ligger bak invitasjonen til samtale. 

Slik bekymringsarbeiderne beskrev den, dreide bekymringssamtalen 
seg altså et stykke på vei om å få belyst ulike spørsmål, ikke minst få 
informasjon som kom fra bekymringspersonens perspektiv og fram- 
stilling. Men samtalen så også ut til å bli betraktet som en vel så viktig 
kilde til informasjon om personens troverdighet, en sentral ramme for 
vurdering av bekymringen, slik vi diskuterte i kapittel 6. En bekymrings- 
arbeider fortalte for eksempel om en samtale hun hadde hatt med en vok- 
sen mann. Bekymringsmeldingen om denne personen var lite konkret. 
Den hadde kommet anonymt fra en person som mente mannen hadde 
ekstreme holdninger, som særlig kom til uttrykk i et «strengt kvinnesyn». 
I samtalen fortalte mannen ting om seg selv og familien som overhodet 
ikke passet med en slik karakteristikk, etter radikaliseringskontaktens 
skjønn. 


Informant: Så bekymringen ble jo borte med en gang, sånn at han hadde jo 
verken noe trangt kvinnesyn eller noen ønsker [om å bli frem- 
medkriger] eller noe ... Det var ikke noe ekstremisme. Så man 
kunne da konkludere at her var det ikke noe å være bekymret for. 
Så jeg snakket jo med han og hadde den samtalen, den varte i 
cirka to timer, og jeg synes det kom bare fine ting ut av den samta- 
len med han. Så jeg klarte ikke helt å forstå hva den melderen har 
vært bekymret for. 

Intervjuer: Vurderte du om han satt og ga et helt falskt bilde av seg selv? 

Informant: Nei, det gjorde jeg ikke. Det gjorde jeg ikke, fordi at ... Jeg skal 
ikke påstå at jeg er menneskekjenner, men jeg - igjen - dette med 
erfaring med å ha hatt med så mange forskjellige type folk, med 
deres bakgrunn, deres livssituasjon. Så klarer jeg å se, eller få en 
følelse, av at «hvem er det som gjør seg til nå» og «hvem er det 
som bare har en fasade og er egentlig et helt annet menneske bak». 
Men jeg følte at han var oppriktig og ærlig i det han sa. 


Via sitt erfarne blikk mente denne bekymringsarbeideren at hun i de 
fleste tilfeller kunne gjenkjenne oppriktighet og avsløre uoppriktighet via 
en samtale ansikt til ansikt, og sånn gi en god vurdering av kvaliteten på 

informasjonen samtalen brakte fram, bade faktiske omstendigheter og 
samtalepersonens moralske egenskaper. Samtalen var dermed tilstrekke- 
lig til a «ta ned» bekymringen og legge saken vekk for godt. I andre saker 
kunne samtalen bidra til 4 ta opp bekymringen eller ikke endre den. 

Med tanke på avklaring var altså andre mulige utfall av en samtale 
at bekymringen vedvarte eller ble «tatt opp». Førstnevnte inntraff gjerne 
når informasjonen som kom fram var tvetydig eller det var tvil om tro- 
verdigheten til personen. En annen bekymringsarbeider forklarte dette 
om hvorfor han ikke opplevde bekymringen som avklart etter en samtale 
han hadde hatt. 


Jeg skrev i min konklusjon... Jeg skrev jo ned alt det han sier og at det virker tro- 
verdig. Og det stemmer opp mot de undersøkelsene jeg gjør, så stemmer alt han 
sier. Og det virker som han liksom har fått bort narkotikaproblemet sitt, og at han 
på en måte har fått til veldig mye, at det ser veldig positivt ut. Men så kommer på 
en mate det siste lille avsnittet i konklusjonen min var at ... Jeg har en veldig ... 
allikevel ... på en måte ... en dårlig følelse. Det er noe som ikke er avklart her, og 
jeg kan ikke gå god for at han er ... Jeg kan ikke frikjenne han. [...] Forklaringen 
hans ble veldig polert. Han dro på en måte ting litt opp igjen, litt ved overflaten 
når jeg prøvde å gå litt dypere i han. Så detaljer ... han holdt seg langt på vei unna 
detaljer i samtalen. Det ble en sånn strømlinjeform av forklaring. 


Begge disse eksemplene illustrerer at bekymringssamtalen som etterret- 
ningsverktøy handler mye om å gjøre vurderinger av personens trover- 
dighet, kanskje enda mer enn å innhente konkrete opplysninger. Man 
søkte å skape tillit, ikke bare hos bekymringspersonen vis-a-vis politiet, 
men også motsatt vei. I denne operasjonen var den viktigste ressursen 
det intuitive og erfaringsbaserte bekymringsblikket vi diskuterte i forrige 
kapittel. Møtet ansikt til ansikt ble ansett å gi blikket større spillerom. 
Dette forutsatte imidlertid at samtalen var preget av gjensidig tillit og 
dialog, som vi vil komme tilbake til nedenfor. En mislykket samtale ville 
svekke bekymringsarbeiderens vurdering av bekymringen, enten denne 
ble «tatt opp» eller «ned». 


Korrigering og avskrekking 


Foruten informasjonsinnhenting, kunne bekymringssamtalen ha til hen- 
sikt å fungere som en advarsel eller et signal om at «politiet følger med», 

i den hensikt å korrigere atferd. En radikaliseringskontakt sa dette om 
sin kontakt med en mindreårig som var anmeldt for gjentatte trusler mot 
politiske motstandere: 

Første samtalen var på en måte å si at «Her er jeg. Jeg jobber på forebyggende 


avdeling. Jeg er her egentlig for å hjelpe deg, men jeg vil også si ... Som politi- 
mann så må jeg si at det du gjør nå er faktisk straffbart». 


Et annet eksempel var en bekymringssamtale med en «godt voksen» 
mann som hadde framsatt drapstrusler mot en kjent politiker på nett. 
En liten gruppe fra politiet oppsøkte mannen hjemme uten forvarsel. De 
avklarte raskt at mannen verken hadde intensjon om eller kapasitet til å 
utføre vold. Bekymringen ble sånn sett «tatt ned» nærmest umiddelbart. 
I samtalen som fulgte fokuserte den ansvarlige bekymringsarbeideren på 
å få mannen til å tenke annerledes om det mannen selv oppfattet som et 
ubetenksomt, men uskyldig utbrudd av frustrasjon: 


Så det var i hvert fall en samtale hvor vi snakket lenge da, om det å uttrykke 
seg på sosiale medier. Og hvor han fikk ta og føle på at dette fikk faktisk konse- 
kvenser umiddelbart etter at han hadde gjort det. Vi var hjemme hos han dagen 
etter at posten var, og det har også en effekt. At det skjer noe umiddelbart. Og 
siden har vi ikke hørt noen ting fra han. På hans sosiale medier så er det ganske 
ryddig nå. 


I disse eksemplene hadde «advarselen» tilsynelatende umiddelbar effekt. 
I andre tilfeller trengtes det mer innsats, og flere tiltak. En bekymringsar- 
beider fortalte for eksempel om en bekymringssamtale han holdt med en 
ung voksen som var blitt rekruttert til en ekstrem gruppe. 


Jeg er jo litt optimistisk og kanskje litt naiv av type, så jeg så jo for meg at her 
har jeg muligheten til å redde en person som er på vei feil vei. Det var innstil- 
lingen min. Svært sjelden jeg går inn i noe med en sånn «det her er ikke noe 
vits, men jeg får bare gjøre det». Det vet jeg noen gjør, men den holdningen har 
jeg sjelden. Sånn at jeg var optimistisk, men jeg fikk ganske fort en følelse av at 
dette her, det her står ganske på stedet hvil. Han svarer ikke, han vil ikke prate, 
jeg får ikke noe ut av han. Så da blir man jo litt skuffa. Man tar det kanskje litt 
personlig, at, kan du ikke bare ta til fornuft, hva kan jeg gjøre? Du blir litt sånn 
fortvila. For vi sitter jo på en følelse at vi har svaret. Men jeg forstår jo at han på 
sitt vis sitter med samme syn. At han har svaret og at vi tar feil. 


I dette tilfellet var hensikten med samtalen ikke så mye å avklare bekym- 
ringen; politiet satt med informasjon som levnet liten tvil om at denne 

mannen var tilknyttet et ekstremt miljø. Samtalen ble snarere avholdt 
som et forsøk på å avskrekke og «for å redde en person som er på feil vei», 
hensikter som altså lå tett opp på den opprinnelige bekymringssamtalen 
for ungdom, selv om det her var snakk om en voksen. Dette prosjektet 
mislyktes dog i denne saken, bekymringsarbeideren opplevde ikke at han 
nådde inn til den unge mannen. Han hadde likevel ikke gitt opp samtalen 
som et verktøy for å korrigere holdninger og atferd. 

Jeg har jo fortsatt en sånn naiv og positiv holdning til at hvis man gjør det der 

nok ganger, sar inn en tvil“ tusen ganger, så kan man na fram. Men man må 

bare henge på. [...] Her skulle man gjerne tatt en ny samtale uka etter. Og så 


uka etter. Helt til han ikke gadd mer. Og så prøvd å få han inn igjen, for å vise 
at vi bryr oss vi og. 


I dette tilfellet er ikke én bekymringssamtale nok til å «snu» en negativ 
utvikling. For å oppnå det, ser radikaliseringskontakten for seg at gjen- 
tatte samtaler må til, såkalte oppfølgingssamtaler. Og selv ikke da ville 
effekten nødvendigvis bli oppnådd, men man «sår en tvil», i betydningen 
gir personen en alternativ måte å tenke på, som han eller hun kan få nytte 
av seinere. Dette eksempelet illustrerer dessuten godt hvordan omsorg og 
kontroll kom sammen - eller var tenkt å komme sammen - i bekymrings- 
arbeidet. Omsorgsfulle effekter («vise at vi bryr oss», «redde») var tenkt 
framkalt via en maktutøvelse: nemlig å kalle inn til mer eller mindre 
uønskede samtaler ukentlig «til han ikke gadd mer» - og så enda litt til. 
Det er også interessant at bekymringsarbeideren betoner noen bestemte 
sider ved seg selv som han mener former og motiverer valg han gjør i sitt 
bekymringsarbeid: «optimistisk», «positiv» og «kanskje litt naiv». Det er 
«myke» og presumptivt empatiske egenskaper og verdier som vektlegges, 
framfor mer typiske «harde» polititilnærminger. Samtidig er agendaen 
bekymringsarbeideren beskriver til dels autoritær: Han vil at bekym- 
ringspersonen «skal ta til fornuft», det vil si innordne seg det som anses 
som godt og riktig i et uspesifisert «vi» som bekymringsarbeideren iden- 
tifiserer seg med («vi sitter jo på en følelse at vi har svaret»). 


46 Uttrykket radikaliseringskontakten her bruker - «å så inn en tvil» - forekommer også i 
Politidirektoratets retningslinjer for avklaringssamtalen. 

Samtalen som kanal for tilbud om hjelp 


I eksempelet ovenfor refererer informanten også til en tredje ønsket effekt 
av (gjentatte) samtaler, i tillegg til etterretning og avskrekking: at poli- 
tiet får «vist at de bryr seg» og kanskje til og med får «redde en per- 
son som er på vei feil vei», tross motvilje fra personen som kalles inn. 
Bekymringssamtalen skulle også brukes til å kartlegge et eventuelt hjel- 
pebehov hos personen det var bekymring for, og iblant til å gi et tilbud 
om hjelp. 

I noen tilfeller ble oppfølgende (bekymrings)samtaler et tiltak i seg 
selv. En radikaliseringskontakt hadde for eksempel fem-seks samtaler 
med en ung mann som var i en sårbar livssituasjon og hadde blitt obser- 
vert i selskap med kjente ekstremister. I denne saken ble det oppsummert 
av det tverretatlige teamet som jobbet med saken at oppfølging i form av 
samtaler med politiet hadde hjulpet den unge mannen. 


[Ansvarlig i kommunen] ga tilbakemelding til meg at jeg hadde funnet en fin 
balanse mellom å være voksen streng og samtidig lojal mot han og kameratslig 
nok da. Så det hadde fungert bra. Og bekymringen ble tatt ned. 


Den fine balansen bekymringsarbeideren her snakker om kan også 
uttrykkes i våre termer: som en balanse mellom kontroll («voksen streng») 
og omsorg («lojal», «kameratslig»). Dette er dessuten ett av mange eksem- 
pler i materialet på at bekymringssamtalen ble et brohode mellom poli- 
tiarbeid og sosialt arbeid. Med utgangspunkt i den første samtalen, som 
hadde sterkt innslag av etterretning i den forstand at hovedhensikten var 
å avklare bekymringen, ble det etablert en relasjon som satte radikalise- 
ringskontakten i stand til å bistå personen det var bekymring for på en 
rekke ulike måter, som i siste instans tok sikte på å forebygge en videre 
utvikling i ekstrem retning. Her var det som sagt snakk om samtaler med 
en ung person. I et annet eksempel ble en radikaliseringskontakt satt inn 
som en slags mentor overfor en godt voksen mann, hvis ekstreme hold- 
ninger var registrert av Politiets sikkerhetstjeneste. I denne rollen bidro 
radikaliseringskontakten direkte til at mannen fikk «orden på livet sitt» 
med tanke på arbeid, bolig og nettverk. Tanken, ifølge bekymringsar- 
beiderens leder, var at en «enter-prosess» vis-å-vis samfunnet ville ha en 
«normalisering av holdninger» som tilleggseffekt. 

Vi sa altså eksempler pa at politifolk selv gikk inn og langt på vei fun- 
gerte som sosialarbeidere. Det ser imidlertid ut til å være vanligere at 
politiet kartla hjelpebehov i bekymringssamtalen, koblet på det de så som 
relevante instanser (for eksempel Nav, SLT-koordinator, psykisk helse- 
vern eller barnevern), og deretter eventuelt inntok en koordinatorrolle i 
samarbeidet mellom ulike instanser. Bekymringssamtalen var med andre 
ord ikke bare en arena for å skape dialog og tillit der og da, men kunne 
også bidra til dialog og samarbeid med andre instanser og en omfattende 
innsats fra mange instanser som varte over tid. 

Bekymringsarbeiderne uttrykte ofte at deres fremste mål var «å 
hjelpe», i betydningen «hindre folk i å bli ekstremister», og at kartlegging 
av behov og tilbud om hjelp derfor var et hovedmål med bekymringssam- 
talen. Vi ser imidlertid også at byggingen av relasjoner og tilbud om hjelp 
iblant ble beskrevet som midler for å få folk til å åpne seg og gi politiet 
informasjon de trengte — ikke bare om den aktuelle personen, men også 
om miljøer, andre ekstremister og annet som kunne komme til nytte for 
politiet: 

Skal vi kalle inn til samtale, eller ikke? Hva gjør det? Vil det, har vi mulighet her 

til å så et lite frø av tvil til å si «Okei, men hvis du vil ut av dette miljøet, hvis 

du vil snakke med noen, så ringer du meg ikke sant? Jeg er her for deg. Hvis du 

trenger hjelp i forhold til noe med bolig, jobb, helse, noe med familien din, ett 

eller annet, så har jeg masse kontakter. Jeg kan hjelpe deg. Jeg kan sette deg i 

kontakt med riktige personer. Jeg kan bringe den informasjonen videre hvis du 

vil det eller be folk ringe deg hvis du trenger oppfølging eller hjelp ikke sant?». 

Så jeg tenker det, det er liksom det viktigste vi gjør i de samtalene. [...] For noen 

kommer jo med en enorm skepsis og tenker at «Nå skal politiet bare prøve å 

omvende meg eller pumpe meg for informasjon. Det er eneste grunnen til at jeg 

er her. Jeg er superskeptisk, jeg sier ingenting». Og så når vi begynner å avrunde 

så «Åja, okei. Så de er litt på tilbudssiden også ja. De vil egentlig, kanskje de vil 

meg vel og. Ja, det var ikke så gæernt allikevel og ... Jo, okei, kanskje vi kan ta en 

prat senere. Ja, ja, det er greit. Du kan godt ringe meg og ... ja». 


Via en bekymringssamtale kunne man tilby bistand til å komme ut av et 
ekstremistisk miljø og hjelpe til med bolig, jobb og helse via kontakt med 
«riktige personer». Om timingen ikke var riktig, det vil si om bekym- 
ringspersonen ikke var mottakelig for slik hjelp på dette tidspunktet, 
kunne bekymringssamtalen brukes til å gjøre personen oppmerksom på 
at slik hjelp ville være tilgjengelig om vedkommende endret oppfatning 

seinere («sa et lite fro»). Velferdsstatens ressurser kunne slik sett brukes 
som middel for å få en person på «tilbudssida» med tanke pa informasjon 
som politiet var ute etter, og omsorgen for enkeltmennesket ble slik et 
middel for kontroll. Dette sitatet kan sies å belyse både potensialet og det 
problematiske i at omsorg og kontroll er så tett sammenvevd, ikke bare i 
bekymringssamtalen, men i bekymringsfeltet generelt. 


Bekymringssamtalen i spenningen mellom tillit, 
dialog og kontroll 


Det blir jo på en måte sånn relasjonsbygging da. Du får den personen til å på 
en måte ha litt tiltro til deg. At du er veldig klar på at du er politimann og sånne 
type ting, men at han får et slags, ja ... Altså, hvis jeg skal på en måte ha en opp- 
følging av de her, så må jo det til. Ja. At jeg på en måte er ... At de får tiltro til 
meg da. (Bekymringsarbeider i politiet) 


Slik vi var inne på i innledningen til dette kapittelet, er dialog en av de 
sentrale ideene bak bekymringssamtalen som verktøy. Dialog forutsetter 
tillit mellom partene, noe som fikk betydning for hvordan samtalen ble 
gjennomført. Bekymringssamtalen er en form for relasjonsbygging, sier 
bekymringsarbeideren vi siterer ovenfor. Tillit, dialog og «relasjon» ble 
ofte beskrevet som essensielle instrumenter for å oppnå alle formålene 
vi diskuterer ovenfor: å skaffe til veie troverdig informasjon, å korrigere 
atferd og å kartlegge hjelpebehov og tilby hjelp. 

Samtidig skulle bekymringssamtalen utføres av politiet, som tross alt 
er den delen av statens maktapparat som har voldsmonopol og er port- 
vakt til straffeapparatet. En samtale med politiet er ingen bagatell for folk 
flest. Tvert imot er det rimelig å tenke seg at kontakt med politiet er noe 
de fleste av oss vil unngå om vi kan, og at et initiativ til dialog fra politiet 
vil oppleves ubehagelig, kanskje til og med skremmende. 

Bekymringsarbeiderne må slik sett bruke et omfattende skjønn med 
hensyn til hva de kan gå videre med og hva de informerer om til den 
som deltar i en bekymringssamtale. Dette skjønnet vil være avgjø- 
rende for etableringen av tilliten og dermed også for hvor godt bekym- 
ringssamtalen kan fungere. Bekymringsarbeiderne hadde dermed ofte 
krevende vilkår for å oppnå og vedlikeholde tillit. Betydningen av og 

utfordringer knyttet til tillit, dialog og relasjon ble tematisert pa flere 
mater. I det folgende vil vi ta for oss noen sentrale temaer som ofte 
dukket opp. 


«Inngang» 


Et begrep som ofte ble brukt i konteksten tillit og dialog, var «inngang». 
«Inngang» er ifolge Finstad (personlig kommunikasjon) helt vanlig og 
generell politisjargong som brukes i svært mange sammenhenger, og ikke 
bare i dette feltet. I vårt materiale dukker det altså først og fremst opp 
i forbindelse med bekymringssamtaler. Her ble det brukt i flere betyd- 
ninger, men refererte som regel til ulike ting som hadde med å komme i 
posisjon til å oppnå tillit og få i gang en dialog: å komme inn til personen 
det var snakk om, for å si det på en annen måte. 

Én betydning av inngang handlet om det å komme inn i samme rom, 
det vil si å motivere personen til å møte til samtale i det hele tatt. Dette 
var, som vi tidligere har vært inne på, særlig aktuelt for voksne, som i 
motsetning til mindreårige ikke kan pålegges å stille til samtale. Å skape 
motivasjon var dermed avgjørende for i det hele tatt å kunne ta samtale- 
verktøyet i bruk: 


Den er jo sånn objektivt sett, så er jo [bekymringssamtalen] å anse som vikti- 
gere for de under 18, nettopp fordi at vi kan pålegge dem å komme. Det kan vi 
ikke med de over 18. Men samtidig så er jo vi politifolk, vi tenker kreativt. Og 
det er ikke ulovlig å ta kontakt og si at «hei, jeg har lyst å prate med deg», og så 
får du et nei. Så veldig mange av de samtalene vi gjennomfører, er jo basert på 
frivillighet og at folk faktisk ikke har noe imot å ta en prat med oss. 


«Vi er politifolk, vi tenker kreativt», fastslår denne bekymringsarbeide- 
ren. Vi leser «kreativt» her som et annet ord for det vi kaller nedenfra. 
I mangel på lovhjemler må politifolkene bruke ressurser som for eksempel 
skjønn, intuisjon, sjarm, tillit og list, i bestrebelsen på å vekke interesse 
og overbevise personen om samtalens «ufarlighet» og motivere dem til 
å komme frivillig. Igjen er det imidlertid grunn til å minne om politiets 
voldsmonopol og portvaktrolle, og reflektere over hvilken betydning det 
har for bekymringspersonenes egen opplevelse av «frivilligheten» i å stille 
når politiet inviterer til samtale. En radikaliseringskontakt ga følgende 

eksempel pa hvordan han gikk fram for 4 motivere en voksen mann til a 
komme frivillig til samtale: 


Der tok jeg bare en «Vi har lyst til å prate med deg, vi har ikke mulighet til å si 
hva det gjelder pa telefon, men ...». Og da kom han. Altså ... ja, jeg sa veldig 
lite om den uroen eller bekymringen i telefonen. [...] Så jeg tror nok han var litt 
nysgjerrig også, når han kom, hva det gjaldt. 


Denne metoden, å pirre nysgjerrigheten ved ikke å avsløre for mye, var 
ikke en uvanlig framgangsmåte for å skape motivasjon. Det er imidlertid 
rimelig å spørre seg om «nysgjerrighet» nødvendigvis er den mest dek- 
kende betegnelsen på motivasjonen som oppstår når politiet ber om en 
samtale uten å oppgi grunn. Her kan man også tenke seg at «uro», eller til 
og med «frykt», spiller inn. 

En annen måte å vekke motivasjon på kunne være å overbevise om at 
samtalen - som et forebyggingsverktoy - var ufarlig, og kanskje til og 
med i personens egeninteresse: 


Særlig når vi legger det fram at vi er forebyggere, vi er ute etter å hjelpe, vi 
ønsker ikke å ... [...]. Vi ønsker bare å sørge for at den bekymringa vi har rundt 
voldsbruk, blant annet, blir redusert. Og så skal ikke vi endre meningene dine. 
Vi skal ikke være tankepoliti. 


Understrekingen av at hensikten er å «hjelpe», at holdninger i seg selv 
ikke er et problem og antyde at det å stille til en samtale er det som skal til 
for å slippe videre oppmerksomhet fra politiet, framhever bekymrings- 
samtalens forebyggende karakter, mens etterretningselementet nedtones. 
Omsorg betones, mens kontrollelementet nærmest usynliggjøres. Politiets 
forebyggingsarbeid sidestilles langt på vei med sosialarbeid («vi er fore- 
byggere, vi er ute etter å hjelpe»). Slik motiveres samtalen forsøksvis ved å 
framstille den som «uskyldig», knapt nok som et møte med statens makt- 
apparat i det hele tatt. En slik framstilling av bekymringssamtalen ble 
imidlertid iblant problematisert av politifolk selv, som vi skal se seinere. I 
tillegg nedtones forsøksvis det man rimeligvis kan anta at er en interesse- 
konflikt mellom bekymringsarbeider og bekymringsperson, til fordel for 
en framstilling der disse to partene i bunn og grunn ønsker det samme, 
nemlig minst mulig bekymring. 

Inngang ble også ofte brukt i betydningen «en vei inn i temaet radi- 
kalisering og voldelig ekstremisme», det vil hva som ble presentert som 


130 


BEKYMRINGSSAMTALEN 


foranledning og/eller kontekst for at politiet tok initiativ til en samtale. 
Hva man valgte som inngang i denne betydningen kunne potensielt ha 
stor betydning for hvordan samtalen utviklet seg og hvor vellykket den 
ble. Igjen handlet det om å skape tillit og om å overbevise den som var 
innkalt at det var i hans/hennes interesse å samarbeide. Her beskriver en 
bekymringsarbeider hvor betydningsfullt han opplevde det å velge riktig 
inngang i denne betydningen: 


Det er det vanskelige øyeblikket. Å innlede. Det, det er det vanskeligste med 
bekymringssamtalene som ikke gjelder barn og ungdom. [...] Derfor så pleier 
jeg å si [i saker som gjelder voksne] at «Vi har fått informasjon som gjør oss litt 
urolig, men nå har vi lyst til å prate med deg og så kan det godt hende at vi etter 
den samtalen her ikke er urolig lenger» [...]. Men prøve å bruke det at «Vi har 
hørt noe som gjør oss urolige for hvordan du har det» eller «gjør oss urolig for 
hvordan det skal gå med ...». Altså, prøve å snu det litt da. [...] Ikke starte med 
å si at «Fordi du har gjort sånn og sånn, så ...». [...] Men det er veldig vanskelig. 
Det kan være en kjempetrigger til å enten føle at vi ... Eller, forsterke det der 
fiendebildet eller motsatt. At vi blåser det ene kortet vi har pa en måte ... [...] 
Spiller det ut for tidlig eller, ja. [...] Så det er veldig vanskelig. Det er det punktet 
jeg gruer meg til hver samtale, det her etter den koselige «Har du funnet par- 
keringsplass?» og «Vil du ha noe drikke?» og ... Den koselige starten. Så er det 
alltid vanskelig når du skal på en måte begynne «the defining moment», de tjue 
sekundene der. 


Som radikaliseringskontakten her er inne på, hang utfordringen med 
inngang sammen med noen av særegenhetene ved både disse samtalene 
og bekymringsfeltet i seg selv: Personene var ofte over 18 år. Det forelå 
som regel ikke noe lovbrudd som utløste bekymring, politiet hadde 
ikke «noe på dem». Ofte var bekymringen dessuten vekket av ytringer 
og meninger, gjerne knyttet til religion på en eller annen måte. Mange 
bekymringsarbeidere var opptatt av det prinsipielt problematiske ved 
å innkalle noen til samtale med politiet på en slik bakgrunn (å være 
«tanke-/meningspoliti»). Malen for avklaringssamtalen understreker 
at ideologi og religion ikke skal være tema for samtalen, nettopp for å 
unngå en situasjon der politiet intervenerer i folks meninger. Samtidig 
er det jo sannsynlig at bekymringspersoner likevel opplever at politiet 
blander seg i deres meninger, all den tid de ikke har gjort noe krimi- 
nelt. Flere av bekymringsarbeiderne påpekte at denne spenningen fort 
kunne bli et dårlig utgangspunkt for dialog, og at det hadde potensial 

til a skape eller konsolidere mistillit til staten og demokratiet («forsterke 
fiendebildet»). 


Igjen: For a lykkes med bade informasjonsinnhenting og med 4 kartlegge 
et hjelpebehov var politiet avhengig av at den innkalte personen fikk tillit 
og samarbeidet, ettersom vedkommende ikke hadde noen plikt til, eller 
åpenbar interesse av, å samarbeide med politiet. For å lykkes var det vik- 
tig å presentere en plausibel og tillitvekkende anledning til kontakten, 
en «inngang». I sitatet ser vi at den aktuelle bekymringsarbeideren, i 
likhet med mange andre, løste utfordringen med å vektlegge omsorgs- 
intensjonen («vi er urolige for hvordan du har det»), og ved å antyde at 
personen kunne løse saken raskt hvis han/hun gikk i dialog («vi har lyst 
til å prate med deg og så kan det godt hende at vi etter den samtalen 
her ikke er urolig lenger»). Legg merke til at han opplevde at han måtte 
«spille kortene sine» taktisk og gjennomtenkt i åpningen av samtalen 
(«the defining moment»). Ved feil framgangsmåte, for eksempel å inn- 
lede med en anklage, kunne han risikere å tape tilliten med en gang («en 
kjempetrigger», «forsterke det fiendebildet»), og miste det man måtte ha 
av incitament for samarbeid («blåser det ene kortet vi har»). Dette opp- 
levde han som så avgjørende, og så taktisk krevende, at han gruet seg 
hver gang. Denne opplevelsen antyder at en bekymringssamtale kanskje 
er mindre av en «uskyldig», åpen og likefram sak enn det som iblant blir 
antydet. Snarere framstår forholdet mellom det som ligger åpent og det 
som holdes skjult, med tanke på både hensikter og informasjon, som noe 
delikat som må håndteres strategisk. En annen radikaliseringskontakt 
hadde valgt en noe motsatt håndtering av disse forholdene. Han kalte det 
å «spille med åpne kort»: 


Poenget er å snakke med han og si hva bekymringen er. Og ... Ja, jeg har jo for- 
andret meg litt da. Fordi at i starten ... Eller, jeg begynte jo som etterforsker og 
da holder man kortene litt tett til brystet av naturlige grunner. Og det er liksom 
forventet og det er ingen som reagerer noe særlig pa det. Men hvis ... Jeg har jo 
gjort det noen ganger her også i sånne bekymringssamtaler. Og i og med at de 
er frivillige [...], så er det veldig ... Du starter jævlig ... på en jævlig dårlig måte 
hvis du ikke sier hva bekymringen er, og liksom holder noe tilbake da. Så i det 
siste, ja, det siste året-halvannet, så har jeg vel bare sagt nøyaktig hva jeg jobber 
med og hvorfor [personen] er her og hva jeg er bekymret for. 

Denne bekymringsarbeideren understreket at selv om bekymringssam- 
talen i dette feltet har likhetstrekk med et avhør, i den forstand at infor- 
masjonsinnhenting er en av hensiktene, så er det fortsatt forebygging som 
var rammen, ikke etterforskning, ettersom det ikke forelå noe lovbrudd 
og samtalen til syvende og sist var frivillig. Han opplevde at teknikkene 
han hadde tilegnet seg via annet politiarbeid, spesifikt som etterforsker, 
kom til kort i møte med mennesker han uansett var avhengig av tillit og 
samarbeid fra. Å holde tilbake og være strategisk, slik han hadde lært å 
holde avhør, opplevde han som kontraproduktivt for relasjonen. Derfor 
gikk han over til å kommunisere på måter han mente ga bedre effekt med 
tanke på tillit og dialog; nemlig ved å være åpen og oppriktig om sine 
hensikter. 

Inngang, det vil si veier inn til bekymringspersonen og det man ville 
ha ut av denne, ble som vi har sett betraktet som avgjørende for i det hele 
tatt å ta samtaleverktøyet i bruk. Men tilliten var også avhengig av at sam- 
talen fungerte når den først var i gang. 


Den gode samtalen 


Hvis man skal kjøre en bekymringssamtale sånn som fasiten på den ser ut, slavisk, 

så blir det ikke noe samtale. Da forsvinner dynamikken. (Bekymringsarbeider 

i politiet) 
Begge de to siste eksemplene i forrige avsnitt berører betydningen 
av kommunikasjon for å skape tillit i bekymringssamtalen, og hvor- 
dan riktig kommunikasjon krevde nedenfra-ressurser, som erfaring, 
magefølelse og empati. Dette kom også opp når bekymringsarbeiderne 
snakket om behovet for at samtalen i seg selv skulle fungere. Selv om 
Politidirektoratets maler for samtaleverktøyene også inneholder forslag 
til spørsmål og rekkefølge på temaer, opplevde bekymringsarbeiderne at 
en fungerende samtale krevde noe annet enn en mal. Det viste seg at disse 
dokumentene ble brukt svært lite, og flere av informantene våre hadde 
bare overfladisk kjennskap til innholdet i dem. 

Generelt mente bekymringsarbeiderne at samtalen måtte være fleksi- 
bel og gi stort rom for improvisasjon fra den som holdt den for å kunne 
virke slik den var tenkt. Dette handlet om at sakene og individene som 

kom til samtaler var sveert forskjellige, og at man trengte fleksibilitet for 
å ta høyde for dette. Et viktig aspekt her var at samtalen ble effektiv og 
treffsikker med tanke på hva bekymringen var. For eksempel at man i en 
samtale med en voksen kuttet ut de delene av bekymringssamtalen som 
har mest preg av ungdomsforebygging, eller at man ikke brukte tid på å 
gå inn i spørsmålet om intensjon og kapasitet dersom mangel på sådan 
umiddelbart ble åpenbart, slik vi så et eksempel på ovenfor. 

Men vel så viktig var kanskje det bekymringsarbeideren i sitatet ovenfor 
pekte på, at en tillitsskapende dialog krever en annen dynamikk mellom 
partene enn et intervju eller et avhør. En for stram regi kunne stå i veien 
for den typen interaksjon som skaper gjensidig dialog. Politidirektoratets 
maler var til lite hjelp her. I stedet beskrev bekymringsarbeiderne gjerne 
at de måtte ta i bruk både erfaring og intuisjon, og improvisere på en 
måte som gjorde at de oppnådde det de var ute etter: 


Intervjuer: Sånn som jeg hører deg snakke, så savner du ikke en mer liksom 
fastlagt metode? 

Informant: Nei, jeg gjør ikke det. Fordi at de folka som kommer inn, det er så 
forskjellig. At hvis metoden er fastlagt så vil man skjære bort på 
en måte mye av det - man vil skjære ut en firkant i den personen 
som sitter foran deg, og miste alt det andre. Og da får man på en 
måte mange like firkanter til slutt. Så nei, jeg synes det ... At det 
selvfølgelig på en måte skal være ... At det er en del ting man skal 
ha med, og det må gjøres innenfor visse rammer. Det synes jeg jo. 
Men det bør være vide rammer. Og jeg tenker at man bør ha tillit 
til de personene som gjør de samtalene, sånn at vedkommende får 
ut det som er essensen, det man i utgangspunktet var ute etter. 


Samtalene ble dermed tilpasset både personlige egenskaper, kompetanse, 
styrker og svakheter hos den som holdt samtalen, så vel som behovene 
i den konkrete saken. Oppsummert kan vi slå fast at bekymringsarbei- 
derne i politiet generelt så ut til å stole mer på sin egen evne til å forme 
samtalen etter hensikten, enn de stolte på malene fra Politidirektoratet. 
Tatt i betraktning vekten som ble lagt på tillit og dialog er dette lite over- 
raskende. En stramt strukturert samtale ble sett som å gi mindre rom for 
slikt som bygger tillit og dialog enn en dynamisk og gjensidig interak- 
sjon mellom partene, der bekymringsarbeideren improviserer og bruker 
intuisjon - kort sagt bruker nedenfra-ressurser. 


134 


BEKYMRINGSSAMTALEN 


Bekymringsarbeidernes manglende motivasjon for å ta i bruk malene 
kan også tolkes som en form for motstand mot det Finstad (2018, s. 111- 
114) omtaler som standardisering av politiarbeidet. I tråd med idealet om 
at politiet skal arbeide kunnskapsbasert har man også formulert paradig- 
met om beste praksis, det vil si at man i tillegg til erfaringskunnskap skal 
basere seg på såkalt evidensbasert kunnskap, og på det grunnlaget danne 
modeller for hvordan politiarbeidet bør utføres. Finstad hevder imidlertid 
at politiet har en tendens til å tolke evidens for snevert, og at paradigmet 
beste praksis står i fare for å bli en dekontekstualisert standard som ikke 
gir tilstrekkelig rom for skjønn og balansering av ulike hensyn i møte mel- 
lom politi og publikum. Finstad setter standardisering opp mot systema- 
tikk, som hun mener er det som trengs for å gjøre kvaliteten på arbeidet 
bedre. Bekymringsarbeidernes opplevelse av at samtalemalene ikke var til 
så mye hjelp kan sees i lys av denne motsetningen: I stedet for å bistå dem 
i å gjennomføre best mulig samtaler, ble malene en for generell standard 
som sjelden passet i konkrete samtaler med konkrete personer. 


Hvem skal holde samtalen? 
Legitimitet og dilemmaer 


Vektleggingen på tillit som middel for å oppnå bekymringssamtalens 
hensikter medførte at samtalen, til tross for at den ofte omtales som poli- 
tiets viktigste verktøy, slett ikke alltid ble gjennomført av en politibetjent. 
I intervjuene kom det fram at bekymringssamtaler i noen tilfeller ble satt 
ut til «noen som har en relasjon», det vil si en tillitsperson i bekymrings- 
personens liv. Dette kunne for eksempel være en lærer eller en person 
fra hjelpeapparatet. I slike situasjoner ville politiet instruere og veilede 
tillitspersonen, slik at samtalen fungerte mest mulig etter hensikten. 


[I] andre - mange andre - saker så har jeg også valgt å ikke nødvendigvis 
ha [bekymringssamtalen selv]. Fordi at jeg som politimann kan på en måte 
skremme. Og det kan virke ødeleggende for det videre samarbeidet med den 
personen eller familien. At vi prøver å bruke andre personer som kanskje har, 
eh, en slags tillit i familien da. Om det kanskje er en miljøarbeider som har 
fulgt opp gutten eller jenta før eller at det er en ... Ja, en tiltro-person da. Og sa 
er jeg litt sånn, jeg og de andre i teamet, på utsiden og på en måte gir litt råd og 
veiledning underveis. 


KAPITTEL 7 


Denne politibetjenten tar opp et poeng vi har vært inne på flere gan- 
ger, nemlig at det å være politi kunne være en hemsko for å oppnå tillit. 
Som sitatet illustrerer: I enkelte saker hadde bekymringspersonene vært 
i kontakt med politiet før, i forbindelse med kriminalitet hos dem selv 
eller hos nærstående. Denne kontakten, som ofte var en negativ erfaring 
for bekymringspersonen, kunne stå i veien for tillit og dialog. Men selv 
for de som ikke hadde egen erfaring med politiet, kunne politiet «på en 
måte skremme», som bekymringsarbeideren over uttrykker det, framfor 
å oppnå tillit og fortrolighet og utøve innflytelse. I denne situasjonen var 
det man valgte å bruke ikke-politi til å avholde samtalen. 

Interessant nok ser det ut til at samtalen oftere ble satt ut når bekymrin- 
gen gjaldt aldersgruppa politiet opprinnelig utviklet bekymringssamtalen 
for, de under 18. Vi kjenner ikke til om også ordinære bekymringssam- 
taler ofte settes ut til andre enn politifolk. Dersom slik outsourcing er 
mer vanlig på feltet radikalisering og voldelig ekstremisme, er det interes- 
sant med tanke på at bekymringssamtalen framheves som et viktig poli- 
tiverktøy akkurat på dette feltet. Kanskje viser erfaringene som kommer 
fram i vår undersøkelse at dette bildet er mer sammensatt enn det som 
ofte blir hevdet. 

Et annet spørsmål som reiser seg, er legitimiteten av at for eksempel 
lærere og sosialarbeidere utfører en prosedyre som, tross sin forebyg- 
gingsramme, også er et etterretningsverktøy. At ikke-politi «løper poli- 
tiets ærend» på denne måten kan forstås som et tillitsbrudd og sette 
relasjonen til bekymringspersonen i fare. Det kan også tenkes at praksi- 
sen reiser spørsmål ved juridiske aspekter ved det å sette ut politiarbeid 
til andre instanser. For eksempel: Hvem har egentlig hjemmel til å holde 
slike samtaler? Kan opplysningene som kommer fram i slike samtaler 
fritt deles med andre instanser? Disse spørsmålene, og andre mulig pro- 
blematiske juridiske aspekter ved bekymringsarbeidet, mener vi det bør 
forskes mer på, og da særlig av forskere med juridisk kompetanse. 

Vi har til nå i kapittelet diskutert ulike hensikter, utfordringer 
og løsninger knyttet til bekymringssamtaler, slik de ble forstått og 
beskrevet til oss. Vi har sett at pragmatisme, fleksibilitet og tillit var 
vel så styrende som retningslinjer ovenfra for hvordan samtaler ble 
brukt i bekymringsarbeidet, både med tanke på motivering, innhold, 

gjennomføring og hvem som faktisk holdt samtalen. I tillegg mener vi 
at eksemplene vi har valgt ut illustrerer hvordan motsetningene som 
preger hele bekymringsfeltet skaper dilemmaer når politiet tar i bruk 
sitt presumptivt viktigste verktøy. Dette vil vi komme tilbake til i kon- 
klusjonen på kapittelet. I det neste avsnittet skal vi se at slike og andre 
spenninger også til en viss grad preget bekymringsarbeidernes egne 
opplevelser av samtalen. 


Kritikk og skepsis mot bekymringssamtalen 


Selv om alle radikaliseringskontaktene vi snakket med som nevnt brukte 
bekymringssamtalen som verktøy, møtte vi også på en del skepsis og kri- 
tikk mot metoden. Delvis rettet kritikken seg mot innholdet i standardi- 
seringen ovenfra, det vil si Politidirektoratets føringer og retningslinjer. 
I ett av distriktene hadde man utviklet en helt ny mal for samtale, som de 
kalte «oppklaringssamtale». Denne malen bygde på bekymringssamtalen 
og avklaringssamtalen, men inkluderte også elementer fra såkalt motive- 
rende intervju og fra forhandlerteknikk. Hensikten med denne videre- 
utviklingen var delvis å gjøre selve samtalen bedre egnet til å produsere 
de ønskede effektene. Men man ønsket også å systematisere og kvalitets- 
sikre forberedelsene, det vil si hvilke vurderinger, tiltak og oppgaver som 
burde være gjort før man i det hele tatt kaller noen inn til en samtale. 
«Det er ikke bare å kalle noen inn til samtale», sa en bekymringsarbeider 
som var sentral i å utvikle oppklaringssamtalen. Denne måten å tenke på, 
at bekymringssamtalen bør være svært godt forberedt og gjennomtenkt, 
skiller seg noe fra for eksempel bekymringsarbeideren vi siterte innled- 
ningsvis. Han beskrev bekymringssamtalen som «uskyldig», og som et 
tiltak politiet kan ha lav terskel for å iverksette. 

Andre var kritiske til det faktum at samtale som metode og verk- 
tøy hadde fått en så sentral plass i politiets bekymringsarbeid. Noen 
pekte på at man kanskje hadde en overdreven forventning til samta- 
lenes effektivitet som etterretningsverktøy, det vil si at de kunne bidra 
til «å avklare bekymringer» slik det blir lagt opp til for eksempel i 
Politidirektoratets Enhetlig arbeidsmetode. En bekymringsarbeider sa 
det slik: 

[Jeg har] på en måte ikke så stor tro på at vi klarer å oppdage så mye i en sam- 
tale. Jeg har ikke så stor tro på at vi ... Altså, i en del tilfeller så påvirker vi heller 
ikke noe særlig. Altså, sånn «alt er frivillig» ... Alt er konsekvensfritt på en 
måte. Jeg kan ikke tvinge noen til noe. Men samtidig så tror jeg det på en måte 
er et signal også til mange om at vi følger med, liksom. 


Denne bekymringsarbeideren stiller spørsmål ved om en frivillig og 
egentlig uforpliktende samtale hadde potensial til å påvirke individuell 
utvikling vesentlig, ut over å sende et signal om at politiet førte kontroll 
med den aktuelle personen. Videre antydet samme bekymringsarbeider 
at bekymringssamtalen hadde blitt et såpass sentralt verktøy, ikke fordi 
den er så effektiv, men fordi man manglet andre midler. Han leste dermed 
fokuset på bekymringssamtalen som et slags uttrykk for avmakt fra poli- 
tiets side, snarere enn et uttrykk for at verktøyet var så vellykket. 

En bekymringsarbeider i et annet distrikt var inne på noe av det 
samme. Han var opptatt av at samtale som verktøy for å korrigere atferd 
fort blir uttømt når man ikke har andre midler å følge opp med: 


Det blir litt sånn ... at man spøkte med det norske politiet før i forhold til utlan- 
det. Om at når noen er på rømmen så sier utlandet «stopp, eller så skyter jeg», 
mens i Norge var det «stopp, ellers så roper jeg stopp en gang til» [ler]. Og jeg 
har litt den følelsen av at det vi holder på med nå det er sånn «vi roper stopp en 
gang til og stopp en gang til». Så ja, så «hvis ikke du kommer nå, så kommer jeg 
til å ringe deg, og så kommer jeg til å invitere deg til ny samtale». Det er liksom 
det vi har da. 


Slik vi tolker kritikken fra denne bekymringsarbeideren, ligger det til 
grunn en skepsis mot ideen om at tillit og dialog (alltid) har potensial for 
endring i dette feltet. Dette innebærer imidlertid ikke at han ønsket seg 
muligheten til mer maktbruk overfor bekymringspersoner, snarere at han 
antydet at man i noen tilfeller brukte for mye ressurser på bekymrings- 
samtaler og annen kontakt som i virkeligheten ikke hadde noen effekt. 
Et eksempel som ble trukket fram i denne sammenhengen var sentrale 
medlemmer i høyreekstreme grupperinger, som hadde mistenksomhet, 
og kanskje til og med hat, mot politiet som del av ideologien. 

Noen ganger var altså vilkårene for å oppnå tillit ikke til stede. Det 
kunne ha politiske årsaker, som nevnt ovenfor. I andre tilfeller ble en 
kulturell dimensjon ved disse vilkårene trukket fram, som hos denne 
bekymringsarbeideren: 

Det som man ser litt pa na er hvorvidt den formen passer best for etniske nord- 
menn. At kanskje ikke man har like gode resultater i forhold til minoriteter. 
Fordi ... Det kan veere mange grunner til det. Minoriteter er jo pa en mate 
ikke så vant til den måten å jobbe på. At politiet på en mate er i hjelpesporet og 
pa tilbudssida da, det er ikke alle som helt skjonner det. De har en helt annen 
oppfatning av politiet. 


Flere informanter mente at bekymringssamtalen sa ut til a fungere 
darligere for etniske minoriteter enn for majoritetsnordmenn. Denne 
observasjonen er ogsa gjort av forskere (Bjorgo & Gjelsvik, 2015, s. 239). 
Grunner til dette kan vere at minoriteter ikke har samme forutsetnin- 
ger som majoriteten for å forstå det norske politiets bekymringsarbeid 
og den spesielle sammensetningen av hensikter og virkemidler i denne 
formen for politiarbeid. For å kunne forstå, eller kanskje heller tro på, at 
en kan ha egeninteresse av å samarbeide med politiet, må man også ha 
forståelse og aksept for - og tillit til - at politiet også har en omsorgs- 
agenda og rår over sosiale virkemidler og ressurser, som individet kan ha 
behov for og interesse av. Bekymringsarbeid, slik det har blitt utviklet av 
norsk politi med røtter i arbeidet mot etnisk norske høyreekstremister, 
kan dermed ha svært krevende vilkår i møte med individer og familier 
som mangler tillit til politiet som «hjelpearbeidere». Som nevnt forkla- 
rer våre informanter dette med at etniske minoriteter mangler kunn- 
skap om norsk politi. Men bakgrunnen kan jo også være at de har en 
annen erfaring med politiet enn majoritetsbefolkningen. Finstad (2018, 
kap. 4) påpeker at det faktum at minoriteter har mindre tillit til poli- 
tiet enn majoriteter også handler om hvordan etnisitet spiller inn på 
politiets tankegang og praksiser. Finstads sentrale eksempel er «stopp 
og sjekk ved mistanke», altså politikontroller i det offentlige rom, som 
visse etnisiteter utsettes for langt mer enn andre. Fra politiets perspektiv 
kan det finnes gode grunner til dette, som handler om at politiet «gjør 
jobben sin». For minoritetene som utsettes, oppleves derimot «stopp og 
sjekk» som en form for overkontroll som bidrar til å svekke deres tillit 
til politiet. 

På en annen side kan man si at man ikke trenger være etnisk mino- 
ritet for å være skeptisk til den noe motsetningsfylte sammensetningen 
av agendaer i bekymringsarbeidet. Det problematiske i å drive person- 
orientert forebyggingsarbeid i kombinasjon med forskjellige former av 

kontroll ble påpekt av politiet selv overfor oss.” En bekymringsarbeider i 
en ledende stilling problematiserte maktbalansen som for eksempel opp- 
står når en ung person kommer i møte med politiet. Han stilte spørsmålet 
om det egentlig er hensiktsmessig «å slå sammen» undersøkelse av en sak, 
kartlegging av hjelpebehov og det han refererte til som «avskrekking» i 
en og samme undersøkelse. Han antydet at disse målene var så forskjel- 
lige at de saboterer for hverandre, og at dette gjorde bekymringssamtalen 
til et problematisk verktøy. 

En annen tilbakevendende kritikk mot bekymringssamtalen blant 
bekymringsarbeiderne handlet om faren for overreaksjon og overmakt. 
Igjen var spørsmålet som ble reist om det virkelig er «uskyldig» å kalle 
noen inn til samtale med politiet. Riktignok ble det ofte påpekt at sam- 
talen var frivillig, og sånn sett en mild form for intervensjon. Men som 
vi var inne på over, vil nok mange også oppleve det å bli invitert til en 
samtale med politiet som mer kontakt med statens maktapparat enn de 
ønsker seg. Dette var også enkelte av bekymringsarbeiderne opptatt av. 
En leder brakte opp en risiko som også har vært nevnt i andre sammen- 
henger i denne boka, nemlig at innkalling til en bekymringssamtale hos 
politiet hadde potensial til å forsterke det hun kalte konspirasjonsteorier 
hos personer i en radikaliseringsprosess eller tilknyttet ekstremistiske 
grupper. Flere av radikaliseringskontaktene tok opp lignende tanker. 


I noen tilfeller så tenker jeg det at bekymringen er såpass lav at en bekymrings- 
samtale vil ikke antakeligvis føre noe sted hen. At det vil være mer stigmatise- 
rende, mer problematisk, for den som står i andre enden. [...] Vi tenker at «nei, 
vi er jo bare nysgjerrige og vi vil liksom bare ta en prat», men det er jo faktisk 
politiet. Og det er jo faktisk staten som liksom blander seg inn da, på et sånt 
privat område som religion og politikk er. Det er ikke noe offentlig anliggende 
for politiet. 


I malen for avklaringssamtaler står det, som tidligere nevnt, eksplisitt 
at samtalen ikke skal dreie seg om religion, politikk og ideologi. Skal vi 
dømme etter det bekymringsarbeidernes fortalte, var det imidlertid ikke 
uvanlig at disse temaene kom opp og fikk plass i samtalen, om enn ikke 


47 Merk at dette iboende dilemmaet i bekymringssamtaler også har blitt tematisert høyere opp i 
politietaten og i politiutdanningen (Lie, 2011). 

nødvendigvis som følge av direkte spørsmål fra bekymringsarbeideren. 
Som vi har sett flere eksempler på i kapittelet: Samtalen ble ikke sjelden 
brukt til å avklare hva som hadde ligget i meningsytringer, som postinger 
på sosiale medier eller deltakelse i demonstrasjoner, ikke bare til å disku- 
tere handlinger og miljøtilknytning. 

Det radikaliseringskontakten her peker på, er hvordan bekymrings- 
samtalen slik den praktiseres av lokalt politi på mange måter «spiller ut» 
noen av de sentrale dilemmaene i forebyggingen på dette feltet: Hvordan 
kan politiet forebygge vold som presumptivt er motivert av bestemte 
ideer uten å bli «tankepoliti» eller «meningspoliti»? Og kan behovet for 
å forebygge et såpass «sjeldent» fenomen som terror og politisk vold rett- 
ferdiggjøre en «lav terskel» for at staten blander seg på grunnlag av folks 
tanker og verdier i et liberalt demokrati? 

Vi observerte en økende oppmerksomhet og bevissthet rundt pro- 
blemstillingene vi har trukket opp i dette avsnittet: at radikaliserings- 
kontaktene jobber aktivt med bevisstgjøring rundt dilemmaer som 
«meningspoliti» og overmakt, og at de kontinuerlig er på jakt etter inn- 
fallsvinkler og framgangsmåter som tar høyde for dilemmaene. Denne 
diskusjonen, som i stor grad berører forholdet mellom samfunnssikker- 
het og demokrati, er etter vår mening imidlertid av så stor prinsipiell 
interesse at den også burde føres utenfor politiets rekker. 


Konklusjon 


I dette kapittelet har vi undersøkt hvordan bekymringsarbeiderne bru- 
ker og opplever ett av sine mest sentrale verktøy i bekymringsarbeidet, 
nemlig formaliserte samtaler. Vi har beskrevet og diskutert bekymrings- 
samtalens sammensatte hensikter; ulike sammensetninger av etterret- 
nings- og forebyggingsmål, som avskrekking, kartlegging av eventuelt 
hjelpebehov, og tilbud om hjelp. Vi har vist at tillit og dialog sees som 
essensielle midler for å oppnå de ønskede hensiktene, og at behovet for 
å bygge og fremme tillit mellom partene får stor betydning for hvor- 
dan bekymringsarbeiderne gjør jobben sin - hvordan de gar fram for 
å komme i posisjon og hvordan de velger å gjennomføre samtalen. I vår 
analyse har vi pekt på spenninger, dilemmaer og paradokser som oppstår 

rundt bekymringssamtalen, bade slik den er tenkt fra Politidirektoratets 
side og slik den brukes av bekymringsarbeiderne i politiet. Vi har ogsa 
sett at bekymringsarbeiderne selv erfarer, papeker og problematiserer 
slike motsetninger i sitt eget arbeid og i mote med oss. En viss spenning, 
mellom kontroll pa den ene siden og omsorg pa den andre, preget som 
tidligere diskutert hele dette forebyggingsfeltet. Et viktig poeng i dette 
kapittelet har vært at denne spenningen ga seg særlig tydelige utslag i 
bekymringssamtalen, der de ulike prosjektene kom sammen både i tid 
og rom. 

På bakgrunn av det vi viser i kapittelet er det også rimelig å spørre: 
Hvor egnet er samtalen som verktøy i forebygging av radikalisering og 
voldelig ekstremisme? Og ikke minst for hva er det eventuelt egnet? Som 
vi har vært inne på, er avklaring av risiko et sentralt formål, kanskje det 
mest sentrale. Utviklingen av alternativet avklaringssamtalen kan leses 
som et forsøk på å isolere og skille ut etterretningselementet. Slik kan 
samtalen først og fremst fungere som et sorteringsverktøy mellom de 
sakene som bør følges opp videre og de som ikke trenger det, og ikke 
som en form for forebygging i seg selv. Samtidig beholder man de sidene 
ved bekymringssamtalen som oppleves som hensiktsmessige; at den er 
basert på frivillighet og dialog, og sånn sett «uskyldig» og lavterskel. På 
den andre siden kan nettopp disse egenskapene skape utfordringer for 
å oppnå avklaringen man er ute etter: Det er lett å tenke seg at jo mer 
velbegrunnet bekymringen for radikalisering og voldelig ekstremisme 
er, desto mindre er sjansen for at bekymringspersonen er motivert til å 
møte til samtale, og til å dele informasjon dersom vedkommende møter. 
At samtalen hadde begrenset potensial som informasjonskilde ble også 
påpekt av bekymringsarbeiderne selv. 

Slik bekymringssamtalen ble praktisert var den imidlertid også en 
arena for å avdekke hjelpebehov og tilby hjelp. Våre funn gir grunnlag for 
å stille spørsmål også ved denne funksjonen. De til dels motsetningsfylte 
prosjektene omsorg og kontroll ga samtalene en tvetydig karakter, både 
for den som innkalles og for politiet som skal holde samtalen. Vi har for- 
søkt å vise at denne tvetydigheten kan være problematisk ikke bare for 
avviklingen av samtalen, men også på et mer prinsipielt nivå, knyttet til 
sammenkoblingen av en sikkerhetspolitisk og en sosialpolitisk agenda, og 

det faktum at statens maktapparat tar over omsorgsoppgaver og blir en 
kanal inn til hjelp. Et poeng her er at denne iboende konflikten tones ned 
overfor bekymringspersonene, med henvisning til et overgripende, antatt 
felles mal, nemlig «a redusere bekymring». Pa samme mate kan man si at 
man forsøker å usynliggjore interessekonflikten mellom bekymringsper- 
sonen, som presumptivt onsker minst mulig kontakt med og innblanding 
fra politiet, og bekymringsarbeideren, som er den som onsker kontakt og 
informasjon. Det kan tenkes å være et demokratisk problem når kontroll 
(informasjonsinnhenting og avskrekking) og omsorg (kartlegging av 
hjelpebehov og tilbud om hjelp) skal utøves samtidig, av samme instans 
og til og med samme person. Det er også grunn til å spørre seg om det 
er riktig at sosialarbeid og velferdsgoder («hjelp») blir midler for å nå mål 
knyttet til sikkerhet (få ut informasjon), og om det er rettferdig at perso- 
ner hvis saker av en eller annen grunn har havnet på bekymringsarbei- 
dernes bord, skal prioriteres når disse godene fordeles. 

Alt dette sagt, blir det viktig å påpeke at bekymringssamtalen også 
så ut til å fungere godt for mange av bekymringsarbeiderne i mange 
situasjoner. I saker der bekymringen var mindre alvorlig eller basert på 
misforståelser kunne den effektivt bidra til å «ta ned bekymringen» og 
avslutte hele saken. Vi har gitt eksempler pa - og fikk høre om flere - 
at nettopp blandingen av omsorg og kontroll i bekymringssamtalen (og 
oppfølgingssamtalen), ble oppsummert som avgjørende for at en negativ 
utvikling snudde.* 


48 Det finnes imidlertid lite eller ingen systematisert kunnskap om effekten av bekymringssamtaler, 
på overordnet nivå og over tid, som kan belyse denne oppfatningen. En gjennomgang gjort av 
Folkehelseinstituttet viser at dette gjelder for forebyggingsinnsatsen mot radikalisering rettet 
mot ungdom generelt (Langøien et al., 2021). 

Avsluttende diskusjon: bekymringsarbeidets 
dilemmaer og muligheter 


I denne boka har vi utforsket hvordan myndighetenes endrede kurs i 
forebygging av voldelig ekstremisme etter 22. juli utspiller seg hos dem 
som er tildelt en nokkelrolle i dette arbeidet, lokalt politi. Med handlings- 
planenes nye forstäelser, nye arbeidsmetoder og med nye allierte skulle 
politiet settes i stand til 4 oppdage, stanse og helst reversere prosesser 
av den typen som Breivik antas 4 ha gatt gjennom de siste arene for han 
drepte 77 mennesker og rystet en hel nasjon. Likevel har vi altsa hatt to 
nye terrorangrep pa norsk jord i dette tidsrommet. Denne boka byr ikke 
pa konkrete, originale forslag til hvordan dette kunne veert forhindret. 
Men kanskje bidrar nærbildene vi gir av politiets manøvrering i dette 
feltet til nye innsikter i mulighetene og begrensningene som ligger i selve 
problemforståelsen og handlingsmåtene som følger av denne, så vel som 
til en dypere forståelse av nye dilemmaer som oppstår i kjølvannet av den 
opptrappede innsatsen mot terror. 

Vi mener vår utforsking av konstruksjonen bekymring bidrar med 
slike innsikter. Vi mener å ha demonstrert at bekymring er en nokså vag 
og fleksibel konstruksjon, og at det slett ikke er klart hva som egentlig 
menes når myndighetene og forebyggerne bruker ordet. Vi har forsøkt 
å vise hvordan denne vagheten også gjør konstruksjonen fleksibel, rom- 
melig og virksom. En av effektene av dette er opplevde sammenhenger 
mellom sentrale opplevelser og fenomener - for eksempel en nærståen- 
des uro over en person som ser ut til å være i en uheldig utvikling, og 
myndighetenes behov for inngripen i folks privatliv. Vi har sett at begre- 
pet bidrar til å binde ulike fenomener, sektorer og erfaringer sammen 
i et tenkt hele, på en måte som impliserer felles opplevelser, vurde- 
ringer og interesser. Samtidig ser vi at det er en risiko for at begrepet 

usynliggjor eller underspiller motstridende forstäelser, agendaer og 
interesser. Gjennom kapitlene har vi diskutert dette fra ulike vinkler og 
med utgangspunkt i ulike temaer. I kapittel 1 og 2 stilte vi de overord- 
nede spørsmålene, diskuterte hvordan vår forskning skriver seg inn i den 
eksisterende litteraturen på feltet, og redegjorde for vår problemstilling 
og hvordan vi konkret gikk fram for å undersøke den. I kapittel 3 dis- 
kuterte vi det vi mener er særlig sentrale politiske og faglige premisser 
i regjeringens handlingsplan for det bekymringsarbeidet vi undersøker, 
nemlig tanken om at forebyggingsarbeidet skal foregå på bred front, og 
at forebyggingen av ekstremistisk vold må starte i god tid før volden er 
et faktum. I kapittel 4 så vi på konstruksjonen bekymring i det konkrete 
forebyggingsarbeidet. Vi argumenterte for at bekymring er egnet til å 
skape meningsfylte sammenhenger og forbindelser, mellom de forståel- 
sene, agendaene og aktørene som inngår i arbeidet. Samtidig pekte vi på 
at den samme konstruksjonen kan tenkes å underspille ulike spenninger 
og motsetninger, som i aller høyeste grad erfares og håndteres av de som 
jobber i feltet. I kapittel 5 beskrev og diskuterte vi hvordan lokalt politi 
organiserer sitt arbeid i dette feltet, hvor de er tildelt en nøkkelrolle. Vi 
viste fram noen utfordringer og dilemmaer som politiet møter, knyttet 
til bekymringsarbeidets vage innhold og rammer, dets innebygde spen- 
ninger og den relative mangelen på styring ovenfra. I kapittel 6 utforsket 
vi denne vagheten og utydeligheten videre i en diskusjon om politiets 
behandling av bekymring i konkrete saker. De skal skille mellom «reell» 
og «grunnløs» bekymring, og samtidig balansere mellom risikoen som 
ligger i det å gjøre for lite, og risikoen for å gjøre for mye, og i verste fall 
forsterke problemet man forsøker å motvirke. Vi viste at dette opple- 
ves som en krevende oppgave omfattet av stor usikkerhet, og at politiets 
«bekymringsblikk» baserer seg mer på (felles) akkumulert erfaring og 
«magefølelse» enn på systematisert, overlevert kunnskap. I kapittel 7 tok 
vi for oss ett av politiets sentrale virkemidler i bekymringsarbeidet, nem- 
lig formaliserte samtaler. Via politifolkenes beskrivelser og refleksjoner 
rundt slike samtaler, utforsket vi noen av spenningene som vi har vist i 
tidligere kapitler, særlig mellom kontroll og omsorg - eller mer konkret 
mellom etterretning og «hjelp» og det potensielt problematiske i at en 
politiintervensjon motiveres av lovlige ytringer. 

Vi mener våre samlede funn gir grunn til å spørre: Er det sånn at 
bekymring snarere enn å gi et presist språk til det som står på spill, bidrar 
til å tone ned spenningene som preger feltet og forebyggingsarbeidet? Det 
kan se ut som de grunnleggende premissene som følger av forståelses- 
rammen - bred innsats og tidlig intervensjon - bidrar til å utydeliggjøre 
grenser og motsetninger. Mange av de sentrale poengene i boka berører 
det vi har pekt ut som den «ytre» spenningen, mellom samfunnssikker- 
het og demokrati og individets rettssikkerhet. For de som skal gjøre selve 
forebyggingsarbeidet blir spørsmålet som vi har sett å finne den rette 
balansen: Når fellesskapets trygghet muligens står på spill, hvor ligger 
lista for når myndighetene skal blande seg inn i enkeltmenneskers liv? 

La oss først slå fast: Bekymring som forståelsesramme bringer med seg 
en del positive effekter. En av dem er en anerkjennelse av mulige sam- 
menhenger i menneskenes liv og sinn, for eksempel mellom vanskelige 
eller traumatiske livserfaringer og tilbøyelighet til vold. En annen er 
erkjennelsen av at det individuelle livet henger sammen på måter som 
trosser det offentliges inndeling i sektorer og etater, og at tverrfaglig og 
tverrsektorielt samarbeid er både naturlig og nødvendig for best mulig 
innsats overfor individer i risiko. Bekymring og bekymringsarbeid tar 
høyde for kompleksiteten i hva som leder noen individer og grupper til 
voldelig ekstremisme, framfor å redusere det til et spørsmål om ideologi 
eller religion, eller kriminelle/voldelige tilbøyeligheter. Særlig gjelder 
dette sammenhengen mellom risikoen for å bli voldelig ekstremist og 
ulike former for sårbarhet som ikke har direkte tilknytning til ideologi 
og politikk, som fattigdom, rus og voldsutsatthet, for å nevne noe. 

Samtidig må vi spørre oss: Hvilke negative konsekvenser kan det ha at 
det som oppfattes som bekymringsverdig i dag kommer til uttrykk som 
frykt for terror, der innrammingen tidligere trolig ville vært marginali- 
sering, sosiale konflikter eller klasse? Denne endringen blir tydelig når 
man ser nærmere på hvilke grupper som oftest omfattes av myndighete- 
nes bekymring. At marginaliserte individer og grupper er i flertall her er 
anskueliggjort i vår bok, og også for eksempel i sikkerhetstjenestens egen 
rapport om ekstreme islamistiske miljøer (Politiets sikkerhetstjeneste, 
2016). Når marginalisering via myndighetenes bekymring sees i lys av 
terrorfaren får den en ny og sikkerhetspolitisk valør. 

For bekymringsarbeiderne i politiet oppsummeres det kanskje vanske- 
ligste dilemmaet i det negative begrepet «meningspoliti». Gar man ut fra 
handlingsplanens definisjoner kan man si at det som skal utlose bekym- 
ring hos politiet ikke er meninger i seg selv, men en bevegelse i retning 
av det klart kriminelle (ekstremistisk vold). Straffeloven utgjør dermed 
en klar og artikulert offisiell avgrensing mellom det bekymringsverdige 
(avvik) og det som ikke er bekymringsverdig (normalitet). I teorien setter 
også politifolkene klare grenser ved vold: Det er vold og voldelighet som 
er problematisk, ikke ekstreme meninger. Likevel ser vi mange eksempler 
i materialet på at politiet ikke bare intervenerer overfor enkeltpersoner 
på bakgrunn av oppfatninger og ytringer, men også tar oppgaven med å 
forsøke å modifisere dem, for eksempel i en bekymringssamtale. Vi har 
forsøkt å vise at slike tilfeller ikke må forstås som uttrykk for feilvurde- 
ringer eller overivrighet hos den enkelte bekymringsarbeideren, risikoen 
for «meningspoliti»-virksomhet ligger innbakt i selve handlingsplanen 
og dens forståelse av radikalisering som årsak og tidlig intervensjon som 
løsning. 

Vi mener våre funn også viser at bekymringsregimet har en tendens til 
å blande sammen samfunnets agendaer for sosial velferd på den ene siden 
og sikkerhet på den andre. Dette kommer sterkest til uttrykk i politiets 
sentrale verktøy, bekymrings- eller avklaringssamtalen, der to klasser av 
hensikter og virkemidler - gjerne uttrykt som «politisporet» og «hjel- 
pesporet» - kommer sammen. I politisporet skal samtalene frambringe 
etterretning, informasjon som kan belyse bekymringssaken, men som 
også kan brukes mot individet i en etterforskning og potensiell straffe- 
sak. De skal produsere avskrekking gjennom å framholde konsekven- 
sene av ekstreme holdninger og handlinger. Samtidig skal politiet hjelpe; 
skape tillit ved å tilby bistand til å finne arbeid eller bolig og på den måten 
skape en forskjell i livene til personer det er bekymring for. Slik kan man 
si at en sikkerhetsrelatert og en sosiopolitisk agenda smelter sammen; 
politiet påtar seg rollen som sosialarbeidere og blir en kanal til velferds- 
tjenestene. Sosial- og velferdstjenester kan fungere som midler for å nå 
sikkerhetspolitiske mål, og overfor enkeltindividene; som «bestikkelser» 
for å bidra med opplysninger som i siste instans kan bli brukt mot dem i 
en straffesak. 

Denne boka viser fram og diskuterer dilemmaer i dette arbeidet, men 
kommer ikke med sa mange konkrete forslag til endring. Vi mener det er 
et stort behov for en bredere diskusjon innad i politiet og andre instanser 
som driver forebygging av ekstremisme om hvilken innretning et slikt 
arbeid skal ha. Det samme gjelder i forholdet mellom justisvesen og sam- 
funnet for øvrig: Nar forebyggingen av vold og terror involverer «alle», 
bør det være større årvåkenhet rundt de dilemmaene det skaper. Vår 
klare anbefaling er at myndighetene ser nærmere på disse utfordringene 
når neste handlingsplan på dette feltet skal utvikles. 

Men vi oppfordrer ikke bare til årvåkenhet hos myndigheter og politi- 
kere. Vi håper vi har lyktes med å vise fram hvordan dilemmaene vi har 
utforsket knytter seg til verdier som angår hele samfunnet: rettssikkerhet, 
ytringsfrihet, religionsfrihet og fellesskap, for å nevne noen. Diskusjonen 
om hvordan vi best tar vare på demokratiet samtidig som vi beskytter oss 
mot polarisering, ekstremisme og terror er for viktig til å bli overlatt til 
dem som lager handlingsplaner alene. 

Nar denne boka kommer ut har det gått fire ar siden vi avsluttet var stu- 
die av forebyggingsarbeidet i politiet. Siden vår undersøkelse har det 
ifølge Politidirektoratet pågått et videreutviklingsarbeid, rettet mot sty- 
ringsverktøy og flere arbeidsformer i arbeidsfeltet vi beskriver, både på 
direktoratsnivå og på den enkelte politistasjon. Overfor oss understreker 
Politidirektoratet at saksfeltet er komplekst og at prosessene derfor tar 
tid, men noen nyvinninger trekkes fram: Politidistriktene har fått mer 
klart definerte oppdrag, gjennom såkalte resultatavtaler. Her er alle poli- 
tidistrikter og relevante særorgan gitt oppdrag med hensyn til forebyg- 
ging av radikalisering og voldelig ekstremisme, og politiets forpliktelser 
skal følges opp og rapporteres på. En gruppe med representanter fra alle 
direktorater med oppdrag i handlingsplanen møtes jevnlig for å koordi- 
nere oppfølgingen, bidra til å bedre kommunikasjonen mellom etatene 
og, ved behov, sørge for nødvendige tiltak i tilfeller der den tverretatlige 
innsatsen ikke fungerer i tråd med handlingsplanen. Større utfordringer 
løftes til en tilsvarende gruppe på departementsnivå. 

Politidirektoratet opplyser også om at Justis- og beredskaps- 
departementet har igangsatt en studie på radikaliseringskontaktord- 
ningen. Studien er tenkt som kunnskapsgrunnlag i videreutvikling av 
ordningen. Blant annet vil grunnlaget benyttes i utvikling av studieemne 
på Politihøgskolen i forebygging av radikalisering og voldelig ekstre- 
misme. Dette vil ha oppstart i 2024 og være særlig rettet mot radikalise- 
ringskontaktene. 

Som tidligere nevnt ble politiets håndtering før og under angrepet i 
Bærum i 2019 grundig evaluert med tanke på styrking og forbedring 
av metoder for forebygging. Det samme gjelder drapene i Kongsberg i 
oktober 2021, der forebyggende politi var involvert i flere år før hendelsen 
(Henriksen et al., 2022). Disse evalueringene blir i sin tur fulgt opp av 
Politidirektoratet, og forslag til forbedringstiltak i politiet er utviklet. En 

tilsvarende evaluering av skytingen i Oslo i juni 2022 er under arbeid. I 
begge de to sistnevnte evalueringene star forholdet og grenseoppganger 
mellom politiets innsats og psykisk helsevern sentralt. Politidirektoratet 
trekker ogsa fram veiledningsfunksjonen til Regionalt ressurssenter om 
vold og traumatisk stress (RVTS) Ost, som deltar manedlig pa nettverks- 
meter med radikaliseringskontaktene i politiet som et viktig bidrag til 
kompetanseheving og styrking av innsats og samarbeid mellom ulike tje- 
nester, spesielt mellom politi og helsetjenestene. 

Disse og andre endringer i politiets styring og metodikk betyr selvfol- 
gelig at ikke alle de empiriske skildringene i boka stemmer eksakt med 
hvordan arbeidet gjores i dag. Mye er imidlertid likt. Vi mener dessuten 
at disse endringene i liten grad berorer vare sentrale funn og analyser, 
som hovedsakelig relaterer seg til arbeidets innramming, som er veldig 
lite endret siden vi gjorde vart feltarbeid. De overordnede premissene 
som ligger i problembeskrivelsen og de foreskrevne losningene i regjerin- 
gens handlingsplan star i hovedsak uforandret. Heller ikke i revisjoner 
som ble gjort i 2020 ble aspektene vi har problematisert i denne boka 
tatt opp. Det snakkes fortsatt om «radikalisering», selv om dette begre- 
pet er like omdiskutert som i 2014. Arbeidsfeltet som rammes inn av 
«bekymring» er fremdeles et vagt og motsetningsfylt oppdrag, der ulike 
politiske og samfunnsmessige agendaer og kryssende prinsipielle hensyn 
kommer sammen. Politiet og andre aktorer ma med andre ord fremdeles 
manovrere i det samme landskapet fylt av dilemmaer og utydeligheter, og 
utfordringer som ikke kan finne sin grunnleggende losning i justeringer 
av arbeidsmetoder eller lokale handlingsplaner og veiledere. Vi mener at 
behovet for en bredere debatt rundt de fundamentale premissene som 
folger av bekymringsregimet dermed er like stort som da vi gjorde vare 
undersokelser - for ikke a si enda storre. Og var klare anbefaling star ved 
lag: at myndighetene ser neermere pa utfordringene pa nar neste hand- 
lingsplan pa dette feltet skal utvikles. 

